Alif Laam Gaaf: ޔޯގާ ގެވާހަކަ\nމިއަދު މުޅި ރާއްޖޭގައި ދެކެވޭ ވާހަކައަކީ ޔޯގާގެ ވާހަކައެވެ. ބައިނަލް އަޤްވާމީގޮތުން ފާހަގަ ކުރާ ދުނިޔޭގެ ޔޯގާ ދުވަހަކީ، 21 ޖޫން އެވެ.\nޔޯގާ ދުވަހުގެ ލޯގޯ\nމިދުވަސް ފާހަގަ ކުރަން ފެށީ، އދ ގެ އާއްމު މަޖިލިސްގެ 69 ވަނަ ސެޝަންގެ 124 ވަނަ އެޖެންޑާ އިން 177 މެމްބަރު ގައުމުގެ ތާއިދާއެކު، 11 ޑިސެމްބަރު 2014 ގައި، ކޮންމެ އަހަރެއްގެ 21 ޖޫން އަކީ ބައިނަލް އަގުވާމީ ގޮތުން ފާހަގަ ކުރާ ޔޯގާ ދުވަހުގެ ގޮތުގައި ކަނޑައެޅުމުންނެވެ. އދ ގައި ބައިވެރި ވެފައިވާ އިސްލާމީ ޤައުމުތަކުގެ ޖަމްއިއްޔާ އޯއައިސީގެ 55 ޤައުމުގެ ތެރެއިން ރާއްޖެ ހިމެނޭހެން ގިނަ ގައުމުތަކުން މިހުށަހެޅުން ބަލައިގަތް އިރު، ހުށަހެޅުމަށް ތާއިދުނުކުރި 16 ގައުމުގެ ތެރޭ9މުސްލިމް ގައުމު ހިމެނުނަސް، އެއްވެސް ގައުމަކުން ހުށަހެޅުމަށް ދެކޮޅު ހަދާފައިނުވެއެވެ. ޔޯގާ ދުވަސް ފާހަގަ ކުރުމަށް ހުށަހެޅުމުން އެކަމުގައި ބައިވެރިނުވި މުސްލިމު ޤައުމުތަކުތެރޭގައި ސައުދީ އަރަބިއްޔާ، ޕާކިސްތާން، ބުރުނާއި، މެލޭޝިޔާ އަދި ލީބިޔާ ހިމެނެއެވެ. އިންޑިއާގެ ބޮޑުވަޒީރުގެ ގޮތުގައި އޭރުވެސް ހުންނެވީ މިހާރުގެވެސް ބޮޑުވަޒީރު ނަރެންދުރަ މޯދީއެވެ. މޯދީ އދ ގެ އާއްމު މަޖިލިސް އަށް ހުށަހެޅި މި ހުށަހެޅުން ވެގެންދިޔައީ އދ ގެ އާއްމު މަޖްލިސްގެ ތާރީހުގައި މިފަދަ ހުށަހެޅުމަކަށް އެންމެ ބޮޑު އައުލަބިއްޔަތު ލިބުނު ހުށަހެޅުމަށެވެ.\nމިއަހަރުގެ ޔޯގާ ދުވަހުގެ ހަރަކާތުގައި ބޮޑުވަޒީރު މޯދީ\nމޯދީ ޔޯގާ ދުވަސް ހުށަހަޅުއްވަމުން އާއްމު މަޖިލިސްގައި ކުރެއްވި ތަގުރީރުގައި ވިދާޅުވެފައިވެއެވެ.\n"ޔޯގާ އަކީ، އިންޑިއާގެ ޒަމާންވީ ސަގާފަތުގެ ތެރެއިން އައިސްފައިވާ އަގުނުކުރެވޭވަރުގެ ހަދިޔާއެއް. އޭގައި އެކުލެވިގެން ވަނީ ޖިސްމާއި ހަމަބުއްދި އެކުވެލުމާއި، ފިކުރާއި އަމަލު އެކުވެލުމާއި، ނަފުސު ހިފަހެއްޓުމާއި ހިތުގެ ހަމަޖެހުން، އިންސާނާއާއި ތަބީއަތުގެ މަސަލަސްވުން، އަދި ވަށާޖެހޭ ދުޅަހެޔު ސިއްހަތު"\nބައިނަލް އަޤުވާމީ ޔޯގާ ދުވަސް ފާހަގަ ކުރާ އިރު "ޔޯގާ" މިބަހުގެ އަސްލު ކަމަށްވަނީ ސާންސްކްރިތު ބަހުން ގުޅުން ނުވަތަ އެކުވެރިވުމަށެވެ. އާދެ، ހަށިގަނޑާއި ބުއްދީގެ ގުޅުންތެރިކަމެވެ. ޔޯގާ އުފެދިގެން އައިސްފައިވަނީ، އަދި 20 ވަނަ ޤަރުނާ ހަމައަށް ޔޯގާގެ ހަރަކާތް ހިންގާފައިވަނީ ހިންދޫދީނުގެ އަހުލުވެރިންގެ ތެރޭގައި މައިގަނޑު ގޮތެއްގައި އަވައްޓެރި އިންޑިއާ ބައްރުގައެވެ. ހުޅަނގުގެ ޤައުމުތަކަށް ޔޯގާ ތައާރަފު ކުރެއްވީ އިންޑިއާގެ މަޝްހޫރު ފާދިރީއެއް އަދި ލިޔުންތެރިއެއްގެ އިތުރުން ފަލްސަފާވެރިއެއްކަމަށްވާ، ސްވާމީ ވިވެކަންޑަނާ (1863 އިން 1902އަށް)، ހިންދޫ ދީނުގެ ޒަމާނީ "މަޒުހަބަކާއި އަމަލެއް" ގެ ގޮތުގައެވެ. އެހެން ނަމަވެސް އދ އަށް މިދެންނެވި ދުވަސް ފާހަގަ ކުރަން ހުށެހަޅާފައިވަނީ، ދުޅަހެޔޮ ސިއްހަތާއި، ނަފުސުގެ ހަމަޖެހުން ގެނުވާ ކަސްރަތެއް ނުވަތަ ހަރަކާތެއްގެ ގޮތުގައެވެ. އދ އިން މިދެންނެވި ދުވަސް ފާހަގަކުރަން ކުރި ކޭމްޕޭނުގައި ބޮޑުވަޒީރު މޯދީ ޔޯގާ ސިފަކުރެއްވީ، harmony between man and nature"" ނުވަތަ އިންސާނާއާއި ގުދުރަތު ނުވަތަ ތަބީއަތު ގުޅުވާލަދިނުމެއްގެ ގޮތުގައެވެ.\n21 ޖޫން ދުނިޔޭގެ ޔޯގާ ދުވަސް ކަމުގައި ކަނޑައެޅުނީ ކީއްވެތޯއެވެ؟ ސަބަބަކަށް އިންޑިއާގެ ބޮޑުވަޒީރު މޯދީ ވިދާޅުވެފައިވަނީ، އެއީ "ދުނިޔޭގެ އުތުރު ބައްރަށް އަހަރުތެރޭ އަންނަ އެންމެ ދިގު ދުވަސް (Summer solstice)ކަމަށާއި، އަދިވެސް އެތައް ބަޔަކަށް މުހިއްމުވާ ދުވަހެއް" ކަމަށެވެ. އެހެން ނަމަވެސް އޭރުވެސް އިންޑިއާގައި ހާއްސަކޮށް އިންޑިއާގެ މުސްލިމުންތެރޭގައި އެއީ އަސްލު ސަބަބު ނޫންކަމަށް ވާހަކަދެކެވި، މިހާރުވެސް އެވާހަކަ ދެކެވެއެވެ. އަސްލު ސަބަބަކަމަށް އެމީހުން ދެކެނީ، "އިއްތިފާގަކުން" މިދެންނެވި 21 ޖޫން އަކީ، ހިންދޫދީނުގެ ގިނަ ގޮފިތަކެއްގެ ތާކީދު ނުވަތަ ގަބޫލުކުރުމުގައި ވާގޮތުން، "ޔޯގާ ގެ އިލްމު ބާވައިލެއްވުނު ދުވަސް" ކަމަށް ވާތީކަމަށެވެ. ހުޅަނގުގައި އެދުވަސް "މިޑް ސަމާ" އަދި "ސަމާ ބިގިނިންގް" ގެ ގޮތުގައި ވެސް ފާހަގަ ކުރެވެއެވެ. މިކަމަށް ބާރު ލިބޭގޮތަށް، 1980 ގެ ކުރީކޮޅުން ފެށިގެން ޔޯގާ ގެ އިލްމު ފަތުރަން މަސައްކަތްކުރާ، ހިންދޫ ދީނުގެ ޖަގްދީޝް ވަސުދޭވް ނުވަތަ މަޝްހޫރު ނަމުން ނަމަ، ސަދްގުރޫ، ޔޯގާގެ އަސްލު ކިޔާދީފައިވަނީވެސް އެބީދައިންނެވެ.\nޔޯގާގައި ދިވެހިންނެކޭ އެއްގޮތަށް އިސްލާމީ ޤައުމުތައްވެސް ފެންނަނީ ހިޔާލު ކަފިވެފައިވާތަނެވެ. މިސާލަކަށް މެލޭޝިއާގެ އިލްމުވެރިން ޔޯގާ ހަރާމްވާނެކަމަށް އިއުލާންކުރުމުން އެކަމަށް އެންމެ ފުރަތަމަ ދެކޮޅު ހެދި އެއްބަޔަކީ އެކުވެރި އަރަބި އިމާރާތުގެ އިލްމުވެރިންތަކެކެވެ. މިއަދު ރާއްޖޭގައި މި ބަހުސް ކުރެވޭއިރު، ސައުދީ އަރަބިއްޔާ އިން ވަނީ އެގައުމުގައި ޔޯގާގެ ހަރަކާތް ހިންގުން ރަސްމީކޮށް ހުއްދަކޮށްފައެވެ. މެލޭޝިއާ އަދި އިންޑޮނޭޝިއާ ފިޔަވައި އިތުރު މުސްލިމު ޤައުމުތަކުން ޔޯގާ އާއި މެދު ފިޔަވަޅުތަކެއްއަޅާ، މާނާ ނުކުރެއެވެ. ރަޝިއާއިން ދޭތެރެއަކުން އެއީ 2016-2015ހިސާބުގައި ދީނީ ހަރުކަށި ފިކުރެއް ކަމަށް ފެންނާތީ ޔޯގާ އަށް ހުރަސް އަޅާފައިވެއެވެ. ފިކުރުގެ ގޮތުން މުސްލިމުންގެ ތެރޭ ޔޯގާ ގެ މައިގަނޑު ދެ ކަފިވުމެއް އެބަފެނެއެވެ. އެއްބަޔަކު ދެކޭ ގޮތުގައި އެއްވެސް ހާލަތެއްގައި ޔޯގާ ހުއްދަނުވާނެއެވެ. އަނެއް ބަޔަކު ގަބޫލުކުރަނީ ކަސްރަތެއްގެ ގޮތުގައި ޔޯގާ ބޭނުން ކުރެވޭނެކަމަށާއި، އޭގައި ދީނުގެ ހުދޫދުން ބޭރުވަނީ އޭގެ ކިޔެވެލިތައް ހިމަނައިގެން އަޅުކަމެއްގެ ސިފައިގައި ކުރުމުންކަމަށެވެ. މިއީ ފަރުދީ ފެންވަރަކަށް ވުރެ، ޤައުމުތަކުގެ ލެވެލްގައިވެސް އޮތް ކަފިވުމެއްކަން އިނގެނީ މެލޭޝިއާގެ އިލްމުވެރިންތަކެއް އިސްވެދެންނެވި ބީދައިން އެކަން މަނާކުރުމާއި، ހަމަ އެފަދަ އިލްމުވެރިންތަކެއް ފަހުން ދެންނެވި ތަރަހައިން އެކަން ހުއްދަކުރުމުންނެވެ.\nއަޅުގަނޑަކީ ދީނީ ޢިލްމު އުނގެނިގެން ހުރި މީހެއްނޫނެވެ. އަޅުގަނޑަކަށް ހުކުމެއް ނުކުރެވޭނެއެވެ. އަދި ދަންނަވަންތޯއެވެ؟ އަޅުގަނޑަކީ، ކަމެއް ފެންނައިރަށް ހަރާމްކުރަމުން، ލާދީނީކުރަމުން، ކުފުރުކުރަމުން، އަދި ލޭހުއްދަ ކުރަމުންދާ "ދީނީ އޮއިވަރު"ގެ ބިރު މިގައުމަށް އިންތިހާއަށް އޮތް ކަމަށް ގަބޫލުކުރާމީހެކެވެ. ދީނީ ކަންކަމުގެ ހުކުމް ކަނޑައެޅުން، ހާއްސަކޮށް ޔޯގާފަދަ ފަހުންއަންނަ ކަންކަމުގެ ހަލާލު ހަރާމް ބުނެދިނުން، އާއްމު އެއްވުން ތަކާއި، ކަންމަތީ ބައްދަލުވުންތަކާއި، ޓީވީ ރޭޑިއޯ އިން ފޮނުވާ ޝޯތަކުން ކަނޑައަޅާ އުސޫލު ހުއްޓެންއޮތް ގޮތަކަށް ހުއްޓުވާ، ދިވެހި ބިމުގައި ދިވެހިންގެ މައްޗަށް ދީނީ ކަންކަމުގެ ރައުޔުނެރޭ އަދި ނެރެވޭނެތަނަކީ، އިސްލާމީ އިލްމުވެރިންގެ ފިގުހު ކޮމެޓީ އާއި ރަސްމީ އިލްމުވެރިންގެ މަޖިލިސްތައް ކަމުގައި ގާނޫނުން ކަނޑައެޅި އެކަން ތަންފީޒުވާތަން ދެކެން ބޭނުންމީހެކެވެ. އެނޫންނަމަ، މިގައުމު ނުކިއްސަރު ދިމާލަކަށް ސޮއްސައިގެންދާތަން އެބަފެނެޔޭ ހީވާތީއެވެ.\nމިއަދު އަޅުގަނޑު ޔޯގާ ހަރާމްވެގެން އެކަން ހުއްޓުވަން ގޮސް ވަދެގަތީ ހުދުކުލައިގެ ދިދަ ހިފައިގެންނަމަ، މާދަމާ، އަނެއްކަމެއް ހަރާންކުރަން އަޅުގަނޑު ދުއްވައިގަންނާނީ މިޔަތޫނު ހަންޖަރެއް ހިފައިގެން ނޫންކަމަށް ޤަބޫލުކުރުމަކީ ކޮސްކަމެކެވެ. ދަންނަވަންތޯއެވެ؟ ޤައުމެއްގެ ގޮތުގައި އުޅެން އަޅުގަނޑުމެން ދަސްކުރަންޖެހެއެވެ. ނުރުހޭ، ގަޔާނުވާ، ފިކުރާނުވާ ކޮންމެ ފަހަރަކު ޖަޒުބާތުގައިޖެހި، ހަމައާއި އުސޫލާއި، ގާނޫނު މުގުރާލާ، ތިމަތިމާމެންގެ އަތްމައްޗަށް ގާނޫނުނަގައިގެން މަގުތަކައް ނިކުންނަން ވެއްޖެ ނަމަ، މިޤައުމުގެ މުސްތަގުބަލު ވަރަށް ބަނައެވެ. ދަރިންނަށް އެދެވެނީ ވަރަށް ނުބައި އެހާމެ ނުރައްކާތެރި ފިލާވަޅެކެވެ. ކަންކަން ކުރަންޖެހޭނީ ކެތްތެރިކަމާ ހިކުމަތްތެރިކަމާއެކުއެވެ. ގަދަބަދަވި ކަމުން، ރަމަތަ ކުރެވުނު، އަދި އިސްލާހުކުރެވުނު ގައުމެއް، އަދި އިންސާނީ ތާރީހުގައި ފެންނަންނެތެވެ. ގޯސް ރަނގަޅުވާނީ އޭގެ މައްޗަށް ގޯސް އިސްކުރުމުންނޫނެވެ. ހަމަ ބުއްދިއާއި ހިކުމަތްތެރިކަމާއި ކެތްތެރިކަމުންނެވެ.


BREAKING: Al-Qaeda Ge Leader Maruvehjje - Vaguthu\n5 މަސް ކުރިން ( ނޮވެމްބަރު 20, 2020 )\nއަލްގައިދާގެ ނިރުބަވެރި ގުރޫޕުގެ އިސް ލީޑަރު އައިމަން އަލް ޒަވާހިރީ މަރުވެއްޖެ އެވެ.\nއޭނާ މަރުވެއްޖެ ކަމަށް ބޭރުގެ ގިނަ މީޑިއާތަކުން ވަނީ ރިިޕޯޓްކޮށްފައެވެ.\nއަލްގައިދާގެ ލީޑަރު މަރުވީ އަސްތަމާ ޖެހިގެން ކަމަށް އެ ޖަމިއްޔާގެ ތަރުޖަމާނަކާއި ހަވާލާދީ އަރަބި ނޫސްތަކުން ވަނީ ރިޕޯޓްކޮށްފައެވެ.\nއަލްގަައިދާގެ ބައެއް ފަރާތްތަކާއި ހަވާލާދީ ބައެއް ނޫސްތަކުގައި ރިޕޯޓްކޮށްފައިވާގޮތުން ލީޑަރު ވަނީ މީގެ މަހެއްހާ ދުވަސް ކުރިން މަރުވެފައެވެ.\nއޭނާގެ ސިއްހީ ހާލު ވަރަށް ބޮޑަށް ދަށްވެގެން ދިޔަ ނަމަވެސް ސިއްހީ ފަރުވާ ހޯދާފައިނުވާ ކަމަށް ވެސް ނޫސްތަކުން ރިޕޯޓްކޮށްފައި ވެއެވެ.\nއަފްގާނިސްތާނުގައި ހަރަކާތްތެރިވާ އަލްގައިދާގެ ގްރޫޕަކާއި ހަވާލާދީ ރިޕޯޓްތަކުގައިވާގޮތުން އެނާގެ ކަށުކަމާއި ކެމީގެ ކަންތައް ނިންމައި،އޭނާގެ މައްޗަށް ކަށުނަމާދުވެސް ބަނީ ކޮށްފައެވެ.\nމިއީ އަލްގައިދާގެ ދެވަނަ ލީޑަރެވެ.\nއެ ޖަމާއަތުގެ ފުރަތަމަ ލީޑަރު އުސާމާ ބިން ލާދީން 2011ގައި މަރުވުމަށްފަހު އެ ޖަމިއްޔާ ލީޑް ކުރަުން ގެންދިޔައީ ޒަވާހިރީ އެވެ.\nނޮވެމްބަރު 20, 2020 22:41\nޙެހެ ރޯ ކާފަރުން މަރުވީމަ ލިޔާނީ އަވަހާރަ ވެއްޖެ\nނޮވެމްބަރު 21, 2020 00:16\nعقيدة ފާސީޤްވެފައިވާ ބިދްޢަވެރި މުޑުދާރު ޚަވާރިޖީ އަލްގައިދާ ގުރޫޕުގެ ނުބައިކަމުން الله އަޅަމެން ރައްކާތެރި ކޮއްދެއްވާންދެވެ.\nހަމަކަށަވަރުން އުސާމާ ބިން ލާދިން އައި ޒަވާހިރީ އަކީ ބިންމަތީގައި ފަސާދަ އުފައްދާ￼￼￼ މީހުންގެ ތެރެއިންވީ މީހުންނެވެ.\nޝައިޠާނަގެ މަގުގައި ޖިހާދުކުރި މީހުންނެވެ.\nއަދި ފަސާދަވެގެންވާ ނުބައި މަގުތައް ހޯދައިގަންނަން ގަދައަޅާ މަސައްކަތް ކުރި މީހުންނެވެ.\nއަދި ވެރިމީހާގެ ކިޔަމަންތެރިކަމުން ނިކުމެގަތް މީހުންނެވެ.\nފަހެ، އުންމަތުގެ ބޮޑެތި ޢިލްމުވެރިން ވަނީ މުޖިރިމުންގެ ޙަޤީޤަތް ފާޅުކޮއްދެއްވާ އެމީހުންގެ ނުބައިކަމުން ރައްކައުތެރިވެ ތިބުމަށް މީސްތަކުންނަށް ނަަޞޭޙަތް ދެއްވާ ވަރުގަދަ އަށް އިނޒާރުދެއްވާފައެވެ.\nއެހެނަސް. ހިތާމައަކީ ލަދެއް ނެތި، ބިރެއް ނެތި، މީސްތަކުންނަށް ބިންލާދިންނާއި އަލްޤއިދާގެ ސޫރަ ރީތިކޮށް، އެބައިމީހުންގެ އަމަލުތަށް ޒީނަތްތެރި ކޮށްދޭ މީހުންވެސް ރާއްޖޭގައި އުޅޭކަމެވެ. އަދި އެމީހުންގެ މަގުފުރެދިފައިވާ ޢަޤީދާ ފަތުރާ މީހުންވެސް މިރާއްޖޭގައި އުޅެކަމެވެ.\n￼￼￼￼￼￼￼￼ ދުޢާ އަކީ عقيدة ފާސީޤްވެފައިވާ މިބިދްޢަވެރި މުޑުދާރު ޚަވާރިޖީ އަލްގައިދާ ގުރޫޕުގެ ނުބައިފިކުރުތަށް ސިއްރާއި ފާޅުގައި މި ދިވެހިރާއްޖޭގައިވެސް ފަތުރަން މަސައްކަތްކުރާ ނުރައްކާ ޤުރޫޕުތަކުގެ ނުބައިކަމުން الله އަޅަމެން ރައްކާތެރި ކޮއްދެއްވުމެވެ.\nނޮވެމްބަރު 21, 2020 22:26\nސައުދީ ކިންގަށް ސަނާ ކިޔާބަޔަކު ކަމުގައި ނޫނީ ތިހެން ނުބުނާނެ...ތިބާގެ ބަސްތަކުން ދުވަނީ ސްޕަސަލަފީ މުހައްމަދު ހަސަންގެ ބާތިލް އިރްޖާ އަޤީދާގެވަސް..\nނޮވެމްބަރު 21, 2020 01:13\nނޮވެމްބަރު 21, 2020 13:35\nޢެކި މީހުން ކިޔަނީ އެކިގޮތަށް ދޯ...އެހެންވީމަ އަހަރެންގެެ ނަޒަރުގައި ތިގޮތަށް ދަލީލެއްނެތި ދައްކާ ވާހަކަތަކަކީވެސް ފިތުނައުފެއްދުން...އަމިއްލަވާހަކަ ނުދައްކާ ރީތިބަހުން އެމީގުންގެ ކިބައިގަ ހުރި ބާތިލްކަން ދަލީލުން ހާމަ ކޮށްނުދެވެންޏާ ހަނު ހުރުން އެއީ ރަނގަޅުގޮތް...ތި މުޅި ވާހަކައިގަވެސް އެއްވެސް ބުރަދަނެއްނެތް ކަމީ ތިބާ ގެ ޒާތީކަން ހާމަކޮށްދޭ ކަމެއް....ޒާތީވެގެންވިޔަސް ތިބާވެސް އަލްގައިދާއަށް ގޮތްނިންމުމުގައި އަވަސްވުން ހާމާވެގެން ދާ ކަމީ ތިބާގެ ކިބައިގައިވެސްވާ ހައްދުފަހަނަ އެޅުމުގެ ސިފައެއްކަން ނޭނގުންއެއީ ޝައިތާނާގެ ދައްތުރައެއްގައި ތިބާހުރިކަމަށް ލަފާކުރެވޭ ސަބަބެއް..\nނޮވެމްބަރު 22, 2020 12:18\nވައްކަން ކޮށްގެން ކުށް ސާބިތުވެ ޖަލުގައި ހުކުމް ތަންފީޒު ކުރަމުން ދާ އަދި ތަހުޤީޤް ހިނގަމުން ދާ ވައްކްމުގެ ދިގު ލިސްޓެއް އޮތް މީހަކަށް ވެސް ރާއްޖޭގައި މުޚާޠަބު ކުރަމުން ދަނީ ވަރަށް މާތް ބަހުން ނެވެ. ނުބައި ވެގެން އޭނާ ނުކުރާ އެއްވެސް ކަމެއް ނެތެވެ. ﷲ ޙަރަމް ކުރެއވި ކަންތައްތައް ކުރަން ކެރޭނެކަމަށާއި އެ ފަދަ ޤާނޫނު ތައް ތަންފީޒު ކުރަން ކެރޭނެ ކަމަށް ވެސް ބުނެފައިވެ އެވެ. ބެންގ ކޮކް އިން ފައިސާދީފަ ނަގާ އަންހެނުންނަކީ ހިލޭއަންހެނުން ކަމުގައި ނުވަނެ ކަމަށް ވެސް ބުނެފައި ވެއެވެ. ރިޝްވަތު ދިނުމަކީކުށެއް ނޫން ކަމަށް ޤާނޫނެއް ފާސް ކުރަން ވެސް އުޅެފައި ވެއެވެ.


Flat libey meehun mi aharuge therey iulaan kuraane: Minister | Mihaaru\nހުޅުމާލޭގައި އަލަށް ބިނާކުރާ ހައުސިން ޔުނިޓްތައް: ގެދޮރުވެރިކަމުގެ މަޝްރޫއުގެ ދަށުން 15،000 އަށް ވުރެ ގިނަ މީހުން ވަނީ ފްލެޓަށް އެދިފައި. --ފޮޓޯ: މިހާރު\nފްލެޓް ލިބޭ މީހުން މި އަހަރުގެ ތެރޭ އިއުލާންކުރާނެ: މިނިސްޓަރު\n17 ޖުލައި 2016 - 11:55 32 comments\nގެދޮރުވެރިކަމުގެ މަޝްރޫއުގެ ދަށުން މީގެ ދެ އަހަރު ކުރިން ފްލެޓަށް ކުރިމަތިލީ މީހުންގެ ތެރެއިން ފްލެޓް ލިބޭ މީހުން މި އަހަރުގެ ތެރޭ އިއުލާންކުރާނެ ކަމަށް ހައުސިން މިނިސްޓްރީން ބުރާސްފަތި ދުވަހު ބުނެފި އެވެ.\nމިނިސްޓްރީން ކުރިން ބުނެފައި ވަނީ، ފްލެޓަށް ކުރިމަތިލީ 15،000 މީހުންގެ ތެރެއިން ޝަރުތު ހަމަވާ މީހުން އިއުލާންކުރުން ލަސްވަނީ ދިރިއުޅުމުގެ ހާލަތު ވަޒަންކޮށް ނުނިމޭތީ ކަމަށެވެ.\nހައުސިން މިނިސްޓަރު ޑރ. މުހައްމަދު މުއިއްޒު "މިހާރު" އަށް ވިދާޅުވީ ފްލެޓް ލިބޭ މީހުން ހޮވުމުގެ މަސައްކަތް ކުރިއަށް އެބަދާ ކަމަށެވެ. ލަސްތަކެއް ނުވެ، އެކަން އިއުލާންކުރާނެ ކަމަށް ވެސް އޭނާ ވިދާޅުވި އެވެ.\nމި ފިޔަވަހީގައި ހުޅުމާލެ އިން ދޫކުރަން ނިންމާފައިވާ 1،100 ފްލެޓަށް ކުރިމަތިލީ ބައެއް މީހުންގެ ދިރިއުޅުމުގެ ހާލަތު މިހާރު ވަނީ ބަދަލުވެފަ އެވެ. ކުރިން ކުއްޔަށް އުޅުނު ގެ ދޫކޮށް އެހެން ގެއަކަށް ބަދަލުވެފައިވާއިރު ކައިވެންޏާއި ދަރިންގެ އަދަދުގެ އިތުރުން ދިރިއުޅުމުގެ އެހެން ކަންކަމަށް ވެސް ވަނީ ބަދަލު އައިސްފަ އެވެ. އެހެންވެ މިނިސްޓްރީން ކުރިން ކަނޑައަޅާފައިވާ އުސޫލަށް ޕޮއިންޓް ދިނުމަކީ އެންމެ އިންސާފުވެރިގޮތްތޯ ބައެއް މީހުން ސުވާލު އުފައްދަ އެވެ.\nހައުސިން މިނިސްޓަރު މުއިއްޒު "މިހާރު"އާ ވާހަކަ ދައްކަވަނީ: ފްލެޓަށް ޕޮއިންޓް ދޭނީ އިންސާފުވެރިކޮށް ކަމަށް މިނިސްޓަރު ވިދާޅުވި. --ފޮޓޯ: ނިޝާންއަލީ/މިހާޜރު\nމިނިސްޓަރު މުއިއްޒު ވިދާޅުވި ގޮތުގައި ފްލެޓް ދިނުމުގެ ކުރިން، ފްލެޓަށް އެދި ކުރިމަތިލީފަހުން މިހާތަނަށް އެ މީހެއްގެ ދިރިއުޅުމަށް އައިސްފައިވާ ހުރިހާ ބަދަލުތަކަކަށް ރިއާޔަތްކުރާނެ އެވެ. އަދި އެކަން ކުރިއަށް ގެންދާނީ އެންމެ އިންސާފުވެރި އުސޫލްގެ މަތިން ކަމަށް ވެސް ވިދާޅުވި އެެވެ.\n"އެ މީހަކު ދިރިއުޅޭ ހާލަތަށް ރިއާޔަތްކުރާނެ،" މުއިއްޒު ވިދާޅުވި އެވެ.\nދިރިއުޅުމުގެ ހާލަތު ބަލަން ގޭގެއަށް ޒިޔާރަތްކުރުން ރޯދަ މަހަށް މެދުކަނޑާލުމަށް ފަހު އަލުން ފެށުން ލަސްވަނީ، މިނިސްޓަރު ވިދާޅުވި ގޮތުގައި، ގޭގެއަށް ދާ ޓީމު ބޮޑުކޮށްލުމަށެވެ. ޔުނިވަސިޓީގައި ކިޔަވާ ދަރިވަރުންނާއި އެ ނޫން ވެސް މިކަމަށް ގާބިލް ކުދިން ޓީމުގައި ހިމަނަން މިނިސްޓްރީން ވަނީ ނިންމައިފަ އެވެ.\n"ޓީމު ބޮޑުކޮށްލައިގެން ތަންކޮޅެއް ކުރު މުއްދަތެއްގެ ތެރޭގައި މިކަން [ސާވޭ] ނިންމާލަން ބޭނުން ވަނީ. އެހެންވެ މިވަގުތަށް މަޑުޖެހިފައި ވަނީ،" މިނިސްޓަރު ވިދާޅުވި އެވެ.\nއިތުރު ލިޔުންތައް ހައުސިން މިނިސްޓަރު ބޯހިޔާވަހިކަން ފްލެޓް ހައުސިން މިނިސްޓްރީ ހުޅުމާލެ ހައުސިން އެޗްޑީސީ ކުރީގެ މިނިސްޓަރު ޑރ. މުހައްމަދު މުއިއްޒު


"އަންކަލް! ކޭން ޔޫ ހެލްޕްމީ؟"\nތުއްތު އެ އަޑު ކަންފަތުގައި ޖެހުމާއެކު ގައިން ހީބިހި ނަގައިގަތެވެ. އިޚުތިޔާރުން ބޭރުގައި އެ އަޑު އިވުނު ދިމާއަށް ބަލައިލެވުނެވެ. ލޯބިލޯބި މޫނުކޮޅެކެވެ. ރީތިރީތި ދެ ލޮލެވެ. އެހައިމެ ފުރިހަމަ ބޮޑު ހިނިތުންވުމެކެވެ. ބަލައިލި ކޮންމެ މީހަކަށް އެ ހިނިތުންވުމުން ހިތްހަމަ ޖެހުން ލިއްބައިދޭ ފަދަ މާނަހުރި ހިނިތުންވުމެކެވެ. އަހަންނަށް ބަލައިލެވުނީ އެ މައުސޫމު ކުއްޖާގެ ފައިން ފެށިގެން ބޮލަށެވެ. ބަލައިބެލުމަށް އޭނާއަށް އަދި ވާނީ ފަސް ވަރަކަށް އަހަރެވެ. އިސްކޮޅާ އެއްވަރުގެ ރޫފައެއް ލިބިފައިވާ އެ ތުއްތުތުއްތު ކުއްޖާއަށް ހިތް ދޫކޮށްލެވުނެވެ. ކުރިން ދަންނަ ދެ ލޯ ހެން ހީވެގެންނެވެ. ދެކެފަރިތަ ދެ ތުންފަތްހެން ހީވާތީއެވެ.\n"ޕްލެޝަރ." އަހަރެން ކޮޅަށް ތެދުވެ އެ ތުއްތު ކުއްޖާއާ ދިމާއަށް ހިނގައިގަތީމެވެ.\nއަހަރެން ހުއްޓިލުމާއެކު އޭނާ އިޝާރާތްކުރީ ކޮފީ ޝޮޕުގެ ދޮރާ ދިމާއަށެވެ. އެއީ އަހަރެން އިން ކޮފީ ޝޮޕްގެ މައި ދޮރެވެ. ބޯ ބިއްލޫރިން ހަދާފައިވާ އެ ދޮރުގެ އަތްގަނޑު ހުރީ އޭނާއަށް އަތްފޯރާ ވަރަށްވުރެ ތަންކޮޅެއް އުހުގައެވެ. މަތީގައެވެ. އޭނާ އިޝާރާތުން ވާހަކަތަކެއް ބުނެދިނެވެ. ހަރަކާތްތަކުން ކުރާންވީ ކަންތައްތައް ކިޔައިދިނެވެ. އަހަންނަށް ލުއި ގޮތަކަށް ހިނިތުން ވެވުނެވެ. އޭނާ ބުނަމުން ދިޔައީ ދޮރު ހުޅުވާދިނުމަށެވެ. އޭނާ ބޭނުންވީ ބޭރަށް ނުކުންނާށެވެ.\n"ކޮއްކޮ އެކަނިތަ؟" ފާޑަކަށް ޖެހިލުންވެ ހުރި އަހަންނަށް އަހައިލެވުނެވެ.\nނޫނެކޭ ބުނުމުގެ ގޮތުން އެ ކުއްޖާ ބޯހޫރައިލިއެވެ.\n"ކޮބާ ޕޭރެންޓްސް؟ ކޮބާ މަންމަ؟ ކޮބާ ކޮއްކޮގެ ޑޭޑް؟" ވިސްނައި ނުލައި އަހަރެން ސުވާލުތައް އަމުނައިލީމެވެ.\nއޭނާ އިސްޖަހައިލިއެވެ. މާޔޫސްކަމުގެ އަސަރުތައް މޫނުމަތިން ފާޅުވާން ފެށިއެވެ. ވީގޮތް އަހަންނަށް ދޭހަކުރެވުނެވެ.\n"އޯހް ސޮރީ. ކާކާއެކު އައީ؟" އަނެއްކާ ވެސް ސުވާލުކޮށްލެވުނެވެ.\n"ކޮބާ މަންމި؟" ކޮފީ ޝޮޕުގެ އެތެރެއަށް ކަޅި ހިންގައިލަމުން ބަލައިލެވުނީ އަންހެނަކު ފެނޭތޯއެވެ.\nނަމަވެސް އަހަންނަށް ފެނުނީ ހުސް ގޮނޑިތަކެކެވެ. ކޮފީ ޝޮޕުގައި މީހުން މަދުވަގުތަކަށް ވުމުން ގިނަ ގޮނޑިތައް ހުރީ ހުހަށެވެ. ދެވަނަ ފަހަރަށް އެ ތުއްތު ކުއްޖާގެ މޫނަށް ބަލައިލީމެވެ.\n"ކޮއްކޮ ބޭނުންވަނީ ކޮންކަމެއް؟"\n"އޭރުން މަންމި ހިތްހަމަ ނުޖެހޭނެއްނު؟"\n"ކޮއްކޮ މަންމި ބުނީއޭ ގަރޑަންގަ މަޑުކޮށްލާށޭ." އެ ކުއްޖާ މޫނާއި ނިތުން ދެތިން ވާހަކަ އެއްކޮށްލަމުން ބުނެލިއެވެ.\nއެ ކުއްޖާ އިޝާރާތްކޮށްލިއެވެ. އޭނާގެ ކުޑަވާ އިނގިއްޔާއި ބޮޑުވާ އިނގިލި ނަގައި ކަންފަތާ ދިމާކޮށްލިއެވެ. އެބުނީ ކީކޭކަން އަހަންނަށް ވިސްނައިލިއެވެ.\n"އޯކޭ، ކޮއްކޮ މަގުމައްޗަށް ނުނިކުންނާތި. ބޭބެ ދޮރު ހުޅުވާލަދޭނަން." އަހަރެން ދޮރު ހުޅުވާލަދިނީމެވެ.\n"ތޭންކްސް އަންކަލް." އެ މައުސޫމު މޫނަށް ހިނިތުންވުން ވެރިވިއެވެ.\nއޭނާ ދުއްވާ ގަންނަމުން އަހަންނާ ދިމާއަށް ބަލައިލިއެވެ. އަތުން ދެތިން ހަރަކާތެއް ކޮށްލަމުން ބޮޑު ހިނިތުންވުމަކުން އަހަންނަށް ޝުކުރު އަދާކޮށްލިއެވެ. ބަދަލުގައި އަހަރެން ވެސް އަތުން އޭނާއަށް ހަނާއަޅައިލަމުން ހިނިތުންވެލީމެވެ. އެ މައުސޫމު މޫނަށް ބަލައިލަން އިރުކޮޅެއް ވަންދެން މަޑުކޮށްލެވުނެވެ. އެ އުފާވެރި މޫނު ފެނުމުން ކުރީގެ ހަނދާންތަކެއް އާވާހެން ހީވެގެންނެވެ.\nއިރުކޮޅެއް ފަހުން އަހަރެން އެތެރެއަށް ހިނގައިގަތީމެވެ. ކުރިން ވެސް އިށީނދެއިން ގޮނޑީގައި އިށީނދެ ހަމަޖެހިލީމެވެ. އަހަންނަށް އެތެރެއަށް ނޭވާ ދަމާލެވުނެވެ. މާހައުލުގައި އެއްވަސް ވެފައިވާ ކޮފީ ވަހުން ހިތް ފުރެމުންދިޔައެވެ. ހީވީ އެތެރެހަށި ފުރިގެން ދިޔަހެންނެވެ. ހޫނު ކޮފީގެ ހިތްގައިމު ވަހުގެ ސަބަބުންނެވެ. އަހަންނަށް އިޝާރާތްކޮށްލެވުނީ ވެއިޓަރަށެވެ.\n"ޔޭސް ސަރ." ވެއިޓަރ ހިނިތުންވެލިއެވެ.\nއިރުކޮޅެއް ތެރޭގައި ކޮފީތަށި ގެނެސް މޭޒުމަތީގައި ބަހައްޓައިލިއެވެ. އެއާއެކު އަނެއްކާ ވެސް އެތެރެއަށް ނޭވާ ދަމައިލެވުނެވެ. އާއެކެވެ. އެއީ އަހަރެން ހަނދާންތަކުގެ ވަހެވެ. އަހަރެންގެ ދިރިއުޅުމުގެ ވަހެވެ. ހިތާއި ސިކުނޑީގެ ވަހެވެ. ކޮފީގެ ހިތްގައި މަޑުމައިތިރި ވަހެވެ. ދެވަނަ ފަހަރަށް ވެސް އެތެރެއަށް ނޭވާ ދަމައިލަމުން ދެ ލޯ މަރައިލެވުނެވެ. މިއީ އަހަރެންގެ އާދައެވެ. މި ހިތްގައިމު މީރު ވަހާއެކު ދެ ލޯ މަރައިލުމުން ސިކުނޑިއަށް ފެނިގެންދަނީ މާޒީގެ އުފާވެރި ހަނދާންތަކެވެ. މި ކޮފީ ޝޮޕުގެ މި ހިތްގައިމު މާހައުލަށް އާދެވެނީ އެހެންވީމައެވެ. މި ގޮނޑި އަހަންނަށް ހާއްސަ ވަނީ ވެސް އެހެންވީމައެވެ.\nކޮންމެ ރެޔެއްގެ މި ވަގުތަކީ އަހަރެންގެ ވަގުތެވެ. މިތަނަށް އައުމުން މި ކުރެވެނީ އެ އުފާވެރި އިހުސާސްތަކެވެ. މަޑުމަޑުން ހިޔާލުތަކުގެ ތެރެއަށް ގެނބެމުން ގެނބެމުން ގޮސް މާޒީގެ ކުލަ ތަސްވީރުތައް ސިކުނޑީގެ ސްކުރީނުގައި ކުލަވާން ފެށިއެވެ.\nމުޅި މަންޒަރު އެކުގައި ކަޅުވިއެވެ. ކަޅުކުލައިގެ އެ ތަސްވީރުން ހުދުކުލައިގެ ދެ ލޯ ކަޝްފުވިއެވެ. އެއީ ކަނޑެއްފަދަ ފުން ދެލޮލެވެ. ދެތިން ފަހަރަކު އެސްފިޔަ ޖަހައިލިއެވެ. އަހަންނަށް ރަނގަޅަށް ބަލައިލެވުނެވެ. އެންމެ ފުރަތަމަ ވިސްނުނީ އެއީ މޫނުބުރާގާ އަޅައިގެން ހުރި ކުއްޖެއް ކަމަށެވެ. ނަމަވެސް ވީ އެހެންނެއް ނޫނެވެ. އޭނާގެ ބޮލާއެކު އަނގަމަތީގައި އޮޅައިލައިފާވާ ސްކާފު ނަގައި މޫނު ހާމަކޮށްލިއެވެ. ހިމަދިގު އެ މޫނަށް އަހަންނަށް ބަލައިލެވުނެވެ. ފުން ދެލޮލާއި ހިމަ ދިގު ނޭފަތުން އެ މޫނަށް އިތުރު ފުރިހަމަ ކަން ގެނެސްދެއެވެ. ތުނިތުނި ތުންފަތާއި ހިމަތޮޅި އެ ދަތްދޮޅިއަށް ބަލައިލެވުނީ ބޭއިޚްތިޔާރުގައެވެ. އާއެކެވެ. އެއީ ރައްޔާއެވެ.\nއަހަންނަށް ފުން ނޭވާއެއް ދޫކޮށްލެވުނެވެ. ރައްޔާގެ މޫނު ފެނުމުން ދެ ލޯ ހުޅުވާލެވުނީއެވެ. އެ އިހުސާސްތައް ކުރެވުމުން ހަށިގަނޑަށް ފާޑެއްގެ ގޮތްތަކެއްވާން ފެށީއެވެ. ކަނދުރާއާ ދިމާއިން ހީބިހިގަނޑެއް ދުވެގަތީއެވެ. ހީވީ ކަރަންޓުގައި ޖެހުނުހެންނެވެ. އެހެންވެ ދެ ލޯ ހުޅުވާލަމުން ކޮފީ ޖޯޑުގެ އުޅައް ތެރެއަށް ޝަހާދަތް އިނގިލި މަހައިލީމެވެ. ކޮފީތަށި ނަގައި ނޭފަތާ އެއްހަމަކޮށްލީމެވެ. އާވި އަރަމުން ދިޔަ ކޮފީ ތަށީގެ މީރު ވަހުން ސިކުނޑި ތޮރުފުނު ކަހަލައެވެ. އަހަންނަށް އަނެއްކާ ވެސް ލޯ މަރައިލެވުނެވެ.\nރައްޔާހުރީ ކުރު ސޯޓެއް ލައިގެން ގަޔަށް ދޫ ހުދު ޓީޝަރޓެއް ލައިގެންނެވެ. ޓީޝާޓުގެ ކަރުބޮޑު ކަމުން އޭނާގެ އެއްކޮނޑު އޮތީ ހާމައަށެވެ. އޭނާ ބޭރަށް ނިކުމެ މޫދާ ދިމާއަށް ބަލައިލިއެވެ. އަހަރެން ވެސް ކޮފީތަށި ހިފައިގެން އޭނާގެ ފަހަތުން ނިކުމެ ފުން ނޭވާއެއް ދޫކޮށްލީމެވެ. އޭރު ހެނދުގެ ތެތްފިނިކަން ޖައްވުގެ ތެރެއިން ކެނޑެމުންދަނީއެވެ. އިރުއަރަށް އިރުމަތީ އުދަރެސް ދޮންކުރަމުން ދަނީއެވެ. ފަތިސް ނަމާދަށްފަހު އަހަރުމެން ބޭނުންވީ އިރުއަރާ މަންޒަރު ބަލައިލާށެވެ. ހަޔާތުގެ އުފާވެރި ހަނދާނަކަށް އެ މަންޒަރު ސިކުނޑީގައި ރައްކާކުރާށެވެ. އާއެކެވެ. އަހަރުމެން މި ތިބީ ކާވެނީގެ އުފާވެރި ކަމުގެ ފޮނިމީރުކަމުގެ ދުވަސްތައް ގުނާށެވެ. ކާވެނީގެ ފުރަތަމަ ފަތިސް ނިމި އާދުވަހަކަށް އިރު އަރަނީއެވެ. އަހަރުމެންނަށް މި ތިބެވުނީ ރާއްޖޭގެ ނަން މަޝްހޫރު ރިސޯޓެއްގައެވެ.\nރައްޔާއަކީ އަހަރެންގެ ރަހައެވެ. އޭނާގެ ނަމުގެ މާނައާ އެއްގޮތަށް އޭނާގެ ފަރާތުން އަހަންނަށް ދުވަނީ މީރުވަހެވެ. އަހަރުމެންގެ ގުޅުމުގެ އަސްލަކީ ވެސް މީރު ވަހެވެ. ކޮފީގެ މީރު ވަހެވެ. ދެމީހުން ބައްދަލުވީ ވެސް ކޮފީ ޝޮޕުންނެވެ. ފެނިދެނިވެ އެ ގުޅުން ލޯތްބަށް ބަދަލުވީ ވެސް ކޮފީގެ ހިތްގައިމު މާހައުލުންނެވެ. ދެތިން ދުވަހުގެ ބައްދަލުވުމަށްފަހު ކާވެންޏާ ހަމައަށް ދެވުނީ ވަރަށް އަވަހަށެވެ. އެސްފިޔަ ޖަހައިލައިހާ އަވަހަށެވެ. އަހަރުމެން ކާވެނީގެ ހަފުލާއަށް ވެސް ހާއްސަކުރީ ކޮފީއަށެވެ. އެކި ވައްތަރުގެ ކޮފީއަށެވެ. ކޮފީގެ އެކި އުފެއްދުންތަކަށެވެ. އަހަރުމެން ބޭނުންވީ ތަފާތުކޮށްލާށެވެ. އާދައިގެ އެހެނަސް ތަފާތު ގޮތެއް ހަދާށެވެ. އާއެކެވެ. އަހަރުމެންގެ ލޯބީގެ ރަމުޒަކީ ކޮފީއެވެ.\nރައްޔާ އޮތީ އިރުމަތީ ފަރާތަށް ބަލަހައްޓައިގެންނެވެ. އެއް އަތުން ކޮފީތަށި ހިފައިގެން އަނެއް އަތް ފާލަމުގައި ހަރުކޮށްފައިވާ ލަކުޑި ހަރުގައި އަޅުވާލައިގެންނެވެ. އަހަރެން ވެސް އޭނާ އޮތް ވަޒަނަށް އެ ގޮތަށް ތިރިވެލީމެވެ. ރައްޔާ ގާތަށް ހިނި އަންނަ ގޮތްވިއެވެ.\n"ނިޝާނާ ނުވެސް ގުޅޭ." ރައްޔާ ބަލައިލީ ސީދާ އަހަރެންގެ މޫނަށެވެ.\n"ގުޅުވީމަ ގުޅޭނެ. އެކަން ވިސްނިއްޖެއްނު،" ދެ މާނަ އެކުލެވޭ ގޮތަށް އަހަރެން ބުނެލީމެވެ. "ތޭންކްސް، ވަރަށް ތަފާތު ވަރަށް މީރު."\n"ކޮފީ ދޯ! ލޯބީގެ ނަމަކީ ކޮފީ. އުދާސްތަކާއި ހިތްނުތަނަވަސްކަން ފިލުވައިލަދޭ ބައިވެރިއަކީ ކޮފީ. ހިތްހަމަ ޖެހުމާއި އަރާމުކަމުގެ އަސްލަކީ ކޮފީ،" ރައްޔާ ކޮފީތަށި އަހަންނާ ދިމާއަށް ދިއްކޮށްލިއެވެ. "އެކަމަކު، ނިޝާން މާ ސްވީޓް. ކޮފީ ރިޕްލޭސްކޮށް ލެވޭނީ ނިޝާންގެ ޓޭސްޓުން އެކަނި."\nއަހަރެން ވެސް ރައްޔާގެ ކޮފީތަށިގައި އަހަރެންގެ ތަށި ޖައްސާލަމުން ހިނިތުންވެލީމެވެ. ރައްޔާގެ މޫނަށް ބަލައިލަމުން ހިނިތުންވެލީމެވެ.\n"މި ހަނދާންތައް، މި އިހުސާސްތައް، މި ރަހަ އަހަރެންގެ ހިތުން ފިލައިގެން ނުދާނެ. ކޮންމެ ހާލެއް ޖެހުނަސް މި ދުވަސް އަހަރެން އާކުރާނަން. މި ހަނދާންތައް ފިލްމެއް ގޮތަށް ބަލާނަން." ރައްޔާގެ ކޮފީތަށި އަތުލައި ތުން ޖަހައިލީމެވެ.\nރައްޔާ ދެ ލޯ ބޮޑުކޮށްލަމުން އަހަންނާ ދިމާއަށް ބަލައިލިއެވެ. އަހަރެންގެ ކޮފީތަށި އަތުލިއެވެ. ކޯވަރެއް އެތެރެއަށް ދަމާލުމަށް ފަހު ލާނެތް ފާޑަކަށް އަހަންނާ ދިމާއަށް ބަލައިލިއެވެ. ރައްޔާ މަޑުމަޑުން އަހަންނާ ކައިރިވެލިއެވެ. އަހަރެން ގައިގައި އޮތް ގަޔަށްދޫ ހުދު ކުލައިގެ ގަމީހުގެ މެދުގައި އަޅުވާލާފައިވާ ގޮށް ނައްޓައިލަމުން އަހަރެންގެ ބަނޑުން ފާޅުވާން ހުރި ގޮޅިބަރީގައި ކޮފީތަށި ޖައްސާލިއެވެ.\n"ހޫނު." ރައްޔާ ސުވާލު ކޮށްލިއެވެ.\n"ނޫން،" ރައްޔާގެ މަގުސަދު ސާފުނުވާ ހާލު އަހަރެން ބުނެލީމެވެ. "ރައްޔާ މާ ހޫނު. ޔޫރ ސޯ ހޮޓް."\nރައްޔާ ހޭންފެށިއެވެ. އަދި ކޮފީ ތަށި އަހަރެން ބަނޑާދިމާއަށް އަރިކޮށްލިއެވެ. ކޮފީތައް އަހަރެންގެ ބަނޑު ހުރަސްކޮށް ސޯޓަށް އެޅުނެވެ. އަހަންނަށް ބަލައިލެވުނީ ރައްޔާގެ މޫނަށެވެ. އަތުގައި ހުރި ކޮފީތަށި ވެސް ރައްޔާގެ މޫނަށް އަޅައިލީމެވެ. އޭނާގެ މޫނަށް އެޅުނު ކޮފީތައް ދަތްދޮޅިން ތިކި ޖަހަމުން ގަމީހަށް އެޅުނެވެ. އެއާއެކު ރައްޔާ ފާޑަކަށް ހަޅޭއްލަވާގަތެވެ. އަހަރެންގެ ބަނޑާއި މޭމަތީގައި އޭނާގެ މޫނު ހާކާލިއެވެ. މޫނުގައި ހުރި ކޮފީތައް އުނގުޅާން ފެށިއެވެ. މުޅިތަނުގައި އަހަރުމެންގެ ސަކަރާތާއި ހުނުމުގެ އަޑު ގުގުމައިލިއެވެ.\n"އަންކަލް ކޭން ޔޫ ހެލްޕްމީ ޕްލީޒް؟" (ނުނިމޭ)


Konmme Dhuvahaku Kaan Vee Kadhuru, Hashigandah Badhalu Annaane! - Vaguthu\nކޮންމެ ދުވަހަކު ކާންވީ ކަދުރު، ހަށިގަނޑަށް ބަދަލު އަންނާނެ!\nކަދުރަކީ އޭގެ ޒާތުގައި ފޮނި އެއްޗަކަށްވީ ނަމަވެސް އޭގައި އަގު ނުކުރެވޭ ފަދަ އެތައް ފައިދާއެއް ހިމެނެއެވެ. ކަދުރަކީ އެހާމެ ބަރަކާތްތެރި އެއްޗެކެވެ. ދުޅަހެޔޮ ސިއްހަތު ރަނގަޅު ދިރިއުޅުމަކަށް ލޯބި ކުރާ މީހުންނަށް އެންމެ މުހިންމު އެއް މާއްދާ ކަމުގައިވާ ޕްރޮޓީން އާއި ޕޮޓޭސިއަމް ގިނަ އަދަދަކަށް ކަދުރުގައި އެކުލެވިގެންވެއެވެ. ކަދުރަކީ އޭގައި ގިނަ ގުނަ މިނަރަލްސްތަކާއި ނިއުޓްރިއަންސް ވެސް ހިމެނޭ އެއްޗެކެވެ.\nކޮންމެ ދުވަހަކު ދޭއް ނުވަތަ ތިން ކަދުރު ކާ ނަމަ އެއީ ހަށިގަނޑަށް ވަރަށް ރަނގަޅު ބަދަލުތަކެއް އަންނާނެ ކަމެކެވެ. އެގޮތުން މީހާ މާބޮޑަށް ލޮކިވެ ފަލަވުމުން ދުރުކޮށްދެއެވެ. ސަބަބަކީ ކަދުރަކީ ބަނޑު ފުރޭކަމުގެ އިހުސާސްކޮށްދޭ އެއްޗަކަށް ވުމާއި ހަށިގަނޑުގައި ހަކުރު އުފައްދާ މިންވަރު ދަށް ކޮށްދޭ އެއްޗަކަށް ހަކުރުވުމެވެ.\nމީގެ އިތުރުން އޭގައި ޑައިޓަރީ އެކި މާއްދާތައްވެސް އެކުލެވިގެންވާއިރު ކަދުރަކީ ލޭގެ ހިނގުން ރަނގަޅުކޮށްދޭ އެއްޗެކެވެ. އެހެންކަމުން ހިތުގެ މައްސަލަތަކުން ދުރުކޮށްދީ މީހާ އަށް އާރޯކަމާއި ތާޒާކަން ކަދުރު ބޭނުން ކުރަން ފެށުމުން ލިބިގެން ދެއެވެ. ކަދުރުގައި ދަނގަޑުގެ ބައި އެކުލެވިގެން ވާތީ ކަދުރު ބޭނުން ކުރަން ފެށުމަކީ އަޔަން ޑެފިޝިއަންސީ ފަދަ ކަންކަމުން ދުރުކޮށްދޭ ކަންކަމެވެ.\nކަދުރަކީ އޭގައި ކާބޯހައިޑްރޭޓް، ފެޓް، ޕްރޮޓީން އަދިވެސް ހަށިގަނޑަށް ބޭނުންތެރި ވިޓަމިންތައް ހުންނަ މޭވާއެކެވެ. މީގެ އިތުރުން ގުލްކޯޒު، ފްރަކްޓޯޒް، ލެކްޓޯޒް، އަދި ސުކްރޯޒް ވެސް ކަދުރުގައި ހިމެނިފައިވުމުގެ ނަތީޖާއެއްގެ ގޮތުން ކަދުރަކީ އެ ކެއުމުގެ ސަބަބުން ހަށިގަނޑުގައި ވަރު ޖައްސާދޭ އަދި ހަށިގަނޑަށް ބޭނުންވާ ހަކަތަ ލިއްބައިދޭ މޭވާއެކެވެ.\nދިޝާ އާއި ރާހުލްގެ ހަނީމޫން މަންޒިލަކަށް ރާއްޖެ


"Gaumu Vihkkaalumaai Dhekolhah" Idhikolhun Ihuthijaaju Koffi | Hathaavees\n"ގައުމު ވިއްކާލުމާ ދެކޮޅަށް" އިދިކޮޅުން އިހުތިޖާޖުކޮށްފި\nމާލޭގައި އިދިކޮޅުން ބޭއްވި ސައިކަލު ބުރުގެ ތެރެއިން --\n"ގައުމު ވިއްކާލުމާއި ދެކޮޅަށް" އިދިކޮޅު ޕްރޮގްރެސިވް ކޮންގްރެސް ކޯލިޝަނުން ރާއްޖޭގެ އެކި ސަރަހައްދުތަކުގައި އިހުތިޖާޖުކޮށްފިއެވެ.\nއިދިކޮޅުން މާލޭގައި ކުރިޔަށް ގެންގޮސްފައި ވަނީ ސައިކަލު ބުރެކެވެ. އެ ސައިކަލު ބުރުގައި އިދިކޮޅު ކޯލިޝަންގެ އިސް ލީޑަރުން ވަނީ ބައިވެރިވެވަޑައިގެންފައެވެ. މީގެއިތުރުން ރާއްޖޭގެ ބައެއް ރަށްތަކުގައި ހިނގާލުންތައް ކުރިޔަށް ގެންގޮސްފައިވެއެވެ.\nއިހުތިޖާޖުގެ ބައިވެރިން ވަނީ ސަރުކާރު ފެއިލްވެއްޖެ ކަމަށް ބުނެ ސަރުކާރާ ދެކޮޅަށް އަޑުއުފުލާފައެވެ. މިފަދަ ނުރައްކާތެރި ހާލަތެއްގައި ގައުމު އޮތްއިރު މި އަނދަވަޅުން ގައުމު ސަލާމަތް ކުރެވެން އޮތް ހަމަ އެކަނި ބޭފުޅަކީ މަނީ ލޯންޑަރިންގެ ކުށް ސާބިތުވެ ފަސް އަހަރު ދުވަހަށް ޖަލަށް ލުމަށް ހުކުމް ކޮށްފައިވާ ކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް ކަމަށް އިހުތިޖާޖުގެ ބައިވެރިން ވަނީ ބުނެފައެވެ.\nއިދިކޮޅުން އިހުތިޖާޖުކޮށްފައި މިވަނީ އެޗްޕީއޭ އިން ހަތަރު މީހުންނަށްވުރެ ގިނައިން އެއްނުވުމަށް އިލްތިމާސްކޮށްފައި ވަނިކޮށެވެ. މީގެ އިތުރުން ފުލުހުންވެސް ވަނީ މި ދަނޑިވަޅުގައި އެއްވުންތައް ނުބޭއްވުމަށް އިލްތިމާސްކޮށްފައެވެ. އެހެންނަމަވެސް ފުލުހުން އިދިކޮޅުގެ އިހުތިޖާޖަކަށް ހުރަސް އަޅާފައެއް ނުވެއެވެ.\nއިދިކޮޅުން ދާދިފަހުން ވަނީ ކ. މާފުށި ބޭރުގައި އޮޑިދޯނިފަހަރުތަކުގައި ތިބެގެން ވެސް އިހުތިޖާޖުކޮށްފައެވެ.\nPrevious އިންކުއަރީއެއް ކުރިއަށް ގެންދާތީ، ޝިފާގެ އިތުބާރުގެ މައްސަލަ ހުއްޓުވައިފި\nNext އިދިކޮޅު މުޒާހަރާއާ އެކު ގައިދުރުކަމުގެ ބަހުސަކަށް!


BREAKING: Bangkok Gai Hingi Accidentgai Haalu Serious Vi Dhivehi Meehaa Niyaavehjje - Vaguthu\nއައިޖީއެމްއެޗްގެ ކްލަސްޓާ ދަނީ ބޮޑުވަމުން، ކަންބޮޑުވުންތައް ދަނީ އިތުރުވަމުން -7މިނެޓް ކުރިން\nބެންކޮކްގައި ހިނގި އެކްސިޑެންޓުގައި ހާލު ސީރިއަސްވި ދިވެހި މީހާ ނިޔާވެއްޖެ\nތައިލެންޑްގެ ވެރިރަށް ބެންކޮކް\nމިދިޔަ ޑިސެމްބަރު މަސް ތެރޭގައި ތައިލޭންޑްގެ ވެރިރަށް ބެންކޮކްގައި ދިވެހިން ދަތުރުކުރަމުން ދިޔަ ކާރެއް ފުރޮޅާލައި ހިނގި އެކްސިޑެންޓުގައި ހާލު ސީރިއަސް ވެގެން ފަރުވާދެމުން ދިޔަ ދިވެހި މީހާ ނިޔާވެއްޖެއެވެ. އެ މީހާ ނިޔާވެފައި ވަނީ މިއަދިގެ ވަގުތެއްގައެވެ.\nއެ ހާދިސާގައި ނިޔާވެފައި ވަނީ ސ. ހުޅުދޫ އަހްމަދު ސައީދު ނަމަކަށް ކިޔާ މީހެކެވެ.\nފޮރިން މިނިސްޓްރީގެ އޮފިޝަލަކު "ވަގުތު"އަށް ވިދާޅުވީ، އެ މީހާ ނިޔާވެފައިވާކަމުގެ މައުލޫމާތު ތައިލެންޑްގައި ހުންނަ ދިވެހި ރާއްޖޭގެ އެމްބަސީއަށް ލިބިފައިވާކަމަށެވެ. އަދި އެމްބަސީން އެ މީހާގެ އާއިލާއަށް ފޯރުކޮށްދޭން ޖެހޭއެހީތެރިކަން ފޯރުކޮށްދެމުންދާ ކަމަށްވެސް އޮފިޝަލް ވިދާޅުވިއެވެ.\nމި އެކްސިޑެންޓް ހިނގާފައިވަނީ އެއަރޕޯޓުން ހޮޓަލަށް ދަނިކޮށް ބެންކޮކް ގަޑިން އެރޭ 3:30 ހާއިރު އެވެ. މި އެކްސިޑެންޓް ހިނގަން މެދުވެރިވީ ޑްރައިވަރު ނިދި ޖެހިގެން ގޮސް ކާރު ކޮންކްރީޓް ބޮލްކަކަށް އެރުމުން ކަމަށް ލަފާކުރެވޭ ކަމަށް އެއިރު މީޑިއާތަކަށް މައުލޫމާތު ދެމުން އަހްމަދު ސައީދުގެ ގާތް އެކުވެރިއަކު ބުނެފައި ވެއެވެ.\nމި އެކްސިޑެންޓްގައި ތިން ދިވެއްސަކަށް އަނިޔާވިއެވެ. އެހެން ނަަމަވެސް އައިސީޔޫގައި އެޑްމިޓްކޮށްގެން ފަރުވާދެމުން ދިޔައީ އަހުމަދު ސައީދުއަށް އެކަންޏެވެ. އޭނާ ނިޔާވެފައި ވަނީ ބެންކޮކް ހޮސްޕިޓަލްގެ އައިސީޔޫގައި ފަރުވާދެމުންދާތާ ފަސް މަސް ފަހުންނެވެ.\nއަދި އެކްސިޑެންޓް ހިނގި ފަހުން، އޭނާގެ ހާލު ވަރަށް ސީރިއަސްވެ ޑޮކްޓަރުންވެސް އޮތީ އުއްމީދު ކަނޑާލާފައެވެ.\nބެންކޮކަކީ ނުރައްކާތެރި އެކްސިޑެންޓްތައް ހިނގުން ގިނަ ސިޓީއެކެވެ.\nމެއި 25, 2020 18:24\nސ. މީދޫ ދައިތަ\nމެއި 25, 2020 19:00\nއިންނާލިއްލާހި ވައިންނާ އިލައިހި ރާޖިޢޫން.\nއާއިލާއަށް ކެއްތެރިކަން ދެއްވާށި\nމެއި 26, 2020 02:31\nމިމީހުންގެ އާއިލާމީހުންތޯ މިއަދު ބެންކޮކުން އެގެނައީ އެއީ ޙަބަރުލިބޭގޮތުގައި ރައީސް އޮފީހުގަ އުޅޭ މިހެއްގެ ބޭބެކަމައްވަނީ މިނުވޭތޯ ކަރަޕްޝަނަކައް ނާދެވިފައި ތިބި މީހުންނޭ ކިޔާފަ ގޭމީހުން މިގެންނަނީ ރައްޔިތުންގެ ރުފިޔާއިން ބޮޑުޙަރަދުކޮއްފައި މީބޮޑުވަރު ބަޔަކައް ބަރެއް މާތް ﷲ ދެއްވިޔަސް


India Air Ge Mathindhaa Boat Akun Vettunu Cabin Crew Ehge Fai Bidhijje - Vaguthu\nއިންޑިއާ އެއާގެ މަތިންދާ ބޯޓަކުން ވެއްޓުނު ކެބިން ކްރޫއެއްގެ ފައި ބިނދިއްޖެ\nއިންޑިއާގެ ގައުމީ އެއާލައިން އެއާ އިންޑިއާގެ މަތިންދާ ބޯޓަކުން ވެއްޓުނު ކެބިން ކްރޫއަކަށް ވަރަށް ބޮޑަށް އަނިޔާވެގެން ހޮސްޕިޓަލްގައި ފަރުވާދޭން ފަށައިފިއެވެ.\nރިޕޯޓްތައް ބުނާގޮތުގައި، މުމްބާއީ އިން ފުރަން އުޅުނު ބޮއިންގ 777 މަތިންދާ ބޯޓުގެ ކްރޫއެއްގެ މަސައްކަތް ކުރާ އެ އަންހެން މީހާ ރަންވޭ މައްޗަށް ވެއްޓުނީ ބޯޓުގެ ދޮރު ލައްޕަން އުޅުމުގެ ތެރޭގައެވެ.\nމިއަދު ހެނދުނުގެ ވަގުތެއްގައި މި ހާދިސާ ހިނގިއިރު، ހަރްޝާ ލޮބޯ ނަމަކަށް ކިޔާ އެ ކެބިން ކްރޫއަށް އަދިވެސް ހޮސްޕިޓަލްގައި ފަރުވާދެމުން އަންނަ ކަމަށް ވެއެވެ. އަދި އޭނާގެ ހާލަތު ނާޒުކު ކަމަށާއި، އޭނާގެ ހަށިގަނޑަށް ވަރަށްބޮޑު އަނިޔާވެފައިވާ ރިޕޯޓްތައް ބުނެއެވެ.\nހެނދުނު 7:00 ޖެހިއިރު ދިއްލީއަށް ފުރަން އޮތް އެ ބޯޓުން އެ ކްރޫ ވެއްޓުނީ، ފަސެންޖަރުން އެރުވުމަށްފަހު، ފުރުމަށްޓަކައި ދޮރު ލައްޕަން އުޅުމުގެ ތެރޭގައެވެ.\nމިހާރު އެ ކްރޫއަށް ނަނަވަތީ ހޮސްޕިޓަލްގައި ދަނީ ފަރުވާދެމުންނެވެ. އަދި އޭނާގެ ހާލު ރަނގަޅު ނޫންކަމަށް ވެއެވެ. ނަމަވެސް އޭނާގެ ހޭ އެބަހުއްޓެވެ. އަދި އޭނާގެ ކަނާތު ފައި ބިންދައިގެން ގޮސްފައިވާކަމަށާއި، ދެ ފައިގެ ދަށް ފުށަށްވެސް ގެއްލުންތަކެއް ވެފައިވާއިރު، ކަރަށްވެސް ބޮޑެތި ގެއްލުންތަކެއްވެފައި ވާކަމަށް ވެއެވެ.\nއެ ހާދިސާ ހިނގަން މެދުވެރިވި ސަބަބު މިހާރު ދަނީ ތަހުގީގު ކުރަމުންނެެވެ.\nއޮކްޓޯބަރ 15, 2018 23:06\nކަސްޓަމަރުން ހިތްހަމަ ޖައްސާށޭ ބުނެ ގަޔަށް ބާރު ހެދުން ލައްވައި ހައިހީލް ބޫޓަށް ފަޅުވެރިން އެރުވީމަ ވީގޮތެއް ކަމަށް ބެލެވެނީ...މިމުސްލިމް ގަވްމުގައި ވެސް ބުރުގާ އަޅައިފިއްޔާ އުދަނގު ފަޅުވެރިއަކަށް އުޅެން..ބޮމެއް ގޮއްވާލަފާނެކަމަށް ބިރުގަންނަނީޔޯ..


Supreme court ah kurimathili faraaithakaa interview kuran mirey fashanee\nސުޕްރީމް ކޯޓަށް ކުރިމަތިލި ފަރާތްތަކާ އިންޓަވިއުކުރަން މިރޭ ފަށަނީ\nސުޕްރީމް ކޯޓުގެ ފަނޑިޔާރު ކަމަށް ކުރިމަތިލެއްވި ހަތަރު ބޭފުޅުން --\nސުޕްރީމް ކޯޓުގެ ފަނޑިޔާރު ކަމަށް ކުރިމަތިލުމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން ހުޅުވާލި ފުރުސަތުގައި ކުރިމަތިލި ފަރާތްތަކާ އިންޓަވިއު ކުރުމުގެ ކަންތައް މިރޭ ފަށާނެކަމަށް އެ ކޮމިޝަނުން ބުނެފި އެވެ.\nސުޕްރީމް ކޯޓުގެ ފަނޑިޔާރުންގެ އަދަދު ހަތަކަށް ބަދަލު ކުރުމަށް ރައްޔިތުންގެ މަޖިލީހުން ދާދި ފަހުން ފާސްކުރުމާ ގުޅިގެން ޖޭއެސްސީން ހުޅުވާލި ފުރުސަތުގައި ހައިކޯޓުގެ ހަތަރު ފަނޑިޔާރަކު ވަނީ ކުރިމަތިލައްވައިފަ އެވެ.\nމިގޮތުން އެންމެ މަތީ ކޯޓުގެ ބެންޗަށް ކުރިމަތިލައްވާފައި ވަނީ މީގެ ކުރިން ހައިކޯޓުގެ އިސް ފަނޑިޔާރުކަން ވެސް ކުރެއްވި ފަނޑިޔާރު އަލީ ސަމީރާއި ވަރަށް ފަހުން ހައިކޯޓަށް ވަޑައިގެންނެވި މުހައްމަދު ނިޔާޒުގެ އިތުރުން ފަނޑިޔާރު އަބްދުﷲ ހަމީދާއި ފަނޑިޔާރު ޝުއައިބު ހުސައިން ޒަކަރިއްޔާ އެވެ.\nއޭގެ އިތުރުން، ސުޕްރީމް ކޯޓަށް އައްޔަން ކުރުމާ މެދު ޖޭއެސްސީގެ ލަފައަކަށް އެދިވަޑައިގެން ރައީސް އިބްރާހިމް މުހައްމަދު ސޯލިހު ވަނީ ދެ ބޭފުޅެއްގެ ނަން ފޮނުއްވައިފަ އެވެ. ރައީސް ސޯލިހު ނޮމިނޭޓް ކުރައްވާފައިވަނީ ހައިކޯޓުގެ ކުރީގެ ފަނޑިޔާރު ޑރ. އަޒްމިރަލްޑާ ޒާހިރު އާއި ސިވިލް ކޯޓުގެ ކުރީގެ ފަނޑިޔާރު އައިޝާ ސުޖޫން އެވެ.\nޖޭއެސްސީން ބުނީ އެ ހަ ބޭފުޅުންނާ އިންޓަވިއުކުރުމުގެ ކަންކަން މިރޭ 7.00 އިން ފެށިގެން ކުރިއަށް ގެންދިއުމުގެ އިތުރުން، އެ އިންޓަވިއުތައް ރެކޯޑް ކުރުމަށްވެސް އެ ކޮމިޝަނުން ނިންމާފައިވާ ކަމަށެވެ.\nސުޕްރީމް ކޯޓު އާ ގާނޫނު އަސާސީން ވުޖޫދު ކުރި ފަހުން އަންހެން ބޭފުޅުން އެކޯޓުގެ ބެންޗަށް ނޮމިނޭޓްކުރި މިއީ ފުރަތަމަ ފަހަރެވެ.\nޑރ. އަޒްމިރަލްޑާ ޒާހިރު ހައިކޯޓުން 2016 ގައި އިސްތިއުފާދެއްވި އިރު، އެކަމަނާއަކީ ހައިކޯޓުގެ ބެންޗުގައި މިހާތަނަށް އިންނެވި ހަމަ އެކަނި އަންހެންބޭފުޅާއެވެ. އަދި ސުޖޫން 2014 ގައި ސިވިލް ކޯޓުން އިސްތިއުފާދެއްވި އިރު، އޭނާ އަކީ ރާއްޖޭގައި ފަނޑިޔާރުކަން ކުރުމުގެ ފުުރުސަތު އެންމެ ފުރަތަމަ ލިބިވަޑައިގަތް އަންހެން ދެ ބޭފުޅުންގެ ތެރެއިން އެކަކެވެ. ސުޖޫން ވަނީ ދާދި ފަހުން ބޭއްވި ބާ ކައުންސިލް އިންތިހާބުގައިވާދަކޮށް، އެކައުންސިލަށްވެސް ހޮވިވަޑައިގެންފަ އެވެ.\nނަމަވެސް ބައެއް ދީނީ އިލްމްވެރިން ދަނީ އެކަމާ ދެކޮޅު ހައްދަވަމުންނެވެ. އަންހެން ފަނޑިޔާރުން ހުއްދަ ނޫން ކަމަށް ބުނެ ފަތުވާ މަޖިލީހުން ވަނީ ފަތުވާއެއް ވެސް ނެރެފަ އެވެ.\nސުޕްރީމް ކޯޓުގެ ފަނޑިޔާރުންނާ ގުޅޭ ގޮތުން މިއަދު ރައްޔިތުންގެ މަޖިލީހުގައި ކުރެވުނު ބަހުސްގައި ވެސް ގިނަ މެންބަރުން ވަނީ ސުޕްރީމް ކޯޓު އެއްކޮށް ބަދަލު ކުރުމަށް ގޮވާލައްވާފަ އެވެ. މިހާރު ސުޕްރީމް ކޯޓަށް ނުކުންނަވާ މަސައްކަތް ކުރައްވަނީ ހަތަރު ފަނޑިޔާރުންނެވެ. އެއީ އުއްތަމަ ފަނޑިޔާރު އަހުމަދު އަބްދުﷲ ދީދީ އާއި ފަނޑިޔާރު އާދަމް މުހައްމަދާއި ފަނޑިޔާރު އަބްދުﷲ އަރީފާއި ފަނޑިޔާރު އަބްދުލްގަނީ މުހައްމަދެވެ.\nފަނޑިޔާރު ގަނީއާއެކު ސުޕްރީމް ކޯޓަށް އައްޔަން ކުރެއްވި ފަނޑިޔާރު އަބްދުﷲ ދީދީގެ ސުލޫކީ މައްސަލައެއް ބަލައި އޭނާ ފަނޑިޔާރު ކަމުން ވަކި ކުރަން ޖޭއެސްސީއިން ވަނީ ނިންމާފަ އެވެ. އޭނާ ވަނީ ދިރިއުޅުން ރާއްޖެއިން ބޭރަށް މިހާރު ބަދަލު ކުރައްވާފަ އެވެ. ވަރަށް އަވަހަށް އޭނާ ވަކި ކުރަން ޖޭއެސްސީއިން މަޖިލީހަށް ފޮނުވާނެ ކަމަށް ބެލެވެ އެވެ. ފަނޑިޔާރު ދީދީ، ކުރިން ހައިކޯޓުގެ އިސް ފަނޑިޔާރުކަން ވެސް ކުރެއްވި ބޭފުޅެކެވެ.\nސުޕްރީމް ކޯޓް ހައިކޯޓް ޖޭއެސްސީ\nފަނޑިޔާރު ރައޫފްގެ މައްސަލަ މިހާރު ކީއްވެ؟


CNN ge enme meeru riha thakuge thereygai6vana ah Dhivehi Mas riha! – adduLIVE\nދުނިޔޭގެ ހަވަނައަށް އެންމެ މީރީ ދިވެހި މަސް ރިހަ\nJan 25, 2020, 10:31 އަހުމަދު ނަސޫހް\nދުނިޔޭގެ ހުރިހާ ތަނެއްގައިވެސް މިހާރު މަގުބޫލުވެފައިވާ ރިހަތަކުގެ ތެރެއިން، ދިވެހި މަސް ރިހައަށް ޚާއްސަ ލަގަބެއް ލިބިއްޖެއެވެ.\n"ސީއެންއެން" އިން ޝާއިއުކުރި ދުނިޔޭގެ އެންމެ މަގުބޫލު ރިހަ ލިސްޓުގެ ހަވަނަ ޖާގަ ޚާއްސަ ވެފައިވަނީ ދިވެހި މަސް ރިހައަށެވެ. މިއީ ޔޫކޭގެ މަޝްހޫރު ޓިއްކާ މަސާލާ، ތައިލޭންޑުގެ ގްރީން ކަރީ އަދި ޕާކިސްތާނުގެ ހަލީމް ރިހަ އަށް ވުރެވެސް މަތީ ދަރަޖައެކެވެ.\nލިސްޓުގެ އެއްވަނަ ހޯދީ ދިވެހިންގެ ތެރޭގައި ވެސް ނުހަނު މަޝްހޫރު ވެފައިވާ އިންޑިޔާގެ ބަޓާ ޗިކަންއެވެ. ދެވަނަ އަށް އެންމެ މަގްބޫލު ރިހައަކަށް ވީ ޖެމެއިކާގެ 'ކަރީ ގޯޓް' އެވެ. ދިވެހި ސުފުރާމަތި ޒަމާނުއްސުރެ މަގުބޫލުކުރަމުން އަންނަ މަސް ރިހައަށް ލިބިފައިވަނީ ހަވަނަ މަގާމެވެ.\nދިވެހިންގެ މަސް ރިހައިގެ ކުރީގައި ދެން ތިބީ، ޖަޕާންގެ ކަރީ ރައިސް، ކޮރެއާގެ ކަރީ ޓެކެބޮއްކީ އަދި މެލޭޝިޔާ އާއި އިންޑޮނީޝިއާގެ މަޝްހޫރު ބީފް ރެންޑަންގ އެވެ.\nމި ލިސްޓުން ޖާގަ ހޯދި އިތުރު ރިހަތަކަށް ބަލާއިރު 8 ވަނައިގައި، ދެކުނު އެފްރިކާގެ ބަނީ ޗޯވ،9ވަނަ ލަންކާގެ ސިންހަލީސް ކަރީ، 10 ވަނަ ތައިލެންޑުގެ ގްރީން ކަރީ، 11 ވަނަ ކެރީބިއަންގެ ކަރީ ކްރެބް އަދި 12 ވަނައިގައި ޔޫކޭގެ ޓިއްކާ މަސާލާ ހިމެނެއެވެ.\nދުނިޔޭގެ ބޮޑެތި ރެސްޓޯރެންޓުތަކުގައި ދިވެހި މެނޫއެއް ހަދާލުމަށް ނުވަތަ ދިވެހި ރެސްޓޯރެންޓެއް ދިވެހި ރަހަތަކާއެކު ބޭރު ގައުމެއްގައި ހުޅުވާލުމަށް ލިބުނު ވަރަށް ބޮޑު ފުރުސަތަކަށް ވެގެންދާނެއެވެ.


Hershey’s FSC 2018: Fahuvaguthu jehilandun Maradhoo Fc athun Maradhoo Feydhoo Fc pointeh hoadhaifi\nފަހުވަގުތު ޖެހިލަނޑާއެކު މަރަދޫއަތުން މަރަދޫފޭދުއަށް ޕޮއިންޓެއް\nއައްޑޫސިޓީ ފޭދޫގައި މިހާރު ކުރިއަށްދާ "ހާޝީޒް ފޭދޫ ސޮކަކަޕް 2018" ފުޓުބޯޅަ މުބާރާތުގެ މިއަދު ހަވީރު މަރަދޫ އެފްސީ އާއި މަރަދޫފޭދޫ އެފްސީ ބައްދަލުކުރި މެޗު ފަހުވަގުތު އެއްވަރުކޮށްގެން މަރަދޫފޭދޫ އެފްސީ ޕޮއިންޓެއް ހޯދައިފިއެވެ.\nމަރަދޫ އެފްސީއަތުން މަރަދޫފޭދޫ އެފްސީ ޕޮއިންޓެއް ހޯދީ މަރަދޫ އެފްސީން ދެ ލަނޑުގެ ލީޑެއް ނަގައިފައިވަނީކޮށް ފަހަތުން އަރައި ދެ ލަނޑު ޖަހައިގެން މެޗު އެއްވަރު ކޮށްގެންނެވެ.\nދާދި ހަމަހަމަ ކުޅުމެއް ފެނިގެންދިޔަ މިމެޗުގައި ފުރަތަމަ ލަނޑުޖަހައި ލީޑުނެގީ މަރަދޫ އެފްސީއެވެ. މެޗުގެ 11 ވަނަ މިނިޓުގައި އެޓީމަށް ލީޑު ނަގައިދިނީ ޖާޒީ ނަމްބަރު 19 ހުސައިން އައިކެވެ. އެޓީމުގެ ދެވަނަ ލަނޑު 23 ވަނަ މިނިޓުގައި ކާމިޔާބުކޮށް ލީޑު ފުޅާކޮށްދިނީ އެޓީމުގެ ޖާޒީ ނަމްނަރު 11 އަބްދުﷲ ވާޒިއުއެވެ. ލީޑު ނެގުމަށްފަހު މަރަދޫ އެފްސީން ކުޅެމުން ގެންދިޔައީ ވަރަށްއިތުބާރާއެކުގައެވެ. އިތުބާރާއެކު ކުޅެ އިތުރު ގޯލު ޖަހާނެ ފުރުސަތުވެސް ހޯދިއެވެ. އެހެންނަމަވެސް އިތުރު ލަނޑެއް ކާމިޔާބުކުރެވޭ ގޮތެއްނުވިއެވެ. މެޗުގެ ފުރަތަމަހާފް ނިމުނީ 2:0 ލަނޑުން މަރަދޫ އެފްސީ ކުރީގައި އޮވެގެންނެވެ.\nމަރަދޫފޭދޫ އެފްސީ އެޓީމުގެ ފުރަތަމަ ލަނޑުޖަހައި އުންމީދު ބޮޑުކުރީ މެޗުގެ 77 ވަނަ މިނިޓުގައެވެ. އެ ލަނޑު ކާމިޔާބުކޮށްދިނީ އެޓީމުގެ ޖާޒީނަމްބަރު 12 އިބްރާހީމް ސައިފެއެވެ. އެ ލަނޑަށްފަހު މަރަދޫފޭދޫ އެފްސީއިން ކުޅުން ރަނގަޅުކޮށް މަރަދޫ އެފްސީ ގޯލަށް ނުރައްކާ ކުރަންފެށިއެވެ. މަރަދޫފޭދޫ އެފްސީ މެޗު އެއްވަރުކޮށް މަރަދޫ އެފްސީގެ އުންމީދު ފެނަށް ދުއްވައިލީ މެޗުގެ އެންމެފަހު ވަގުތުޖެހި ލަނޑުންނެވެ. އެލަނޑު ޖަހައިދިނީ އެޓީމުގެ ޖާޒީނަންބަރު2ހަސަން ފަހުމީއެވެ.\nމި ނަތީޖާއާއެކު މަރަދޫ އެފްސީއަށް ދެ މެޗުން ލިބިފައިވަނީ އެއްޕޮއިންޓެވެ. އެޓީމް ފުރަތަމަ ބައްދަލުކުރީ ފޭދޫ ޔުނައިޓެޑް ފްރެންޑްސްއާއެވެ. އެމެޗުން މަރަދޫ ބަލިވީ 2:0 ލަނޑުންނެވެ. މިއަދުގެ މެޗަކީ މަރަދޫފޭދޫ އެފްސީ މުބާރާތުގައި ކުޅުނު ފުރަތަމަ މެޗެވެ. މި މެޗުއެއްވަރުކޮށް އެޓީމަށްވެސްވަނީ ޕޮއިންޓެއް ލިބިފައެވެ.\nމެޗަށްފަހު ވާހަކަ ދައްކަމުން މަރަދޫފޭދޫ އެފްސީގެ ކޯޗު ނަޖާހު ބުނީ މެޗަށްނުކުތީ ވަރަށް އުންމީދާއެކުގައި ކަމަށެވެ. މަރަދޫ އެފްސީއިން ދެ ލަނޑުގެ ލީޑެއްގައި އޮއްވައި ފަހަތުން އަރައި އެއްވަރު ކުރެވުމުން ވަރަށްހިތްހަމަޖެހޭ ކަމަށް އޭނާ ބުންޏެވެ. "މި މެޗަށް އަޅުގަނޑުމެން ނުކުތީ މަރަދޫ އެފްސީ ކުރިން ކުޅުނުމެޗު ވަރަށް ރަނގަޅަށް ބެލުމަށްފަހު އެޓީމުގެ ކުޅުން ވަރަށް ރަނގަޅަށް ދަސްކޮށްގެން. މިއަދުގެ މެޗުން ބަލިވާންދަނިކޮށް އެއްވަރުކުރެވުނީ އަޅުގަނޑުމެންގެ ޒުވާން ޓީމުންކުރި ވަރުގަދަ މަސައްކަތުގެ ސަބަބުން،" ނަޖާ ބުންޏެވެ.\nނަޖާހު ބުނީ ކުރިއަށްހުރި މެޗުތަކުން ރަނގަޅު ނަތީޖާއެއް ނެރެވޭނެ ކަމުގެ އުންމީދު ވަރަށްބޮޑު ކަމަށެވެ. އަދި އެޓީމް ޖެހިލުންވާ ޓީމެއްވެސް މިމުބާރާތުގައި ވާދަނުކުރާ ކަމަށެވެ.\nމި މުބާރާތުގައި މާދަމާކުޅޭ މެޗުގައި ބައްދަލުކުރާނީ ގްރޫޕް ބީގެ ދެ ޓީމް ކަމަށްވާ ފޭދޫ މެޖެންޓާއި، ހިތަދޫ މައިލޯ ސިޓީ އެފްސީއެވެ. މިއީ މައިލޯ ސިޓީ އެފްސީގެ ފުރަތަމަ މެޗެވެ. މެޖެންޓާވަނީ ކުރިން ހިތަދޫ ނެކްސަސް އަތުން 3:0 އިން ބަލިވެފައެވެ. އެހެންކަމުން މާދަމާގެ މެޗުން ކޮންމެހެން މޮޅުވާން އެ ޓީމުން މަސައްކަތް ކުރާނެއެވެ. މިއީ މުބާރާތުގެ ފޯރިގަދަ އެއްމެޗަށްވެގެންދާނެއެވެ.


3 Million Pound Ah LIverpool in2Defenders Genesfi - Vaguthu\nތިން މިލިއަން ޕައުންޑަށް ލިވަޕޫލުން ދެ ޑިފެންޑަރުން ގެނެސްފި\nޖެނުއަރީ މަހުގެ ޓްރާންސްފަރ ބާޒާރުގެ މުއްދަތު ރޭ ހަމަވާން ގާތްވެފައިވަނިކޮށް އިނގިރޭސި ކުލަބް ލިވަޕޫލުން ޖަރުމަނުގެ ޝާލްކޭ އަށް ކުޅެމުން އައި ތުރުކީގެ ޒުވާން ޑިފެންޑަރު އޮޒާން ކަބަކް އާއި އިނގިރޭސި ދެވަނަ ޑިވިޝަނުގެ ޕްރެސްޓަންގެ ޑިފެންޑަރ ބެން ޑޭވީސްގެ ސޮއި ހޯދައިފިއެވެ.\nމި ދެ ކުޅުންތެރިންގެ ތެރެއިން ކަބަކް އަކީ ލޯނު އެއްބަސްވުމެއްގެ ދަށުން އެއް މިލިއަނަށް މި ސީޒަނުގެ ނިޔަލަށް މަޑުކުަުރާގޮތަށް ގެނައި ކުޅުންތެރިއެކެވެ. ޕްރިސްޓަންގެ ޑިފެންޑަރ ބެން ޑޭވީސް އަކީ ދެ މިލިއަން ޕައުންޑަށް ގެނައި ކުޅުންތެރިއެކެވެ. އޭނާ އެ ކުލަބަށް ގެނައީ އެއްބަސްވުމެއްގެ ދަށުން ކުލަބުގައި ހުންނަ ގޮތަށެވެ.\nމީޑިއާ ރިޕޯޓުތައް ބުނާގޮތުގައި މި ދެ ކުޅުންތެރިން ގަތުމަށް ލިވަޕޫލުން ޖުމްލަ ހަރަދުކޮށްފައިވަނީ ތިން މިލިއަން ޕައުންޑެވެ. އެންމެ ފަހުވަގުތު ދެ ޑިފެންޑަރުން އެ ޓީމުން ގެނައީ ޓީމުގައި ތިބި ޑިފެންޑަރުންނަށް ކުރިމަތިވެފައިވާ އަނިޔާގެ މައްސަލަ ބޮޑުވުމާއި ގުޅިގެންނެވެ. އެގޮތުން އެ ޓީމުގެ އެންމެ މުހިއްމު ޑފެންޑަރުންނަށް އަނިޔާވެފައިވާއިރު، އެ މައްސަލައަށް ހައްލެއް ގެނައުމަށް އެ ކުލަބުން ގިނަ މަސައްކަތްތަކެއް ކުރިއެވެ.\nއެންމެފަހުން ލިވަޕޫލުން އަނިޔާވެފައިވަނީ އެ ޓީމުގެ ފަހަތަށް ކުޅެމުންއަންނަ ޖޮއެލް މަޓިޕް އެވެ. އޭނާއަށް ލިބުނު ބޮޑު އަނިޔާއާއި ގުޅިގެން މި ސީޒަނުގައި އޭނާ ފެނުމުގެ ފުރުސަތު ވަރަށް ކުޑައެވެ. ލިވަޕޫލުން އަނިޔާވެފައިވާ ކުޅުންތެރިންގެ ލިސްޓަށް ބަލާއިރު އެ ކުލަބްގެ އެންމެ އިތުބާރު ދެ ޑިފެންޑަރުން ކަމަށްވާ ވާޖިލް ވެންޑައިކް އާއި ޖޯ ގޯމޭޒް އަށް ވަނީ ބޮޑު އަނިޔާއެއްވެ ކުޅުމާއި ދުރަށްދާން ޖެހިފައެވެ. އެނބުރި އަންނާނެ ސީދާ މުއްދަތެއް އެ ކުލަބުން ހާމައެއް ނުކުރެއެވެ.\nލިވަޕޫލަށް ކުރިމަތިވި މި ކަންތަކާއި ގުޅިގެން އެ ކުލަބުން ނެރެމުންދާ ނަތީޖާތަކަށްވެސް އަސަރުކުރެއެވެ. އެހެންކަމުން އެ ކުލަބުގެ ކޯޗު ކްލޮޕް އެހެނިހެން ގޮތްގޮތުން ޓީމު ހަމަޔަކަށް އަޅުވަން ޖެހުނު ފަހަރުތައް މަދެއް ނޫނެވެ.


Kurehunthakeh nugehley: Samaau\n4 ޖެނުއަރީ 2020 1 ކޮމެންޓް\n"މާލެ ސިޓީ އާޓް އެގްޒިބިޝަން 2017" ގެ ކުރެހުންތަކެއް ނުގެއްލޭ: ސަމާއު\n2017 ވަނަ އަހަރު ބާއްވަން އުޅުނު އެގްޒިބިޝަންގެ ކުރެހުންތައް ރައްކާތެރިކަމާއެކު އެބަހުރިކަމަށް މާލޭ ސިޓީ ކައުންސިލްގެ ޑެޕިއުޓީ މޭޔަރު ސަމާއު ޝަރީފް ވިދާޅުވެއްޖެއެވެ.\nއެ ކައުންސިލުން މިހެން ބުނީ 2017 ވަނަ އަހަރު "މާލޭ ލައިފް" ނަމުގައި އެ ކައުންސިލުން ބާއްވަން އުޅުނު ކުރެހުންތެރިންގެ މައުރަޒަށް ކުރެހުން ހުށަހެޅި ބައެއް އާޓިސްޓުން އެކަމާއި ހިތްހަމަ ނުޖެހުން ފާޅުކުރަމުންދާ ދަނޑިވަޅެއްގައެވެ.\npic.twitter.com/rPUIR44Ta4— Kula Fihi (@Mustho_kulafihi) January 4, 2020\nއެ މައުރަޒަށް ކުރެހުން ހުށަހެޅި ކުރެހުންތެރިއެއްކަމަށްވާ މުސްތަފާ މުހައްމަދު (ކުލަފިހި) ސީއެންއެމްއަށް މައުލޫމާތު ދެމުން މިއަދު ބުނީ އޭނާ ހުށަހެޅި ކުރެހުމަކީ ގޮޅިއެއްގެ ތެރެއަށް އޭނާ ފިތި ފައި ހުންނަ މަންޒަރު ދައްކުވައިދޭ ކުރެހުމެއްކަމަށެވެ.\n"އަޅުގަނޑަށް ވަރަށް އަގު ބޮޑުއެއްޗެއް ކުރެހުމަކީ. އަޅުގަނޑު މި އެދެނީ ސިޓީކައުންސިލުގައި ކުރެހުން އަނބުރާ ދޭން ނުވަތަ ކުރެހުމުގެ ބަދަލުގައި 2000 ރުފިޔާ ދޭން" މުސްތަފާ ބުންޏެވެ.\nމުސްތަފާ ބުނީ އޭނާ ދެވަނަ ފަހަރަށް ސޯޝަލް މީޑިއާގައި މިވާހަކަ ދެއްކީ ސިޓީ ކައުންސިލާއު އެތައް ފަހަރަކު ފޯނުން ގުޅައިގެން ވެސް ހައްލެއް ނުލިބުމުންކަމަށެވެ. ނަމަވެސް އޭނާ ޕޯސްޓު ކުރުމާއެކު ސަމާއު އޭނާއަށް އަށް ގުޅައި މިއަހަރު ކުރީކޮޅު މައުރަޒު ބާއްވާނެކަމަށް ވިދާޅުވެފައިވާކަމަށެވެ.\nމާލޭ ސިޓީކައުންސިލްގެ ޑެޕިއުޓީ މޭޔަރު ޝަމާއު ޝަރީފް އާއި ސީއެންއެމް އިން ގުޅާލުމުން ވިދާޅުވީ އެ މައުރަޒު ބާއްވަން އުޅުނީ ކުރީގެ ރައީސް އަބްދުﷲ ޔާމިންގެ ސަރުކާރުގައި ކަމަށްވެފައި، އޭރު ނުބޭއްވުނީ ސަރުކާރުން މާލޭ ސިޓީކައުންސިލަށް ފިއްތުންތައް ކުރިމަތިކުރުވުމުގެ ސަބަބުން ކަމަށެވެ.\n"ކުރެހުންތައް ރައްކާތިކަމާއެކު އަޅުގަނޑުމެން އަތުގައި ތަނެއްގައި ރައްކާކޮށްފައި އެބަހުރި. ކުރެހުންތަކެއް ނުގެއްލޭ،" ސަމާއު ވިދާޅުވިއެވެ.\nސަމާއު ވިދާޅުވީ އެ އެގްޒިބިޝަން ބާއްވާނީ މިއަހު ކުރީކޮޅުގައި ސަލްޓަން ޕާކުގައި ކަމަށެވެ. އަދި މިިނިވަން ދެ ޖަޖުން މެދުވެރިކޮށް ވަނަވަނައަށް ދިޔަ ކުރެހުންތެރިންގެ ކުރެހުންތަކަށް ސިޓީކައުންސިލުން އިނާމު ދޭނެކަމަށެވެ.\nފިއްތުންއައިސް ނުބޭއްވޭނަމަ، ކުރެހުންތެރިންނަށް އެކަންއަންގައި، އެމީހުންގެތަކެތި ޙަވާލުކުރީމަނިމުނީ. ކޮންމެހެން އެތަކެތި ދެތިންއަހަރަށް ރައްކާކޮށް، ނޫނީ ކަތުރުފަނިކާން ބަހައްޓާކަށްނުޖެހޭ. ކުލަފިހި ތިވަރު އަރުވާނުލައި، މިކައުންސިލްގެ މުއްދަތުހަމަވެ، އެހެންބަޔަކުއަންނައިރު އެތަކެތި އެތާނގައި ނެތްނަމަ، ސަމާހު ޒިންމާދާރުވާނެބާ؟ ޔަޤީނުންވެސްނުވާނެކަން ކަށަވަރު. މަގޭ ކުރެހުމެއް ތިތަނުގައިވީނަމަ، ބާއްވާދުވަހަކަށް އަލުންގެންދަން އަނބުރާގެންނާނީ. ތިތަކެތި ތިމީހުންގެބެލުމުގެދަށުގައި ރަނގަޅަށް ހުރިކަމާއިމެދު ވަރަށް ޝައްކު! ހުރިކަމުގައިވާނަމަ، ނޫސްވެރިންނަށާއި ކުރެހުންތަކުގެ ވެރިންނަށް ނިކަންދައްކަބަލަ. އެހެންނޫނީ ތިތާނގައި ހުރިކަން ޤަބޫލުކުރެވޭނެ އެއްގޮތެއް ނުވިސްނޭ! ޚާއްޞަކޮށް ސަމާހުތިވާހަކަދައްކާތީ!


ކޮވިޑް 19 – ފަތުރުވެރިކަމަށް އައި ބޮޑު ގޮންޖެހުމެއް! – DhiDaily\nކޮވިޑް 19 – ފަތުރުވެރިކަމަށް އައި ބޮޑު ގޮންޖެހުމެއް!\nކޮވިޑް 19 ނުވަތަ ކޮރޯނާ ވައިރަހުގެ ސަބަބުން މިމަހުގެ ފުރަތަމަ 10 ދުވަހުވެސް ތޫރިޒަމްގެ ޕަސެންޓް ދަށަށް ގޮސްފައިވާކަމަށް ރައީސް އިބްރާހިމް ސާލިހު ވިދާޅުވެއްޖެއެވެ.\nމިހާރު މުޅި ދުނިޔެއަށް ހަލުވި ކަމާއެކު ފެތުރެމުންދާ ކޮރޯނާ ވައިރަހާއި ގުޅޭގޮތުން މިއަދު ރައްޔިތުންނާ މުހާތަބުކުރައްވާ ރައީސް ސާލިހު ވިދާޅުވީ މި ރޯގާގެ ސަބަބުން ރާއްޖޭގެ އިގްތިސާދަށް ވަރަށް ބޮޑު ހީނަރުކަމެއް އައިސްފައިވާ ކަމަށެވެ.\n”މި މަހުގެ ފުރަތަމަ 10 ދުވަހުގެ ތެރޭގައި އެކަނިވެސް ރާއްޖެ އައި ފަތުރުވެރިންގެ އަދަދު، މިދިޔަ އަހަރާއި އަޅާ ބަލާއިރު 22.8 ޕަސެންޓް ދަށައް ހިނގައްޖެ. އަދި ޖެނުއަރީ 26 ވަނަ ދުވަހުން ފެށިގެން މިހާތަނަށް 6740 ބެޑްނައިޓް ކެންސަލްވެއްޖެ.“ އެމަނިކުފާނު ވިދާޅުވިއެވެ. ނަމަވެސް ސަރުކާރުން ކުރިން އަންދާޒާކޮސްފައިވަނީ މިއަހަރުގެ ފަތުރުވެރިކަން އަށް ޕަސެންޓް ކުރިއަރާނެ ކަމުގައިވެސް އެމަނިކުފާނު ވިދާޅުވިއެވެ.\nޓުއަރިސަމަކީ ރާއްޖޭގެ އިގްތިސާދުގެ މައިބަދައެވެ. ކޮރޯނާ ވައިރަހުގެ ސަބަބުން ފަތުރުކަމަށް މިއައި ހީނަރުކަން ރާއްޖޭގެ މުޅި އިގްތިސާދަށް ކުރާނެއެވެ. މިކަމާ ގުޅޭގޮތުން ރައީސް ވިދާޅުވީ ރާއްޖޭގެ ޖީޑީޕީ 7.5 ޕަސެންޓަށް އަރާނެކަމަށް މީގެ ކުރިން ލަފާކުރިނަމަވެސް ކޮރޯނާ ވައިރަހުގެ ސަބަބުން އިޤްތިސާދަށް އަންނަ ލޮޅުމާއެކު ޖީޑީޕީ ކުރިއަރާނެކަމަށް ބެލެވެނީ 0.5 ޕަސެންޓާއި މައިނަސް .6 ޕަސެންޓާއި ދެމެދުގެ މިންވަރަކަށް ކަމަށެވެ.\nމި ކަމުގެ އަސަރު އެންމެ ބޮޑަށް ކޮށްފައިވަނީ ރިސޯޓުތަކުގައި މަސައްކަތްކުރާ މުވައްޒަފުންނަށެވެ. ބައެއް ރިސޯޓުތައް ލޮކްޑައުން ކުރުމަށް ފަހު މިހާރު ހުޅުވާފައި ވީނަމަވެސް ކުރިއަށްވުރެ ފަތުރުވެރިން ރާއްޖެއަށް ޒިޔާރާތް ކުރާ މިންވަރު މަދުވާނެކަމަށް ކަމާބެހޭ މާހިރުން ލަފާ ދެއްވައެވެ.


Amilla Dhathurufulheh Gai Raees Dubai Ah - Vaguthu\nއަމިއްލަ ދަތުރުފުޅެއްގައި ރައީސް ދުބާއީގައި\nރައީސް އިބްރާހިމް މުހައްމަދު ސޯލިހްއާއި އަނބިކަނބަލުން ފަޒުނާ އަހުމަދު ފުރާވަޑައިގަންނަވަނީ\nއަމިއްލަފުޅު ދަތުރުފުޅެއްގައި ރައީސް އިބްރާހިމް މުހައްމަދު ސޯލިހް ޔުނައިޓެޑް އެރެބް އެމިރެޓްސް (ޔޫއޭއީ) ގެ ދުބާއީއަށް ވަޑައިގެންފިއެވެ.\nރައީސް އޮފީހުގެ ތަރުޖަމާނު އިބްރާހިމް ހޫދު "ވަގުތު" އަށް ވިދާޅުވީ ރައީސް ސޯލިހް ދުބާއީއަށް ވަޑައިގެންނެވީ މިދިޔަ ހޮނިހިރު ދުވަހު ކަމަށެވެ. އަނބުރާ ރާއްޖެ ވަޑައިގަންނަވާނީ މާދަމާ ކަމަށް ހޫދު ވިދާޅުވިއެވެ. އެ ދަތުރުފުޅަކީ ރައީސްގެ އަމިއްލަފުޅު ދަތުރުފުޅެއް ކަމަށް ވިދާޅުވިއެވެ.\nމިއީ ކޮވިޑް-19 ގެ ބަލިމަޑުކަމުގެ ހާލަތުގައި ރާއްޖޭގެ ބޯޑަރުތައް ބަންދުކޮށް ފަހުން ބޯޑަރު ހުޅުވާލި ފަހުން ރައީސް ރާއްޖޭން ބޭރަށް ކުރައްވާ ފުރަތަމަ ދަތުރުފުޅު ވެސް މެއެވެ. މި ދަތުރުފުޅުގެ އިތުރު ތަފްސީލެއް ނުލިބެއެވެ.\nކޮވިޑް-19 ގެ ބަލިމަޑުކަމުގެ ހާލަތުގައި ދުނިޔޭގެ ހުރިހާ ގައުމެއްގެ ބޯޑަރު ބަންދުކޮށްފައި އޮތުމަށް ފަހު ބޯޑަރު އަލުން ހުޅުވާލި މަދު ގައުމުތަކުގެ ތެރޭގައި ރާއްޖެއާއި ޔޫއޭއީ ހިމެނެއެވެ. އެހެންވެ ރާއްޖެއިން ބޭރަށް ދަތުރުކުރާ ދިވެހިންގެ އާންމު މަންޒިލަކަށް ވެސް ދުބާއީ މިހާރު ވެފައިވެއެވެ.\nކަލޭފާނު .4 ،ޖެނުއަރީ ؛2021\nޖެނުއަރީ 4, 2021 11:08\nސަރުކާރު ބަޖެޓުދަވާލީ އަދިވެސް ބުނޭ ރައީސް ޔާމިނު އޭސަރުކާރުދަވާލީ ތިޔޯފަޅާއަރަނީ\nޖެނުއަރީ 4, 2021 11:10\nޗައިނާ ކޮވިޑް ވެކްސިން ޖަހަން...!!\nޖެނުއަރީ 4, 2021 11:40\nމިކޮޅުން ޑޮލަރުކޮޅު ތާށިކޮށްފައި އަހަރު ފެށުނީމާ އަންހެނުން ގޮވައިގެން ދުބާއީއަށް ވިޔާފާރިކޮށްލަން ސޯލިބެ އެ ދަނީ! ކިހާ ތާހިރު!\nޖެނުއަރީ 4, 2021 12:01\nހެޔެ ނުވާނެ ދެން އެނބުރި މި ޤައުމަށް ނާންނާތި ތިތާންގަ މަޖާކޮށްލަން ހުރޭ،ރައްޔިތުން މިހާރު ތިބޭފުޅާ ބޭނުމެއްނޫން،\nޖެނުއަރީ 4, 2021 12:15\nއަޖައިބެއް🙄 އަހަރުމެން މިތިބެނީ ޑޮކްޓަރަށް ނުދެއްކޭތީ ރޯލަ ރޯލަ😭 އަހަރުމެން މާލެ ދިޔަސް ކަރަންޓީނު ވާންޖެހޭ🙄 މިމީހުން ހެޔޮ ކޮންމެ ގޮތަކަށް އުޅުނަސް😒\nޖެނުއަރީ 4, 2021 12:21\nރައީސްވެސް ބްރޭކެއް ބޭނުންވާނެ ނު!\nޖެނުއަރީ 4, 2021 17:37\nތީތި ހުންނަނީ އަބަދު ބްރޭކްޖެހި ބޮލަށް ތެޔޮއަރާފައި\nޖެނުއަރީ 4, 2021 18:07\nއައިސީޔޫގައި އޮތް އެމް.ޕީ އަށް ކުރެއްވި ޒިޔާރަތެއް\nޖެނުއަރީ 4, 2021 19:03\nއަޅުގަނޑުވެ ސް ތިދަތުރުފުޅުގައި އަޅުގަނޑުގެ ޢާއިލާއާއި އެކު ބައިވެރިވިން.\nޖެނުއަރީ 4, 2021 19:17\nދަތް ދޮޅިދަށުގައި އޮތް ރޫ ބޮނޑި ބާރުކޮށް ހަން ބާރުކުރަން. އަދި ބޮޓޮކްސް އިންޖެކްޝަން ޖަހަން. ކުރިންވެސް ސިންގަޕޫރުން އައިއިރު ހުރީ ދަތްދޮޅިދަށުގަ އޮތް ހަން ގަނޑު ދަމާ ފޭސާންކޮށްފަ. މިއީ ދޮގެއްތޯ ބަލަން ސިންގަޕޫރަށް ދިއުމުގެ ކުރިން ނަގާފައިހުރި ފޮޓޯތައް ބަލާބަލަ. މިއީ ދެވަނަ މައުމޫން. މައުމޫނަށް ވެސް 92. ކިޔައިގެން އުޅެނީ 25 ކަމަށް. ޅަގެރި ހެދިން އުޅެނީ. ސޯލިޙު އަށް ވެސް 62. ކިޔައިގެން އުޅެނީ 15 ނުފުރޭކަމަށް. ދެ މީހުން ވެސް ހަން ބާރު ކުރުމަށް މަރެއް.


RDC in dhivehinnah 300 vazeefa ge furusathu | Jazeera\tއާރުޑީސީއިން ދިވެހިންނަށް 300 ވަޒީފާގެ ފުރުސަތު - Jazeera\nއާރުޑީސީއިން ދިވެހިންނަށް 300 ވަޒީފާގެ ފުރުސަތު\nއުމްނާ އިސްމާޢިލް April 8, 2021 359 views0\nއައިޖީއެމްއެޗު ސަރަހައްދު މަގެއް ކޮނުމުގެ މަސައްކަތްކުރަނީ -- ފޮޓޯ: މުހައްމަދު އަފްރާހް / ޖަޒީރާ\nރޯޑް ޑިވެލޮޕްމެންޓް ކޯޕަރޭޝަނުން (އާރުޑީސީ) އިން ދިވެހިންނަށް 300 ވަޒީފާ ޚާއްސަކޮށްފައިވާ ކަމަށް އެ ކުންފުނިން ބުނެފިއެވެ.\nއެ ކުންފުނީގެ މެނޭޖިންގ ޑިރެކްޓަރ މޫސާ އަލިމަނިކު 'ޖަޒީރާ' އަށް ވިދާޅުވީ މުޅި ޖުމްލަ 300 ވަޒިފާގެ ދިވެހިންނަށް ޚާއްސަކޮށްފައިވާ ކަމަށާއި އޭގެ ތެރެއިން 250 ވަޒީފާ އަކީ މި ހަފްތާގައި އެ ކުންފުންނާއި ހަވާލު ކުރެވުނު މަޝްރޫއުތަކުން އުފެއްދޭ ވަޒީފާތަކެއް ކަމަށެވެ.\nމި ހަފްތާގައި އެ ކުންފުންޏާއި ހަވާލުކުރެވުނު މަޝްރޫއުތައް:\nރ. ހުޅުދުއްފާރުގެ މަގުތަކުގައި ތާރުއެޅުން\nމ. މުލަކުގެ މަގުތަކުގައި ތާރުއެޅުން\nގދ. ތިނަދޫގެ މަގުތަކުގައި ތާރުއެޅުން\nޅ. ހިންނަވަރުގެ މަގުތަކުގައި ތާރުއެޅުން\nމާލޭގެ ތިން ސަރަހައްދެއްގެ މަގުތައް އަލުން ހެދުން\nމުލީގެ މަގުތަށް ޒަމާނީ ފެންވަރަށް ތަރައްގީކުރަން އާރުޑީސީއާއި ހަވާލުކުރީ 106,230,722.25 ރުފިޔާއަށް 420 ދުވަހުގެ ތެރޭގައި ނިންމާގޮތަށެވެ. ހުޅުދުއްފާރުގެ މަގުތައް ތަރައްގީ ކުރުމުގެ މަޝްރޫއު ހަވާލުކުރީ 88,912,040.55 ރުފިޔާ އަށް، 390 ދުވަހުގެ ތެރޭގައި ނިންމާގޮތަށެވެ.\nހިންނަވަރުގެ މަގުތަކުގައި ތާރުއެޅުމުގެ މަޝްރޫއު ހަވާލުކޮށްފައިވަނީ 122,048.704.17 ރުފިޔާ އަށް 540 ދުވަހުގެ ތެރޭގައި ނިންމާގޮތަށެވެ. އަދި ތިނަދޫގެ މަގުތަކުގައި ތާރުއެޅުމުގެ މަޝްރޫއު ހަވާލުކުރީ 78،800،871.14 ރުފިޔާއަށް 450 ދުވަހުގެ ތެރޭގައި ނިންމުމަށެވެ.\nމާލޭގެ ތިން ސަރަހައްދެއްގެ މަގުތައް އަލުން ހެދުމަށް ހަވާލުކުރެވުނު މަޝްރޫއުގެ ދަށުން ހެންވޭރު އުތުރު ސަރަޙައްދުގެ ބައެއް މަގުތަކާއި، މައްޗަންގޮޅި ދެކުނާއި މައްޗަންގޮޅި މެދު ސަރަޙައްދުގެ ބައެއް މަގުތައް ހަދާނެއެވެ.


Green tea ge sirruthah\nގްރީން ޓީ ތައްޓެއް\nގްރީން ޓީގެ ސިއްރުތައް\n27 ޖޫން 2020 - 13:17:32\nގްރީން ޓީ އަކީ ތަފާތު އެތައް ފައިދާތަކެއް އެކުލެވިގެންވާ އެއްޗެކެވެ. ހެނދުނު ހޭލައިގެން ގިރާލާ މި ސައިތައްޓަކީ ހަމައެކަނި އެތެރެ ހައްޓަށް ފައިދާކުރާނެ އެއްޗެއް ނޫނެވެ.\nގްރީން ޓީ އަކީ ހަންގަނޑަށްވެސް ރަނގަޅު އެއްޗެއްކަން ފާހަގަކޮށްލެވެއެވެ. އެ ސަޔަކީ އެންޓިއޮކްސިޑަންޓްސް، އެންޓިމައިކްރޯބިއަލް އަދި އެންޓި-އިންފްލަމަޓޮރީ ޕްރޮޕަޓީސް އެކުލެވިގެންވާ ބުއިމެކެވެ. މިގޮތުން ގްރީން ޓީ ސައިފަތް ޕެކެޓު ބޭނުން ކޮށްގެން ހަންގަނޑު ސާފުކުރުމަށް ކުރެވިދާނެ ކަންތައްތަކެއް ކިޔައިދޭނަމެވެ. މިއީ އެރޯމާތެރަޕިސްޓް އަދި ކޮސްމެޓޮލޮޖިސްޓް ކަމަށްވާ ޕޫޖާ ނަގްދެވް ބޭނުންކުރާ ސިއްރުތަކެއްކަމަށް އޭނާ ބުނެއެވެ.\nގްރީން ޓީ ތައްޓެއް ގިރާލުމަށްފަހު އެ ސައިފަތް ޕެކެޓު އެއްލާނުލާށެވެ. މީގެ ބަދަލުގައި މި ސައިފަތް ޕެކެޓުތައް ފިނިފެނުގެ ތެރޭގައި ބެހެއްޓުމަށްފަހު ފްރިޖަށް ލާށެވެ. އަދި ބޭނުންކުރަންވީމަ ނަގާފައި ލޯ މެރުމަށްފަހު ލޯ މަތީގައި ދިހަވަރަަކަށް މިނެޓު ވަންދެން ބަހައްޓާށެވެ. މިއީ މީހާގެ ސްޓްރެސް ނައްތާލައިދޭ ކަމެއްވެސް މެއެވެ. އަދި މިއީ ހަށިގަނޑުގެ މަސްތަކަށް ހަމަޖެހުން ގެނެސްދީ، ލޮލުގެ ދުޅަވެސް ތިރިކޮށްދޭ ކަމެކެވެ.\nގްރީން ޓީގެ މި ސައިފަތް ޕެކެޓްތަކަކީ ހަންގަނޑުގައި އުނގުޅާ ސްކްރަބް އެއްގެ ގޮތުގައި ވެސް ބޭނުން ކުރެވޭނެ އެއްޗެކެވެ. ފުރަތަމަ ބޭނުން ކޮށްފައިވާ މި ސައިފަތް ޕެކެޓު ކަފާލުމަށްފަހު އޭގައިވާ ސައިފަތްތައް ނަގާނީއެވެ. މީގެ ދެ ސައިފަތް ޕެކެޓުން ސައިފަތް ނަގާފައި އެއަށް އެއް ސައިސަމްސަލާއި މާމުއި އާއި އެއް ސައި ސަމްސާ ލުނބޯ ޖޫސް އަޅާފައި ޕޭސްޓެއް ހަދާނީއެވެ. މި ޕޭސްޓުގަނޑަށް ރޯސްމޭރީ ތެޔޮގެ3ތިއްކާއި ޓީ ޓްރީ ތެޔޮގެ3ތިކި އެޅުމަށް ޕޫޖާ ބުނެއެވެ. މި ޕޭސްޓަކީ މޫނުމައްޗާއި ހަންގަނޑުގައި އުނގުޅުން ހާއްސަ އެއްޗެކެވެ.


Sun travels ge Account thah freeze kuran amuru nerefi – Iru\nސަން ޓްރެވަލްސްގެ އެކައުންޓްތައް ފްރީޒްކުރަން އަމުރު ނެރެފި\nރައްޔިތުންގެ މަޖިލީހުގެ މީދޫ ދާއިރާގެ މެންބަރު އަދި މަޝްހޫރު ވިޔަފާރިވެރިޔާ އަހުމަދު ސިޔާމް މުހައްމަދުގެ ސަން ޓްރެވަލްސްގެ ބޭންކް އެކައުންޓްތައް ފްރީޒްކުރުމުގެ އަމުރެއް ސިވިލް ކޯޓުން ނެރެފިއެވެ.\nރައްޔިތުންގެ މަޖިލީހުގެ މީދޫ ދާއިރާގެ މެމްބަރު އަހުމަދު ސިޔާމްގެ ސަން ޓްރެވަލްސް ކުންފުނީގެ އެކައުންޓްތައް ފްރީޒް ކުރުމަށާއި އަދި އެކައުންޓްތަކުގެ ތަފްސީލުތައް ސިވިލް ކޯޓަށް ފޮނުވަން އެ ކޯޓުން ބޭންކަށް އަމުރުކުރީ މިދިޔަ އާދިއްތަ ދުވަހު އެވެ. އެ އަމުރު ނެރެފައިވަނީ އެ ކޯޓުގެ ހުކުމް ތަންފީޒު ޑިވިޝަނުންނެވެ.\nމި މައްސަލަ އަކީ ސަން ޓްރެވަލްސް ކުންފުނީގެ ފަރާތުން ނ. އިރުފުށި ރިސޯޓް ހިންގުމަށްޓަކައި ހިލްޓަންއާއި އެކު ވެފައިވާ އެއްބަސްވުން އުވާލުމުގެ ބަދަލެއްގެ ގޮތުން 24 މިލިއަން ޑޮލަރު ދޭން ސިންގަޕޫރުގެ އާބިޓްރޭޝަން ކޯޓުން ނިންމި ހުކުމް ތަންފީޒު ކުރުމެވެ.\nބަނގުރާފުޅިތަކަކާއެކު ދެމީހަކު ހައްޔަރުކޮށްފި\nފާހަގަކޮށްލެވޭ ގޮތުގައި މި ހުކުމާއި އެއްގޮތަށް ސަން ޓްރެވަލްސްއިން ފައިސާ ނުދެއްކުމުން ހިލްޓަންގެ ފަރާތުން އެ ހުކުމް ތަންފީޒުކޮށްދިނުމަށް އެދި ދިވެހިރާއްޖޭގެ ކޯޓުތަކަށް މައްސަލަ ހުށައެޅިއެވެ.\n2017ވަނަ އަހަރު ސިވިލް ކޯޓުން ވަނީ ހިލްޓަން ކުންފުނީގެ ފަރާތުން ސަން ޓްރެވަލްސްއަށް 16 މިލިއަން ޑޮލަރުގެ ބަދަލެއް ދޭންޖެހޭނެކަމަށް ބުނެ ހުކުމް ކޮށްފައެވެ. ނަމަވެސް ދާދިފަހުން ހައިކޯޓުން ވަނީ އެހުކުމް ބާތިލްކޮށްފައެވެ.


New ge kureege coach ge team aa dhekolhah kulhen New ah dhauvatheh\nނިއުގެ ކުރީގެ ކޯޗުގެ ޓީމާ ދެކޮޅަށް ކުޅެން ނިއުއަށް ދައުވަތެއް\n9 މަސް,5ދުވަސް,9ގަޑި, 38 މިނެޓް, 51 ސިކުންތު ކުރިން 1420އަހުމަދު ތޯޢިލް\nދިވެހިރާއްޖޭގެ އެންމެ ކާމިޔާބު އެއް ފުޓްބޯޅަ ކްލަބު ނިއު ރޭޑިއަންޓްގެ ކޯޗުކަމުން މިފަހުން އިސްތިއުފާ ދިން ސްޕޭނުގެ އޮސްކާ ބްރޫޒޯންގެ އިރުޝާދުގެ ދަށުން މިހާރު ކުޅޭ ބަންގްލަދޭޝްގެ ބަސަންދްރާ ކިންގްސް އާ ދެކޮޅަށް އެކުވެރިކަމުގެ މެޗެއް ކުޅުމުގެ ދައުވަތު ނިއުއަށް ދީފި އެވެ.\nނިއު ރޭޑިއަންޓްގެ ކޯޗުކަމުގައި ހުރުމަށްފަހު ބަންގްލަދޭޝްގެ ކްލަބަކަށް އޮސްކާ ބަދަލުވާން ނިންމީ މިދިޔަ މަހުގެ ފަހުކޮޅުގައެވެ. އޮސްކާގެ އިރުޝާދުގެ ދަށުން ނިއު ވަނީ މިދިޔަ އަހަރު ދިވެހި ޕްރިމިއާ ލީގާއި އެފްއޭ ކަޕާއި ޕްރެޒިޑެންޓްސް ކަޕްގެ އިތުރުން މިއަހަރުގެ މާލޭ ލީގު ކާމިޔާބުކޮށްފަ އެވެ.\nބެލެވޭ ގޮތުގައި އޮސްކާ ނިއު ދޫކޮށްލީ ބަންގްލަދޭޝް ކްލަބުން ރަނގަޅު އަގެއް ދިނުމުންނެވެ. ސާފް ސަރަހައްދުގައި ރަނގަޅު ތަޖުރިބާތަކެއް ހުރި ކޯޗު ވަނީ މީގެ ކުރިން އިންޑިއާގެ ގޯއާ އެފްސީ އަށްވެސް ކޯޗުކޮށްދީފަ އެވެ.\nނިއު ރޭޑިއަންޓާއި ބަސަންދްރާ ކިންގްސް ބައްދަލުކުރާ މެޗު ތާވަލުކުރެވިފައިވަނީ މި މަހުގެ 21 ވަނަ ދުވަހު ޝެއިހް ކަމާލް ސްޓޭޑިއަމްގައި ކުޅޭ ގޮތަށެވެ.\nއޮސްކާގެ މިހާރުގެ ކްލަބު ބަސަންދުރާ ކިންގްސް އަކީ ބަންގްލަދޭޝްގެ މުއްސަނދި ވިޔަފާރި ކުންފުނި ބަސަންދުރާ ގްރޫޕުން ހިންގާ ކްލަބެކެވެ. އެ ކުންފުންޏަކީ ބަންގްލަދޭޝްގެ ރެއަލް އެސްޓޭޓްގެ ވިޔަފާރީގައި ފައި ސާބިތުކޮށްފައިވާ ކުންފުންޏެކެވެ.\nނިއު ރޭޑިއަންޓް ފުޓްބޯލް


Riyaaz ge vaahakathakun Kinbidhoo dhaairaage rahyithun rulhigadhavehje\n5 މަސް,4ދުވަސް,2ގަޑި, 36 މިނެޓް, 14 ސިކުންތު ކުރިން 3620އިދުހާމް ނައީމް\nކިނބިދޫ ދާއިރާގެ މެމްބަރު އަބްދުﷲ ރިޔާޒު ދެއްވި އިންޓަވިއުގައި ވިދާޅުވި އެއްޗެއްގެ ސަބަބުން އޭނާގެ ދާއިރާގެ ރައްޔިތުން ރުޅިގަދަވެއްޖެއެވެ.\nރައްޔިތުންގެ މަޖިލީހުގެ އިންތިޚާބުގައި ވާދަކުރުމަށް އެކިއެކި ފަރާތްތަކުން ޝައުގުވެރިކަން ފާޅުކުރަމުންދާ ދަނޑިވަޅެއްގައި ރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒް ވަނީ ތިމަރަފުށި ދާއިރާއަށް ވާދަ ކުރާނެކަމަށް ވިދާޅުވެފައެވެ. އަދި އެކަމާއި ގުޅިގެން ރާއްޖޭގެ މީޑިއާއަކަށް ދެއްވި ބަސްދީގަތުމެއްގައި ރިޔާޒު ވިދާޅުވީ އެންމެ ފަހުން ބޭއްވުނު ރައްޔިތުންގެ މަޖިލީހުގެ އިންތިޚާބުގައިވެސް އޭނާ ކުރިމަތިލާން ބޭނުންވީ ތިމަރަފުށި ދާއިރާއަށްކަމަށެވެ.\nއެހެންނަމަވެސް އޭނާ އެއްބަޑު އެއްބަފާ ބޭބެއެއް ކަމުގައި ދެކޭ ބޭފުޅެއް ކަމަށްވާ އިލެކްޝަންސް ކޮމިޝަނުގެ މިހާރުގެ ރައީސް އަހުމަދު ޝަރީފު އެ ދާއިރާއަށް ކުރިމަތިލެއްވުމުން އޭނާ އެ ދާއިރާއަށް ކުރިމަތިލާން ނުނިންމެވީކަމަށެވެ. އަދި ޝަރީފުއާއި ވާދަ ކުރަން ޖެހުމުން ކިނބިދޫ ދާއިރާ ޚިޔާރު ކުރެއްވި ކަމަށްވެސް ރިޔާޒު ވިދާޅުވިއެވެ.\nރިޔާޒް އިތުރަށް ވިދާޅުވި އޭނާ އަބަދުވެސް ތިމަރަފުށި ދާއިރާއަށާއި އަދި ހާއްސަކޮށް އެ ދާއިރާގެ ވޭމަންޑޫއަށް ޚިދުމަތް ކުރަން ބޭނުންވެލެއްވި ކަމަށެވެ. ކޮންމެއަކަސް އޭނާގެ އެ ވާހަތަކާމެދު އޭނާގެ ދާއިރާގެ ރައްޔިތުން މިވަނީ ކަންބޮޑުވުން ފާޅުކުރަން ފަށާފައެވެ. އެގޮތުން އެ ދާއިރާގެ ރައްޔިތުން ވަނީ ރިޔާޒު އެފަދައިން ވިދާޅުވާއިރު އޭނާ ކިނބިދޫ ދާއިރާއަށް ކަންތައް ކޮށް ނުދެއްވީ އެ ސަބަބާ ހުރެތޯ ސުވާލު އުފައްދަވާފައެވެ. އަދި އޭނާގެ ދައުރުގައި އެ ދާއިރާއަށް ކަންތައް ކޮށް ނުދެއްވީ ވޭމަންޑޫ އެ ދާއިރާގައި ނުހިމެނޭތީތޯވެސް އެ ފަރާތްތަކުން ދަނީ ބުނަމުންނެވެ.\nސަބަބަކާ ހުރެ ފުރަތަމަ ކުރިމަތިލާން ނިންމި ދާއިރާ ބަދަލުވުމަކީ އެކަށީގެންވާކަމެކެވެ. އެހެންނަމަވެސް ވަކި ރަށަކަށް ޚިދުމަތް ކުރުމުގެ ނިޔަތުގައި އަމިއްލަ ދާއިރާ މަތިން ހަދާން ނެތުމަކީ އެއްވެސް މެމްބަރަކު ކޮށްގެން ވާނޭ ކަމެއްނޫނެވެ.\n18ވަނަ ރައްޔިތުންގެ މަޖިލީހުގައި ތިބި މެމްބަރުންގެ ތެރެއިން އެ ބޭފުޅުން ނިސްބަތްވާ ދާއިރާތަކަށް ނޫން އެހެން ދާއިރާތަކަށް ކުރިމަތިލައްވައިގެން ހޮވިފައި ތިބި މެމްބަރުންވެސް އެބަތިބިއެވެ. އެހެންނަމަވެސް ރައްޔިތުންގެ މަޖިލީހުގައި ތަމްސީލު ކުރާ ދާއިރާއަށް ޚިދުމަތް ކުރުމުގައި އެ ފަރާތްތަކުން ދަނީ އަވަދިނެތި މަސައްކަތްތައް ކުރަމުންނެވެ. އެހެންނަމަވެސް ޕާޓީއާއި އަމިއްލަ މަންފާއަށް ކޯލިޝަން މެމްބަރުން މަޖިލިސް ބޯއިކޮޓް ކުރަމުން ގެންދެވިއިރު ދާއިރާގެ ރައްޔިތުން މަތިން ވިސްނާލީ ކިހާވަރަކަށްބާއެވެ.\nރިޔާޒު ތިމަރަފުށިގެ ގޮނޑި ކާމިޔާބު ކުރުމަށް އެ ދާއިރާގެ ރައްޔިތުންނަށް ޚިދުމަތް ކޮށްދޭނެކަމަށް ބުނަމުން ގެންދަވާއިރު މިހާރު ތަމްސީލު ކުރައްވާ ދާއިރާގެ ރައްޔިތުންނާއ ދޭތެރޭ ނުވިސްނެވީ ކީއްވެތޯއެވެ. ދާއިރާގެ ރައްޔިތުން ބުނާ ފަދައިން އެ ދާއިރާގައި ވޭމަންޑޫ ނުހިމެނޭތީ ތޯއެވެ.\nތިމަރަފުށި ދާއިރާއަށް ރިޔާޒު ކުރިމަތިލައްވާނެކަމަށް އިއުލާންކޮށްފައިވާ އިރު މިހާރުވެސް އެ ދާއިރާގެ މެމްބަރުކަން ކުރައްވަމުންގެންދަވާ މުޙައްމަދު މުސްތަފާވެސް ވަނީ އެ ދާއިރާއަށް ކުރިމަތިލައްވާނެކަމަށް އިއުލާންކޮށްފައެވެ.


Emmy Awards: Game of thrones ge aharehtha\nމިދިޔަ އަހަަރުގެ އެމީއެވޯޑްސް ހަފްލާގައި ޝޯގެ ލީޑް ތަރިން --\n71 ވަނަ އެމީ އެވޯޑްސްްގެ ހަފްްލާ އަންނަ ހަފްތާގެ އާދިއްތައިގައި ބާއްވާނެ އެވެ. މި އަހަރުގެ އެވޯޑް ހަފްލާ ބާއްްވަނީ ލޮސް އެންޖަލަސްގެ މައިކްރޮސޮފްޓް ތިއޭޓާގަ އެވެ. އާދިއްތަ ދުވަހަކީ ޓީވީ ޝޯތަކަށް ބޮޑު ދުވަހަކަށް ވާނެ އިރު މިހާރު ވަނީ އެކި ފަރާތްތަކުން އެވޯޑު ގެންދާނެ ޝޯތައްވެސް ޕްރިޑިކްޓު ކުރަން ފަށާފަ އެވެ. އެމީ އެވޯޑްސްގެ ގިނަ އެވޯޑުތަކެއް ގެންދާނެ ކަމަށް ބެލެވޭ ޝޯއަކީ ގިނަ ބަޔަކު ދެކޭ ގޮތުގައި ގޭމް އޮފް ތްރޯންްސް އެވެ. ސަބަބުތައްވެސް ގިނަ ކަމަށް ބުނެ އެވެ.\nމި އަހަރުގެ މޭ މަހު ނިމުނު އެޗްބީއޯގެ މި ފެންޓަސީ ޝޯގެ ފަަހު ސީޒަންގައި ފޭނުން ބައިބައި ކޮށްލިއަސް އެމީ ގޭމް އޮފް ތްރޯންސްގެ 32 ނޮމިނޭޝަން އެއް ވަނީ އެމީ އެވޯޑްސްގައި ހިމެނިފަ އެވެ. ޝޯގެ ނުވަ އެކްޓަރުން ލީޑް އެކްޓަރުންނާއިި ސަޕޯޓިން އެކްޓަރުންގެ ކެޓގަރީން ނޮމިނޭޓް ވި އެވެ. ސަޕޯޓިިން އެކްޓްރެސްގެ ތެރޭގައި އެމީލިއާ ކްލާކް ނުވަތަ ޝޯގެ ނަަމުންނަމަ ޚަލީސީ ފާހަގަކޮށްލެވެ އެވެ. ބައެއް ސައިޓުތަކުން ލަފާ ކޮށްފަައިވާ ގޮތުގައި، ޚަލީސީ އަކީ މި އަހަރުގެ ލީޑް އެކްޓްރެސްގެ އެވޯޑު އެެމީ އިން ގެންދާނެ ތަަރި އެވެ. އެކްޓަރުންގެ އިތުރުން އައުޓްސްޓޭންޑިން ރައިޓިން އާއި ޑްރާމާވެސް ތުރޯންސްގެ ނޮމިނީ ލިސްޓުން ފާހަގަކޮށްލެވެ އެވެ.\nމި ނޮމިނޭޝަންތަކާއެކު، ސިންގަލް ސީރީޒް އަކުން އެމީ އެވޯޑްސްގައި އެންމެ ގިނަ ނޮމިނޭޝަން ހޯދި ސީރީޒްގެ ލަގަބު ހޯދާ ތުރޯންސް އިން ވަނީ ރެކޯޑުވެސް ހަދާފަ އެވެ.\nމިދިޔަ އޮސްކާ ކުރިއަށްގެންދިޔަ ގޮތަށް މި ފަހަރުގެ އެމީ އެވޯޑްސްވެސް ކުރިއަށްދާނީ ހޮސްޓަކާ ނުލަ އެވެ. އެކެޑެމީ އެވޯޑްސްވެސް ހޮސްޓެއް ނެތި ފުރިހަމަކަމާއެކު ނިންމާލި އިރު ޓީވީ ޝޯތަކުގެ ރޭވެސް ފުރިހަމަ ވާނެ ކަމަށް ބެލެވެ އެވެ.\nޝޯގެ ތަރި، އެމީލިއާ ކްލާކް - ލީޑް އެކްޓްރެސްގެ ކެޓަގަރީ އިން މިއަހަރުގެ ނޮމިނީ އެއް --\nމި ޝޯ އަކީ އެޗްބީއޯގެ ޝޯ އަކަށްވާއިރު އެޗްބީއޯ މި އަހަރުގެ އެވޯޑް ނައިޓުގައި 47 ނޮމިނޭޝަނެއްގައި ހިމެނުނެވެ. އޭގެ ތެރެއިން ގިނަ ނޮމިނޭޝަންސްގައި ވަނީ ތްރޯންސްގެ ނޮމިނީސް އެވެ. މީގެ އިތުރުން، "ޕިޗް ބްލެކް" އާއި ކޮމެޑީ ސީރީޒް "ބެރީ" އަދި "ވީޕް" ވެސް އެޗްބީިއޯގެ ދަށުން ނޮމިނޭޓްވި ސީރީޒްތަކުގައި ހިމެނެ އެވެ.\nއެމީ އެވޯޑްސް ކުޑައިގެ ދަށުން، ޓީވީ ޝޯތަކުގެ ޓެކްނިކަލް ޓީމަށް ނުވަތަ ކެމެރާގެ ފުރަގަހުގައި މަސައްކަތް ކުރާ ޓީމަށް ދޭ "ކްރިއޭޓިވް އާޓްސް އެމީ އެވޯޑްސް" ގައިވެސް އެންމެ ވިދާލީވެސް ތުރޯންސް އެވެ. މިދިޔަ ހަފްތާ ބަންދުގައި ބޭއްވި މި އެވޯޑް ނައިޓުގައި 10 އެވޯޑެއް ތުރޯންސް އިން ގެންދިޔަ އިރު ސައުންޑް އެޑިޓިން، ވިޝުއަލް އެފެކްޓްސް، ކެމެރާ ޕިކްޗާ އެޑިޓިން، ފެންޓަސީ ސްކައިފައި، ކާސްޓިން އަދި ޓައިޓްލް ޑިޒައިންވެސް ހިމެނެ އެވެ.\nޝޯގެ އެންމެ ފަހު ސީޒަން އަކީ ތުރޯންސްގެ އެންމެ ފޫހި އަދި ހާއްސަކޮށް އެންމެ "ޑާކް" ސީޒަން އަށް ވިޔަސް ކްރިއޭޓިވް އާޓްސް އެމީ އިން ގެންދިޔަ 10 އެވޯޑާއެކު ތުރޯންސްގެ އަގު ހިފެހެއްޓި އެވެ. ފަހު ސީޒަންގައި އެޕިސޯޑުތައް އަނދިރިވެ ދިގު ދެމިގެންގޮސް އުއްމީދު ކުރި ވަރު ނުވިޔަސް ކްރިއޭޓިވް އާޓްސް އެމީ އެވޯޑުތަކާއެކު ފޭނުން ހަމަ ޔަގީނުންވެސް ތިބޭނީ ހިތްހަމަޖެހިގެންނެވެ.\nހަތް ކޮއިލުގެ ރަސްކަމުގެ ދަހިވެތި ކަމުގައި ބަޔަކު ކުރަމުންދާ ހަނގުރާމަ ދައްކުވައިދޭ އެޗްބީއޯގެ ފިލްމު ސީރީޒް "ގޭމް އޮފް ތުރޯންސް" އަކީ އަހަރުގެ އެންމެ ބޮޑު ހިޓެވެ. ސީިރީޒްގެ އެންމެ ފަހު ސީޒަން އަށެއްގައި ފޭނުން ދެބައިވެ، އެއްބަޔަކު ޝޯ އަށް ދިން ލޯބި އަނބުރާ ގެނައިއިރު އަންނަ ހަފްތާގައި އޮންނަ އެމީ އެވޯޑްސް ހަފްލާގައި ފައިނަލް އެވޯޑުތައް ދޭނެ އެވެ. 2011 ގައި ދައްކަން ފެށި މި ޝޯ އަށް މުޅިން އަލްވަދާއު ކިޔުން އޮތީ އާދިއްތަ ދުވަހު އެވެ.


24 gadi iruge viyafaari hudhdha: Ammun ge hiyaalu thafaathu | Mihaaru\n24 ގަޑި އިރު ފިހާރަތައް ހުޅުވުމުގައި އާންމުގެ ހިޔާލު\n24 ގަޑި އިރުގެ ވިޔަފާރި ހުއްދަ: އާންމުންގެ ހިޔާލު ތަފާތު\n08 ޖެނުއަރީ 2019 - 10:026comments\nސައުވީސް ގަޑިއިރު ފިހާރަތަކާއި ރެސްޓޯރެންޓްތައް ހުޅުވުމަކީ ރައީސް އިބްރާހިމް މުހައްމަދު ސޯލިހުގެ ސަރުކާރުގެ 100 ދުވަހުގެ ވައުދުތަކުގެ ތެރޭގައި ހިމެނޭ ކަމެކެވެ.\nޚާއްސަ ޝަރުތުތަކާ އެކު 24 ގަޑިއިރު ފިހާރަ އަދި ރެސްޓޯރެންޓްތައް ހުޅުވުމުގެ ހުއްދަ ހޯދަން ޖެނުއަރީ 1 އިން ފެށިގެން ވަނީ ހުޅުވާލައިފަަ އެވެ.\nއެކަމަކު މިކަމާ ގުޅޭ ގޮތުން އާންމުންގެ ހިޔާލުތައް ތަފާތެވެ. ބައެއް މީޙުން ބުނަނީ އެގޮތަށް ހެދުމުން ވަރަށް ބޮޑު ފައިދާއެއް ލިބޭނެ ކަމަށެވެ. ހާއްސަކޮށް ކުޑަކުދިން ބަލާ މީހުންނަށް އެކަމުން ބޮޑު ފަސޭހައެއް ލިބޭނެ ކަމަށް ބައެއް މީހުން ގަބޫލުކުރެ އެވެ.\n"ކުޑަކުދިން ގޮވައިގެން އުޅޭ މީހުންނަށް ރޭގަނޑު 10:00 ގައި ފިހާރަތައް ބަންދު ކުރީމަ ދެން އެއްވެސް ކަހަލަ އެއްޗެއް ނުލިބޭ. ކަމެއް މީހަކަށް ޖެހިގެން އެއްޗެއް ގަންނަން ބަލާ އިރު ފިހާރަތައް ހުޅުވާފައި ނުހުންނާތީ ވަރަށް ދެރަވޭ،" ވާހަކަ ދެއްކި އެކަކު ބުންޏެވެ.\nނަމަވެސް އެހެން މީހަކު ބުނި ގޮތުގައި ދަންވަރު ފިހާރަތައް ހުޅުވުމަކީ ދިވެހިންގެ ސަގާފަތާ ގުޅޭ ކަމެއް ނޫނެވެ.\n"ދަންވަރުވީމަ ހޭލާ މިއުޅޭ ކުދިންގެ އުނދަގޫ ބޮޑުވެދާނެ. އެމީހުން ބޭނުން އެއްޗެއް ފިހާރައެއްގައި ހުރެއްޖިއްޔާ ގޮސް ތަޅައިފޮޅައިގެންފާނެ،" އެހެން މީހަކު ބުންޏެވެ.\nއެހެން ބައެއް މީހުން ބުނާ ގޮތުގައި އެ ބަދަލު ގެނައުމުން އެއް ބަޔަކަށް 24 ގަޑި އިރު މަސައްކަތުގައި އުޅެން ޖެހޭނެ އެވެ. އެހެންކަމުން އެއީ ރަނގަޅު ކަމެއް ނޫން ކަމަށް އޭނާ ބުންޏެވެ.\n"އަޅުގަނޑު ގަބޫލު ކުރާ ގޮތުގަ މިއީ ވަރަށް ގޯސް ކަމެއް. މިހާރު 6:00 ޖަހާ އިރަށް ފިހާރަތައް ބަންދު ކުރެވޭ ގޮތް ހަދަންވީ. އާންމު ރައްޔިތު މީހާ އަށް ނުލިބޭ އަނބިދަރިންނާ އެކު ވަގުތެއް،" އޭނާ ބުންޏެވެ.\nއާންމުން ފާހަގަކުރާ ގޮތުގައި 24 ގަޑި އިރު ފިހާރަތައް ހުޅުވަން ވާނީ ރަނގަޅު އުސޫލެއްގެ ތެރެއިންނެވެ. ހުރިހާ ފިހާރަތަކަށް ހުއްދަ ދިނުމުގެ ބަދަލުގައި ލިމިޑެޓް އަދަދަކަށް ފިހާރަތައް ހުޅުވުން މައްސަލައެއް ނޫން ކަމަށް ބައެއް މީހުން ދެކެ އެވެ.\nނަމަވެސް މިކަމާ ގުޅިގެން ގިނަ ވިޔަފާރިވެރިން ތިބީ ހިތްހަމަޖެހިފަ އެވެ. އެމީހުން ފާހަގަކުރާ ގޮތުގައި ފިހާރަތައް ދަންވަރު ހުޅުވުމުން ވިޔަފާރިއަށް ރަނގަޅުވާނެ އެވެ.\n24 ގަޑިއިރު ހިންގަން ހުއްދަ ދޭ ބައެއް ޝަރުތުތައް\n- އެތެރެ ސާފުކޮށް ފެންނަ ގޮތަށް ހުރުން\n-24 ގަޑިއިރު އޮޕަރޭޓްކުރާ ކެމެރާ ހަރުކޮށްފައި ހުރުން\n- ކައުންސިލްތަކުން ކަނޑައަޅާ ސަރަހައްދެއްގައި ހުންނަ ތަނަކަށް ވުން\n- ދުންފަތުގެ އިސްތިއުމާލު ކުރުން މަނާ ކުރުން\nއެކަމަކު ރާއްޖޭގައި ހިންގާ ބޭރުގެ އެއްވެސް ފްރެންޗައިޒްއަކަށް 24 ގަޑިއިރު ވިޔަފާރިކުރުމުގެ ހުއްދައެއް ނުދެ އެވެ.\nދަންވަރު ވިޔަފާރި ހިންގުމުގެ ހުއްދަ ދެނީ 2،000ރ. ގެ ފީއަކަށެވެ. މި ހުއްދަ ދެނީ ދެ އަހަރުގެ މުއްދަތަކަށެވެ. ޝަރުތުތަކާ ހިލާފްވާ ފުރަތަމަ ފަހަރު ހަ މަހަށް ހުއްދަ ހިފެހެއްޓެ އެވެ. އަދި ތަކުރާރުކޮށް އެ ގަވާއިދާ ހިލާފްވާ ނަމަ، އެއްކޮށް ހުއްދަ ބާތިލްކުރާ ގޮތަށް ވެސް ވަނީ ހަމަޖައްސައިފަ އެވެ.\nއިތުރު ލިޔުންތައް އިކޮނޮމިކް މިނިސްޓްރީ "މިހާރު" ވީޑިއޯ 24 ގަޑިއިރުގެ ހިދުމަތް ފިހާރަ ކެފޭ/ރެސްޓޯރެންޓް ރާއްޖޭގެ އިގްތިސާދު ސަރުކާރުގެ ފުރަތަމަ 100 ދުވަސް ސަރުކާރު\n24 ގަޑިއިރަށް ވިޔަފާރިތައް ހުޅުވާލުމަށް ހިޔާލު ހޯދަނީ


(10 ސެޕްޓެމްބަރ 2019 އާ ގުޅޭ)\nހާސްކަން ސިކުނޑިން ބޭރުކޮށްލަން ބޭނުންވެފައި އިން ހޭޒަލް ވަގުތުން ސައިފްގެ ރިކުއެސްޓް ޤަބޫލުކޮށްލިއެވެ. ލަހެއްނުވެ ދެވަނަ ނޮޓިފިކޭޝަންއެއް އަތުވެއްޖެއެވެ. ފޭސްބުކްގެ މެސެންޖާއިން ސައިފް ގޮވާލީއެވެ. ރިކުއެސްޓް ޤަބޫލުކުރީތީ އޭނާ ޝުކުރުއަދާކޮށްފައި އޮތެވެ.\nސައިފްއާ ވާހަކަދައްކާލުމަކުން ގޯހެއް ނެތޭ ހޭޒަލްގެ ހިތަށް އެރިއެވެ. ވެފައި ހުރި ފޫހިކަން ފިލުމުގެ އިތުރުން އެކަނިވެރިކަން ވެސް ފިލާނޭތީއެވެ. އެހެންވެ ސައިފް ފޮނުވި މެސެޖާ ވިއްދައި ވަގުތުން އޭނާ ރައްދު ދިނެވެ. މަޑުމަޑުން ދެމެދުގައި ދެކެވުނީ އާދައިގެ ވާހަކަތަކެވެ. ކީއްކުރަނީތޯއާއި ރޭގަނޑު ކައިފިންތޯ ސައިފް އެއްސެވެ. އެ ސުވާލުތަކަށް ހޭޒަލް ޖަވާބުދިނެވެ. އެއާއެކު ދެން ސައިފް އެހީ ލިއަމްއާ ގުޅުވާފައެވެ. ހޭޒަލް މާ ފްރީވެފައި ފޯނުގައި އިނީ ފިރިމީހާ އެވަގުތު ގޭގަ ނޫޅެނީތޯ ސައިފް އެއްސެވެ. އެ ސުވާލުތަކަށް ޖަވާބު ދިނުމުގެ ބަދަލުގައި ހޭޒަލް ވެސް ސައިފްއާ ކުރީ ހަމަ އެފަދަ ސުވާލުތަކެކެވެ. ސައިފްއަކީ ވެސް މީހަކާ އިނދެގެން އުޅޭ މީހަކަށްވާއިރު އޭނާ ހޭޒަލްއާ ވާހަކަދައްކަން އެ އިނީ އަނބިމީހާ ގާތުގައި ނެތީމަތޯ އެއްސެވެ. ހިނިއައިސްފަވާ އިމޯޖީއެއް ސައިފް ފޮނުވާލިއެވެ. ދެން އެދުނީ ނަންބަރު ދިނުމަށެވެ. ފޭސްބުކްގަ ވެސް ނަންބަރު ފެންނަން އިންތޯ ބަލައިފިކަމެވެ. ހޭޒަލް ވިސްނާލިއެވެ. އިހަށް ނަންބަރު ނުދީ ވާހަކަދައްކާލެވޭނެ ގޮތެއްވާނަމަ އެގޮތް އޭނާ ބޭނުންވީއެވެ. އެހެންވެ ސައިފްގެ އެ ހުށަހެޅުން އެނގުނުކަމަށް ނުހަދާ ވާހަކަ ކުރިއަށް ގެންދެވޭތޯ ބެލިއެވެ. ނަމަވެސް ފޭސްބުކް އިން ސައިފް ގުޅީއެވެ. ހޭޒަލް ފޯނެއްނުނެގިއެވެ. ކޯލު ކަނޑާލުމާއެކު ހޭޒަލް މެސެޖެއް ފޮނުވާލީ ކޯލު ނުކުރާށޭ ބުނެފައެވެ. ގޭގައި އިތުރު މީހުން އުޅޭތީ ފޯނުން ވާހަކައެއް ނުދެއްކޭނެއޭ ބުނެ ހޭޒަލް ބަހަނާ ދެއްކިއެވެ. އެވަރުން ސައިފް ޤަބޫލުކުރިއެވެ. ސައިފް ބުނި ގޮތުން އޭނާ އެވަގުތު އެއިނީ އޮފީހުގައި އެކަނި ކަމެވެ. އެހެންވެ ހޭޒަލްގެ އަޑު އަހާލަން ހިތުން ގުޅާލެވުނީ ކަމުގައެވެ. އަދި އޭނާ ގެއަށް ދާނީ ތަންކޮޅެއް ލަހުން ކަމަށް ވެސް ބުންޏެވެ. ހޭޒަލްއާ ދިމާވި ފަހަރު ވާހަކަދައްކާލަން ތަންކޮޅެއް ގިނައިރު އިންނަ ހިތްވާކަމަށް ސައިފް ބުންޏެވެ. އޭނާގެ މޫނު ނުފެނުނު ނަމަވެސް ސައިފް އެހެންބުނާނީ ކިހިނެއްކަން ހޭޒަލްއަށް ސިފަކުރެވުނެވެ. ބޭއިޚްތިޔާރުގައި ހޭޒަލްއަށް ހީނގަނެވުނީ އެހެންވެއެވެ.\nމަޑުމަޑުން ހޭޒަލްގެ ޠަބީޢަތް މުޅިން ބަދަލުވިއެވެ. ކުރިން ހިތްހަމަނުޖެހިފައި ހުރުމުން ނުކާން ގަސްދުކޮށްގެން އިނަސް މިހާރު މޫޑު ބަދަލުވުމުން ބަނޑުހައިކަން އިޙްސާސް ވިއެވެ. އެހެންވެ ކުކަރުގެ ކައިރިއަށް އައިސް ހޭޒަލް ތަށްޓަށް ބަތް އެޅީ ވެސް ފޯނު ފެންނަ ހިސާބުގައި ބާއްވައިގެން ހުރެގެންނެވެ. އެ ތަށި ހިފައިގެން އައިސް ކާމޭޒުދޮށުގައި އިށީނދެ ކަމުންދިޔައިރު ހުރިހާ ސަމާލުކަމެއްވަނީ ފޯނަށް ދެވިފައެވެ. ދޭތެރެއަކުން ސައިފް ފޮނުވާ މެސެޖުން ހީނލާނެއެވެ. ނޫނީ އަމިއްލަ ނަފްސަށް އެއްޗެކޭ ބުނެލައެވެ. ސައިފްއަކީ ހޭޒަލްއަށް މުޅިން އަލަށް ދިމާވެގެން އުޅޭ މީހެއްނޫނެވެ. އެހެންވެ އޭނާގެ ހަރަކާތްތަކާއި ޢަމަލުތަކާއި ވާހަކަދެއްކުން ހުންނަ ގޮތް ދެނެގަންނަން ހޭޒަލްއަށް ވަރަށް ރަނގަޅަށް އެނގެއެވެ. ޚާއްޞަކޮށް އޭނާ ހޭޒަލްއާ މައްލަވަކުރުމުގައި ގެންގުޅޭ އުކުޅުތަކެވެ.\nސައިފްއާ ވާހަކަދައްކާލުމުން ވަގުތީ ހިތްހަމަޖެހުމެއް ހޭޒަލްއަށް ލިބުނެވެ. ފިކުރުތަކާއި ދުރަށް ދެވުނެވެ. އެހެންނަމަވެސް މެންދަންވާން ކައިރިވަމުން އައިއިރު ވެސް ސައިފް ހުއްޓާލާކަށް ނޫޅުނެވެ. ދަންވަންދެން ސައިފްއާ ވާހަކަދައްކަން އޮތުމުގެ ޝައުގެއް ހޭޒަލްގެ ނެތެވެ. އެހެންވެ ނިދަންވެއްޖެއޭ ބުނެ ވާހަކަ މެދުކަނޑާލީއެވެ. ބާއްޖަވެރި ރެއަކަށް އެދެމުން ސައިފްއާ ވާހަކަދެއްކީތީ އޭނާ ހޭޒަލްއަށް ޝުކުރު އަދާކުރިއެވެ. ސައިފްއާ ވާހަކަދެއްކުން ހުއްޓާލައި ހޭޒަލް ފޯނަށް ބަލާލިއެވެ.\n"ބާރަ ޖެހީ... އަދިވެސް ނިދަން ލިއަމް ނާންނަނީތަ؟" އަމިއްލަ ނަފްސަށް ހޭޒަލްއަށް ބުނެލެވުނެވެ.\n"އޯކޭ... ނުގުޅާނަން މަށެއް ވެސް... ނިދަން އަރާފަ ގުޅަނީ ކިހާ އިރަކުންކަން އެނގިދާނެއެއްނު" ހޭޒަލް މިފަހަރު ބުނެލީ އަޑުވީއްލައެވެ.\nކައި ނިންމާފައި ހުރި ތަށި ދޮވެފައި އެ ހުންނަންވާ ތަނަށް ހޭޒަލް ލިއެވެ. އަދި ފޯނު ހިފައިގެން އޭނާ އައިސް ވަނީ ކޮޓަރިއަށެވެ. ފާޚާނާއަށް ވަދެ ގައިދޮވެލައިގެން އައިސް ނިދަން ތައްޔާރުވެލިއެވެ. ކުރު ސޯޓުބުރިއަކާއި އަތްކެނޑި ކްރޮޕް ޓީޝާޓުކޮޅެއް ލައިގެން ހުރި ހޭޒަލް އެނދުގެ އަރިމަތީ އިށީނެވެ. ކޮންމެރެއަކު ވެސް ނިދުމުގެ ކުރީން އޭނާގެ ދިގު އިސްތަށިގަނޑު ގަތާލައެވެ. މިރޭ ވެސް އޭނާ އެފަދައިން ކަންތައްކުރިއެވެ. ނިދީގެ އަސަރު ނެތުމުން އޭނާ އެނދުގެ އަރިމަތީ ކަބަޑުގެ ވަތްގަނޑުގައި އޮތް އައިޕެޑް ޕްރޯ ނެގިއެވެ. އެނދުގައި ބަންޑުން ހަމަޖެހިލީ އެ ހިފައިގެންނެވެ. ޔޫޓިއުބުން ވީޑިއޯ ބަލަން އޮވެފައި ދާރިއަންއާ ދެކެވުނު ވާހަކަތައް ހަނދާންވެ މަސައްކަތާމެދު ހޭޒަލް ވިސްނިއެވެ. އެއްޗެއް ހަދާނޭ ގޮތުގެ ރަނގަޅު ޚިޔާލެއް ހޯދުމަށް މަސައްކަތް ފެށިއެވެ. މަސައްކަތްތެރިކަމާ ގުޅޭ ތަފާތު ވީޑިއޯ ތަކަށްފަހު ހޭޒަލްއަށް ކޮންމެވެސް ވަރެއްގެ ޚިޔާލެއް އުފެދި "ފޮޓޯޝޮޕް ސްކެޗް" ހުޅުވާލިއެވެ. އެޕަލް ފަންސޫރުގެ އެހީގައި އޭނާ ކުރަހަން ފެށިއެވެ. އަހަރުތަކަކަށްފަހު ކުރެހުމުގެ މަސައްކަތް ކުރަން ފަސޭހައެއްނުވިއެވެ. ހުނަރު ހުއްޓަސް އެ ހުނަރުގެ ބޭނުންނުކުރާތާ ގިނަ ދުވަސްވެފައިވާތީއެވެ. ހޭޒަލްގެ ލޯ މަޑުމަޑުން މެރެންފެށީ މަސައްކަތުގައި އޮއްވައެވެ. ތާއްޔާޖެހި އަތުން ވަރުދޫވާން ފެށުމުން ކުރަމުން ދިޔަ މަސައްކަތް ހުއްޓާލުމަށްފަހު އެނދުގައި ހަމަޖެހިލިއެވެ.\nފުންމައިގެން ހޭޒަލްއަށް ތެދުވެވުނީ ސިހުނުވަރުންނެވެ. އޭރު އައިޕެޑް ކައިރީ އޮތް ފޯނުން ފަތިސް ނަމާދު ބަންގި ގޮވަނީއެވެ. އުޅާހަށް ދެމިލަމުން އެނދުގައި ހަތަރެސްފައި ފަތުރާލިއެވެ. އިރުކޮޅަކު އެގޮތުގައި އޮވެފައި ކުރުއަތްމައްޗަށް ތެދުވީ ކަމެއް ހަނދާންވި މީހަކު ފަދައިންނެވެ. އެ ތެދުވި ގޮތަށް ފޯނު ނަގައިފިއެވެ.\n"ރޭގަ ނުވެސް ނިދާ ރެއަކީތަ؟" ކޯލު ލޮގު ބަލާލަމުން ހޭޒަލް ބުންޏެވެ. އެއާއެކު ފޯނު އެނދުމައްޗަށް ދޫކޮށްލާފައި އޭނާ ތެދުވީއެވެ. ތުވާލި ހިފައިގެން ފާޚާނާއަށް ވަނީ ފަތިސް ނަމާދަށް ތައްޔާރުވާށެވެ.\nރޭގައި ނިދުނީ ކޮންއިރަކުކަމެއް ހޭޒަލްއަކަށް ޔަގީނެއްނުވެއެވެ. އެނގެނީ އެކެއްޖެހިއިރު އޭނާ އައިޕެޑް ހިފައިގެން ކުރަހަން އޮތްކަމެވެ. އެހާއިރުވީއިރު ވެސް ލިއަމް އޭނާއަށް ނުގުޅިކަމެވެ. އެކަމާ ވިސްނާ ސިކުނޑިއަށް ބަރުކުރުމުގެ ޚިޔާލެއް ހޭޒަލްގެ ނެތެވެ. އެހެންވެ އޭނާ ސިކުނޑި ތާޒާކޮށްލީ ކަޅު ކޮފީ ތަށްޓަކުންނެވެ. ސައިފް ހުރީ ހެނދުނު ނުވެގެން ކަހަލައެވެ. ފޯނު ބަލާލާފައި ވެސް ހޭޒަލް ގަސްދުގައި އަޅާނުލީއެވެ.\nހެނދުނު ދިހައެއް ޖަހާދިޔަފަހުން ލިއަމް ގުޅިއެވެ. ހޭޒަލް ފޯނުކޯލު ނެގުމާއެކު ވަގުތުން މަޢާފަށް އެދެން ފެށިއެވެ. ހޭޒަލް ވަކި އެއްޗެކޭ ނުބުންޏެވެ. އެއްޗެކޭ ބުނަންޏާ ކުރެވޭނީ ޝަކުވާކަން އެނގޭތީއެވެ. ރޭގައި ޝިޔާނުއާ އެއްކޮށް ދިޔައީ ބާބެކިއު ހަދާފައި އޮތް ތަނަކަށްކަމަށް ލިއަމް ބުންޏެވެ. އެހެންވެ އާދެވުނީ ވަރަށް ލަސްވިފަހުންކަމާއި ދުންވަސްގަނޑު ހިފާފައި ހުރުމުން ފެންވަރާލައިގެން ނުކުމެ ގުޅަން ހުރީ ކަމަށެވެ. ނަމަވެސް ސްޓޭޝަންގެ ބެރެކްސްގައި ތިބި ކުދީންނާ ވާހަކައިގަ ޖެހުނުގޮތަށް ދެން ނިދުނީ ކަމުގައެވެ. ހޭޒަލް އެކަން މާބޮޑުކަމަކަށް ނުހެދުމުން ލިއަމް ހުރީ ހިތްހަމަޖެހިފައެވެ. އޭނާއަށް ޤަބޫލުކުރެވުނީ ހޭޒަލް ހުރީ ހަމަޖެހިފައި ކަމުގައެވެ.\nމެންދުރުވާން ކައިރިވުމާއެކު ހޭޒަލް ގަސްދުކުރީ އޭނާ ގޭގައި ހުރުމަށްވުރެ ވަގުތު ހޭދަ ކުރާނޭ ގޮތެއް ހޯދާށެވެ. އެކަނިމާއެކަނި ގޭގަ ހުންނަންވެއްޖެނަމަ ލިއަމްއާ ކުރެވޭ ޝަކުވާއާއި ދެމެދުގައި ހިނގާ ދެބަސްވުން އިތުރުވެދާނެކަން އެނގޭތީއެވެ. ލިއަމްއަށް އޭނާ ކަމުދަނީ އޭނާގެ ފުށުން އެ ސިފަތައް ނުފެންނާތީކަން ހޭޒަލްއަށް އެނގެއެވެ. އޭނާއަކީ ސުވާލުގިނަ އަންހެނަކަށް ނުވާތީއެވެ. އެގޮތުގައި ދެމި ހުރެވޭނީ އެފަދަ ވިސްނުންތަކަށް ސިކުނޑިއާއި ހިތަށް ފުރުޞަތު ނުދިނުމުން ކަމުގައި އޭނާ ދެކެއެވެ.\nނަޝާއަށް ހޭޒަލް ގުޅީ އެކުވެރިޔާއާއެކު ވަގުތުކޮޅެއް ހޭދަކޮށްލާނީއޭ ގަސްދުކޮށްގެންނެވެ. ލިއަމް ރަށުގައި ނެތްކަން އެނގުމުން ނަޝާ ވެސް ނިކަން ފަސޭހައިން ހޭޒަލް ގާތު އެގެއަށް އަންނާށޭ ބުނެފިއެވެ. މީހަކާ އިނީއްސުރެ މި ނޫނީ އެކަނި ތަންތަނަކަށް ހޭޒަލް ނުދެއެވެ. އެހެންވިޔަސް މީ މިއަދު ހުރިގޮތްކަމުގައި ހޭޒަލް ޤަބޫލުކޮށްލިއެވެ. ހަވީރު ހަތަރެއް ޖަހަންވީއިރަށް ހޭޒަލް ތައްޔާރުވެލައިގެން ގެއިން ނުކުތީ ނަޝާމެންގެއަށް ދާށެވެ.\n"ތި އައީ ދޯ..." ސިޓިންރޫމު ދޮރުމަތީ ހުރި ހޭޒަލް ފެނި ނަޝާ ބުންޏެވެ.\n"ތަނަކަށްދާންތަ ތިއުޅެނީ... ކޮބާ ކުދީންކޮޅު" ހޭޒަލް އެތެރެއަށް ވަންނަމުން ބުންޏެވެ. އަދި އޭނާ އައިސް ނަޝާ އިން ސޯފާގެ އަނެއްކޮޅުގައި އިށީނެވެ.\n"ޒެއްލު އަންނަންދެން މީނީ... ކުދީންކޮޅު ކޮޓަރީގަ އެބަތިބި، މީ ކާޓޫނު ބަލާގަޑިއެއްނު... މަށަށް ވެސް ހިންދެމިލަން ލިބޭ ވަގުތު... ހިނގާ ސައިބޯން" ނަޝާ ބުންޏެވެ.\n"މިއަދަކުނޫން ދޯ" ހޭޒަލް ދެކޮޅު ހެދި އެވެ.\n"އެގޮތް ކަމަކުނުދާނެ، އަހަރެން މިއައީ ޒެއްލު އަންނާނެތީވެ ހެދިކާ ގަނެގެން" ނަޝާ ސޯފާއިން ތެދުވިއެވެ.\n"ދެން ކީއްކުރަން... އަހަރެން މިއައީ ނަޝާއާ އަނގަތަޅާލަންވެގެން" ހޭޒަލް ބުންޏެވެ.\n"މަވެސް ސައިބޯނަމޭ... ސައިބޮމުން ވެސް އަނގަތަޅާލެވިދާނެއެއްނު، އެހެންނޫނަސް ތީ ކޮންމެދުވަހަކު މިގެއަށް އަންނަ މީހެއްނޫން ދޯ... ދެން ހިނގާބަލަ" ހޭޒަލްގެ އަތުގައި ހިފާ ނަޝާ ދަމާލިއެވެ.\nހޭޒަލް ގޮވައިގެން ނަޝާ އައިސް ބަދިގެއަށް ވަނެވެ. އޭރު މަތިޖަހާފައި ހުރި ކޮންޓޭނަރަކަށް ހުރީ ކުޅިއާއި ފޮނި ވަކިކޮށް އަޅާފައެވެ. މޭޒުދޮށުގައި ހޭޒަލް އިށީނުމުން ނަޝާ އުޅުނީ ސައިތަށްޓެއް ހަދާށެވެ. އޭގެ ކުރީން ހޭޒަލް ގާތު ބޭނުންވަނީ ކޯއްޗެއްތޯ އަހާލިއެވެ. ކަޅުސައި ތަށްޓެކޭ ބުނުމުން ދެ ޖޯޑުގައި ސައި ހަދައިގެން ގެނެސް މޭޒުމަތީ ބެހެއްޓިއެވެ. ހޭޒަލްއާ ކުރިމަތިވާނޭހެން ނަޝާ އިށީނެވެ. އަދި ހެދިކާ އެޅި ތަށިތަކުގެ މަތި ނަގައި ހޭޒަލްއާ ކައިރިކޮށްލިއެވެ.\n"ލިއަމް ނެތީމަ ވަރަށް ފޫހި ދޯ" ނަޝާ ބުންޏެވެ. ހޭޒަލް ހިނިތުންވުމަކާއެކު ބޯޖަހާލިއެވެ.\n"ކިހާ ދުވަހަކަށް" ނަޝާ އަހާލިއެވެ.\n"ތްރީ މަންތްސްއަށް... ވީކަކާ ދުވަސްކޮޅެއް ވެއްޖެ ފުރިފަހުން، ގޭތެރެ އެއްކޮށް އޮންނަނީ ފަޅުވެފަ... އެހެންޏާ ކިތަންމެ ބިޒީވިޔަސް ލިއަމް ގެއަށް އާދޭތާ... ވަރަށް އެހެން ގޮތެއްހެން ހީވަނީ، ގޭގަ ނޯންނަން މިއައީ ވެސް" ހޭޒަލް ބުންޏެވެ.\n"ލިއަމްގެ ކޮއްކޮ ކޮބާތަ؟ އެއީ ސިންގަލްކޮށް ހުންނަ ކުއްޖެއްނު... އޭނާ ގާތުގަ ބުނަންވީނު ޒެއްލުމެންގެއަށް ދުވަސްކޮޅަކު ހުރެލަން އަންނާށޭ، އަހަރެން ވެސް ދަރީންނެތްނަމަތާ ދޯ ގޮސް އަބަދު ތިގޭގަ އަޅާފަ އޮންނާނީ" ނަޝާ ހީނލިއެވެ.\n"އަހަރެން ބުނަން ބޭނުންނޫނީ... ވީރާ ސިންގަލް ވިޔަސް އޭނަގެ ޕާސަނަލް ލައިފްއަށް އުނދަގޫ ކުރަނީ ކީއްކުރަން، އެނގޭތަ... މައި މަމް އިޒް ބެކް، ދުވަސްކޮޅެއް ވެއްޖެ، މަންމަ ވެސް ބުނި ގެއަށް ބަދަލުވާށޭ... އެކަމަކު ނަޝާއަށް އެނގެއެއްނު މަންމަގެ ގޮތް، ނުލާހިކު އަވަސްއަވަހަށް ތަންތަނަށް ފުރައިގެންދާނެ، ދެން އަހަރެން އެގެއަށް ދިޔައީމަ ވާނީ ކިހިނެއް؟ އަހަރެން ހުއްޓަ އެނގޭ އެއްވެސް ތަނަކަށް މަންމަ ނުދާނެކަން... ދެން ނޭނގެ... އަހަރެންނަށް އެންމެ ރަނގަޅުވާނީ އަހަރެން އުޅޭތަނުގަ ހުރިއްޔާ، އެހެންޏާ ވެސް އަހަންނަކީ ގިނަވަގުތު އެކަނި އުޅޭ މީހެއްނު" ހޭޒަލް ބުންޏެވެ.\n"މިގޭގަ އިތުރު ކޮޓަރިއެއް ހުރިނަމަ އަހަރެން ޒެއްލު ގެންނާނަން، އެއްވެސް ބަހަނާއެއް ޤަބޫލެއްނުކުރާނަން" ސަމާސާ ހީނލުމަކާއެކު ނަޝާ ބުންޏެވެ.\n"ކޮބާތަ ރީޝާ... އޭނާގެ އެއްވެސް ޚަބަރެއްނުވޭ، އަހަރެމެންނާ ރުޅީތަ؟ މިދިޔަ ދެ ފަހަރު ވެސް އަހަރެމެންނާއެކު ކޮފީގަ ބައިވެރިއެއްނުވޭ" ހޭޒަލް ވާހަކައިގެ މިސްރާބު އަނބުރާލިއެވެ.\n"ނޭނގެ މަށަކަށް، ފޯނެއް ނުނަގާ... އެގޭ އައިސްތުއާ ދިމާވޭ ސްކޫލް ދޮށުން، އަހާލަން ހިތަށް އަރާ، އެކަމަކު އޭނާއަކީ ވެސް ނިކަން ފާޑެއްގެ މީހެއްނު... އެގޭގަ އުޅުނަސް ރީޝާ އެހާ ގަޔާވާ މީހެއްނޫނެއްނު އެއީ" ނަޝާ ބުންޏެވެ.\n"އެނގޭތަ... ރޭގަ މަށަށް ވެސް ފާހަގަވީ، އޭނާގެ ރިލޭޝަންޝިޕް ސްޓޭޓަސް ބަދަލުކޮށްފަ އޮތްކަން، މަވެސް ދިޔައީ ޝޮކަށް" ހޭޒަލް ބުންޏެވެ.\n"ތި އަދި މަށަށް ނޭނގޭ ކަމެއް، މިހާރު ވަރަށް ވަގުތުނުވޭ ތިއެއްޗެއް ބަލަން... ކީކޭތަ އޮތީ" ނަޝާއަށް ލިބުނީ ހައިރާންކަމެވެ.\n"މެރީޑް ސިންގަލްއަށް ބަދަލުވެފަ... ޕްރޮފައިލް ފޮޓޯއެއް ވެސް ނެތް، އޭނައަކީ އަބަދުވެސް ޒައިދުއާއެކު ނަގާފަ ހުންނަ ފޮޓޯތައް ޕްރޮފައިލަށް ލާ މީހެއްނު، ފަހުން ޖަހާފަ ހުރި ސްޓޭޓަސްތައް ވެސް ވަރަށް އެހެންކަހަލަ، މާނަކުރަންވީ ކީކޭކަމެއް ނޭނގޭ... ހީވޭ ޒައިދުއާ ދިމާއަށް ޖަހާފަ ހުންނަ އެއްޗެހިހެން" ހޭޒަލް ތަފްސީލު ކޮށްލިއެވެ.\n"ހަމަތެދެއްތަ؟... ކިހިނެއްބާ ވީ... ތިވީ ގޮތުން މިޖެހުނީ ބަލާކަންނު، މާދަމާ އައިސްތުއާ ދިމާވެއްޖެއްޔާ އަހާލާނަން" ނަޝާ ބުންޏެވެ.\n"އަހަރެމެން ގާތު ވެސް ބުނީމަ ދޯ އެނގޭނީ" ހޭޒަލްއަށް ބުނެވުނެވެ. އެއާއެކު ހޭޒަލް ދެން ފެށީ ސައިފްގެ ވާހަކައެވެ. އެ ދެމެދުގައި ދެކެވުނު ވާހަކަތައް ނަޝާއާ ހޭޒަލް ޚިއްޞާކުރިއެވެ.\n"ޒެއްލު މޮޔަވީތަ؟ އެހެންވެއޭ އަހަރެން ބުނަނީ އަދިވެސް އޭނާގެ މަތިން ހަނދާންނެތޭވަރު ނުވެޔޭ، ލިއަމް މާރަނގަޅު، އެ ސައިފުއާ ރައްޓެހިވެގެން އުޅުންއިރު ނޭވާ ވެސް ޒެއްލު ލާން ޖެހޭނީ އޭނާގެ ހުއްދަ ލިބިގެން، އެކަމަކު މިހާރު ބަލާބަލަ، ކިހާ މިނިވަން، ލިއަމް އެއްވެސް ކަމެއްގަ ޒެއްލު ނުހިފައްޓާ، އެކަހަލަ މީހަކު ނުލިބޭނެ" ނަޝާ ބުންޏެވެ.\nހޭޒަލްއަށް ވިސްނާލެވުނެވެ. މިނިވަންކަން އޮތުމަކީ ލިބޭ ވަރަށް ބޮޑު ހިތްހަމަޖެހުމެކެވެ. އެކަމަކު އަނބިމީހާ ކުރާ އެއްވެސް ކަމަކާ ސުވާލުނުކުރުމަކީ ވެސް ހޭޒަލް ބޭނުންވާ މިނިވަންކަމެއްނޫނެވެ. އެއީ އަޅާނުލުމާއި ކޮންމެ ކަމެއް ވަރިހަމަވުން ކަމުގައި ހޭޒަލްއަށް ބައެއްފަހަރު އިޙްސާސް ކުރެވެއެވެ. އެހެންވިޔަސް އެ ޚިޔާލުތައް އޮތީ ހަމައެކަނި އޭނާގެ ސިކުނޑިއާއި ހިތުގައެވެ. ނަޝާގެ ކުރިމަތީ އެއިން އެއްވެސް ކަމެއް އޭނާ ހާމައެއްނުކުރެއެވެ. ފިރިމީހާގެ ކިބައިން ބޭނުންވާ ކަންކަމުގެ ވާހަކަ ދައްކަން ޖެހޭނީ ޚުދު ފިރިމީހާ ގާތުގައެވެ. ރަޙުމަތްތެރިންގެ ތެރޭގައެއް ނޫނެވެ. އެއީ ހޭޒަލް ޤަބޫލުކުރާ ގޮތެވެ.\n"ސައިފްގެ ޚީޔާލުތަ ތިކުރަނީ... ބުނަން!... ލިއަމް ނެތިސް ތިހެން ވާހަކަދައްކަމުން ގޮސް ސައިފްއާ އެހާ ކްލޯޒް ނުވާތި، އެހެންނޫނީ ގަސްދުގަ ނޫނަސް މިސްޓޭކެއް ހެދިދާނެ، ގިނަ ފަހަރަށް އެކަނި ހުންނަންޖެހޭ ވަގުތެއްގަ އެކަހަލަ ކަމެއް ވެސް ވާނީ" ނަޝާ ވިސްނައިދިނުމުގެ ގޮތުން ބުނެލިއެވެ.\n"އަހަރެން ވެސް ދެން އެހިސާބަކަށް ކަމެއް ނުގެންދާނެއެއްނު، އަސްލު ފޫހި ފިލުވާލަން އޭނާއާ ވާހަކަދައްކަނީ، ނުދަންނަ މީހަކާ ވާހަކަދެއްކުމަށްވުރެ ކާކުކަން އެނގޭ މީހަކާ ހުސް އަނގަތަޅާލިއްޔާ މާރަނގަޅެއްނު، އޭރުން އަހަރެން ވެސް ބޯނުގޮވާ ހުންނާނީ" ހޭޒަލް ހިނިގަނޑެއް ޖަހާލިއެވެ. ނަޝާ ވެސް ހީނލަމުން ދެފަރާތަށް ބޯހޫރާލިއެވެ.\nހޭޒަލް އެނބުރި ގެއަށް ދިޔައީ އިރުއޮއްސި މަޣްރިބު ނަމާދަށް ވެސް ގޮވިފަހުންނެވެ. އެއްވެސް އެއްޗެއް ނުކައްކާ ހުރުމުން ހޭޒަލް ރޭގަނޑަށް ނޫޑުލިސްކޮޅެއް ހަދާލިއެވެ. އެހާއިރު ވެގެން ދިޔައިރު ވެސް ހޭޒަލް ނުގުޅާތީ ލިއަމްގެ ޚަބަރެއް ނުވިއެވެ. އޭނާގެ މެސެޖެއް އައީ އިޝާ ނަމާދުގެ ފަސްވީފަހުންނެވެ. ހޭޒަލް ނުގުޅީ ހިތްހަމަނުޖެހިފަ ހުރީތޯ ލިއަމް އެއްސެވެ. ހޭޒަލް ނޫނެކޭ ބުނުމުން ލިއަމް ދެން ބުނީ ޝިޔާނުއާއެކީ ރޭގަނޑު ކާން އައިސް އުޅޭ ވާހަކައެވެ. ހޭޒަލް މުޅި ދުވަހު ކުރީ ކީއްތޯ ވެސް އޭނާ ނާހައެވެ. ކެތްނުވެގެން ކަހަލަ ގޮތަކަށް ހޭޒަލް ފޯނު ނަގައި ލިއަމްއަށް ގުޅިއެވެ.\n"ޝިޔާނުމެން ގޭގަތަ؟" ހޭޒަލް އަހާލިއެވެ. ލިއަމް ހޫންއެއް ލައްވާލިއެވެ. އެއާއެކު އަނެއްކާ ވެސް ހޭޒަލް ސުވާލުކުރިއެވެ.\n"އޭނަ ވައިފްއާ އެންމެފަހުން މީޓުވީތަ" ހޭޒަލްއަށް އަހާލެވުނެވެ.\n"ނޫން... މީ... އޭނައާ ގުޅުމެއް އޮންނަ ގެއެއް، ރޭގަނޑު ޢާއްމުކޮށް އޭނާ ކާން އަންނާނީ މިގެއަށް" ލިއަމްގެ ވާހަކަ ހުރި ގޮތުން އޭނާ ކަމެއް ނުބުނަން އުޅެނީއޭ ހޭޒަލްއަށް ހީވިއެވެ.\n"ކޮންކަހަލަ ގުޅުމެއް އޮންނަ ގެއެއް، ތިމާގެ ބަޔަކީތަ؟ އޭނަ އަންހެނުން ކާން ހަދައިނުދެނީތަ؟" ހޭޒަލްއަށް ވެސް އަހާލެވުނީ ފާޑަކަށެވެ.\n"އަހަރެން ބުނީމެންނު އޭނާގެ ލައިފް ކޮމްޕްލިކޭޓެޑް ވާހަކަ، އެހާވަރަކުން އޭނާގެ ޒާތީ ކަންކަމާ މަށެއް ނުބެހެން" ލިއަމް ބުންޏެވެ.\n"އަހަންނަށް ކިޔާ ނުދެވޭހާ ކޮމްޕްލިކޭޓެޑްތަ؟ އަބަދު ޝިޔާނުއާއެކީ އުޅޭ ވާހަކަ ލިއަމް ބުނަނީ، އެހެންވީމަ އަހާލެވިދާނެ ދޯ ޝިޔާނާ ބެހޭ ގޮތުން" ހޭޒަލްގެ އަޑުގައިވީ ސީރިއަސްކަމެވެ.\n"އޭނަ... ބިޓުމެންގެ މީ..." އިރުކޮޅަކު ހިމޭންވެފައި ހުރުމަށްފަހު ލިއަމް ބުނެލިއެވެ. ހޭޒަލްގެ މޫނުގެ ކުލަވަރު ވަގުތުން ބަދަލުވިއެވެ.\n"ދެން އޭނާގެ އަންހެނުންނޯ... ޑިވޯސްޑްތަ؟... ދަރިއަކުނެތް" ހޭޒަލްއަށް ފައްޗަކަށް ސުވާލުތައް ކޮށްލެވުނެވެ.\n"އިނދެގެން އުޅެނީ، ދެ ކުދީން ތިބޭ... ދެން ނޭނގެ މަށަކަށް، އަހަރެން ހުރިހާ ސުވާލެއް ނުކުރަމޭ އޭނައަކާ" ލިއަމް ހީވީ ހިތްހަމަނުޖެހިގެން ބުނެލި ހެންނެވެ. އެއާއެކު ދެން އިތުރަށް ސުވާލު ނުކުރާށޭކަން ލިއަމް އެބުނަނީ ހޭޒަލް ދެނެގަތެވެ. އެހެންވިޔަސް ހޭޒަލްގެ ހިތުގެ ހަމަޖެހުން ގެއްލިއްޖެއެވެ. ޝިޔާނު މީހަކާ އިނދެ ދަރީން ލިބުނުފަހުން އެހެން އަންހެނަކަށް ބޭނުންވާ ޖެހުނު ސަބަބު އެނގެން ހޭޒަލް ބޭނުންވިއެވެ.\n"އެ ދެމީހުން މާފޮޅުވާގަޑީގަ ލިއަމް އެގެއަށް ގޮސް އިންނަންވީ ކީއްކުރަން... ތީ އެމީހުންގެ ކަނދުފަތިތަ؟" ހޭޒަލްއަށް ބުނެވުނެވެ. މީގެ ކުރީން އެފަދަ އެއްޗެއް ދުވަހަކުވެސް ލިއަމްއާ ދިމާއަށް ހޭޒަލް ނުބުނެއެވެ. އެކަމަކު ހިތަށްވީ އުނދަގުލާއެކު ބޭއިޚްތިޔާރުގައި ލަފުޒުތައް ހޭޒަލްގެ ދުލުން ބޭރުކޮށްލެވުނީއެވެ.\n"ޒެއްލޫ!... ޝިޔާނު ދަޢުވަތުދިނީމަ ނުދާނަމޭ ނުކެރޭނެއެއްނު ބުނާކަށް، މިރަށުގައި އެންމެ ދުވަހެއް ދެދުވަހަކު ހުރެލާކަށްނޫންވިއްޔަ އައިސް މިހުރީ" ލިއަމް ބުންޏެވެ. އޭނާގެ އަތެއް ޝިޔާނުގެ ދިރިއުޅުމުގަ ނެތްކަން ސާބިތުކުރުމަށް ވަރަށް ގިނަ ވާހަކަ ދެއްކިއެވެ. ޝިޔާނުގެ ވާހަކަތައް ލިއަމް ކިޔައިދިނީ ހޭޒަލް އޭނާގެ ވާހަކަ ޤަބޫލުކުރާނީ އޭރުންކަން ވިސްނިގެންނެވެ.\nލިއަމް ބުނިގޮތުން އޭނާ އެ ރަށަށް އައިއިރު ވެސް ޝިޔާނު އުޅެނީ ޔުސްރާއާ ރައްޓެހިވެގެންނެވެ. ޔުސްރާ ހުންނަނީ ވަރިކޮށްފައެވެ. އޭނާގެ އަންހެން ދަރިއަކު ހުރެއެވެ. އެކަމަކު ޝިޔާނުއާ ދެމީހުން އަދި އުޅެނީ ވަގަށް ކަމަށެވެ. ޝިޔާނުގެ އަންހެނުންނަކަށް އަދި ނޭނގެއެވެ. ދެ މީހުން ބައްދަލުކުރަނީ ޔުސްރާގެ އެންމެ ގާތް ރަޙުމަތްތެރިޔާ އަލްމާމެން ގޭގައެވެ. ރޭގަނޑު ކެއުން ތައްޔާރުކޮށްފައި އޮންނަނީ އެގޭގައެވެ. ޝިޔާނު އެކަނި ނާންނަންވެގެން ލިއަމް ގޮވައިގެން އަންނަނީ ކަމުގައެވެ. ޔުސްރާއާއި ޝިޔާނު ބައްދަލުކުރާއިރު ލިއަމް ގިނަ ފަހަރަށް އިންނަނީ އެގޭ ބޭރު ޖޯލީގައި ކަމެވެ. މީހުންގެ ޒާތީ ކަންކަމާ ބެހުމަކީ ލިއަމް ކުރާހިތްވާކަމެއްނޫންވީމަ އޭނާ ޝިޔާނުއާ ދިމާއަށް އެއްޗެއް ބުނަން ބޭނުންނުވަނީ އެވެ. އަނެއްކޮޅުން ޝިޔާނަކީ ލިއަމްއަށްވުރެ އެތައް އަހަރެއް ދޮށީ މީހެކެވެ. ރަށުގެ މަތީ މަޤާމެއްގައި ހުރި ގިނަބަޔަކު ދަންނަ މީހެކެވެ. އެވާހަކަ އިވުމުން ހޭޒަލްގެ ހިތް ޝިޔާނުގެ މައްޗަށް މުޅިން ފޫހިކުރުވައިފިއެވެ. ޝިޔާނުގެ ހަލާލު އަނބިމީހާ ތަޢާރަފުކޮށްދިނުމުގެ ބަދަލުގައި ފުރަތަމަ ވެސް އޭނާއަށް އެނގުނީ އަނބިމީހާއަށް ވަގަށް ގުޅިގެން އުޅޭ ހިލޭ އަންހެނަކު ލިއަމްއަށް ދައްކާށެވެ. އެފަދަ މީހަކަށް އިތުބާރުކުރާނީ ކިހިނެއް ހެއްޔެވެ. އުމުރުން ދޮށީވިއްޔޭ ކިޔާފައި ހުރުމަތްތެރިކޮށް ހިތާނީ ކިހިނެއް ހެއްޔެވެ. ކިތަންމެ މަތީ މަޤާމެއްގައި ހުއްޓަސް އެފަދަ މީހަކަށް ޤަދަރުކުރެވިދާނެ ހެއްޔެވެ. ވީ ފޫހިން ހޭޒަލްއަށް ވާހަކައެއް ވެސް ނުދެއްކުނެވެ. އިތުރަށް ވާހަކަދެއްކީ ލިއަމްއެވެ. އޭނާ ބުނެލާ އެއްޗަކަށް ހޭޒަލް އާން ހޫން ލައްވާލަނީއެވެ.\nދުވަސްތަ ފާއިތުވަމުން ދިޔަވަރަކަށް ހޭޒަލްއަށް ސައިފްއާ ވާހަކަދެއްކޭލެއް ގިނަވިއެވެ. ނަންބަރު ނުދިނެއްކަމަކު ފޭސްބުކްއިން ސައިފް ގުޅުމުން އެ ކޯލުތަކަށް ހޭޒަލް ޖަވާބުދެއެވެ. އެގޮތުން ފިރިމީހާ ރަށުގައި ނެތްކަން ހޭޒަލްއަށް ހާމަކުރެވުނީ އޮޅުމަކުންނެވެ. އެއާއެކު ސައިފް ގުޅަން ވަކި ވަގުތެއް ނޯވެއެވެ. ހޭޒަލް ވެސް ފޫހިވެ ނުނިދިފައި އޮންނަ ރޭ ރޭ ސައިފްއާ ވާހަކަދައްކައެވެ. އެކަމަކު އޭނާއާ ގަޔާވާގޮތެއް ހޭޒަލް ނުވިއެވެ. މައްސަލައަކަށްވީ ސައިފްގެ ވާހަކަތަކުގެ މިސްރާބު ހުރި ދިމާއަކުންނެވެ. އަނބިމީހާގެ ވާހަކަ އަހާލާއިރަށް އޭނާގެ ވާހަކަ ނުދައްކާށޭ ސައިފް ބުނެއެވެ.\n"ޔަޝްފީއަށް މިހާރު އަހަރެން މުހިންމެއްނޫން، ޒެއްލުއަށް ވެސް އެނގޭނެ އަހަރެން ބުނާގޮތް ނުހަދަންޏާ ނިކަން އަވަހަށް ރުޅި ގަދަވޭކަން، އޭނާ މިހާރު ބޭނުންވަނީ ފިލްމުކުޅެން... ޓީވީއަކަށް ނޭރިފަ އެ ހުންނަނީ، އަހަރެން ބޭނުމެއްނޫން ދަރިފުޅުގެ ކަންތައް އެހެން މީހަކާ ހަވާލުކުރާކަށް، އަހަރެމެންނަށް އަރާމުގަ އުޅެވޭވަރަށް އަހަރެން އެބަ ފައިސާ ހޯދަން، ދެން ކީއްކުރަން އޭނަ ފައިސާ ހޯދަން ނުކުންނަންވީ، އެއަށްވުރެ މާރަނގަޅެއްނު އަހަރެންނާއި ދަރީގެ ކަންތައް ބެލެހެއްޓިއްޔާ... އަހަރެންގެ ބޭނުންތައް ވެސް ފުރިހަމަކޮށްދެވެނީއެއްނޫން، އަބަދު ކޮންމެވެސް ބައްޔެއްވެފަ... އިންފެކްޝަނެއް އުފެދިފަ..." ސައިފްގެ ވާހަކަ އަޑުއަހަން އިން ހޭޒަލްއަށް ދެ ލޯ މަރާ ބާރުކޮށްލެވުނެވެ. އިތުރަށް ސައިފްގެ ވާހަކަ ކުރިއަށް ގެންދިޔަ ނުދިނުމަށް ހޭޒަލް ބަހަނާއެއް ދެއްކިއެވެ. އޭނާގެ ކޮޓަރިއަށް ކޮއްކޮއަކު އަތުވެއްޖެއޭ ބުނެއެވެ.\n"އަހަރެން މާދަން ގުޅާނަން، ޕްލީޒް... ހިނގާބާ ކޮފީއަކަށް، އެހެންނޫނީ ތިގެއަށް އަހަރެން ގެންގޮސްބަލަ" ހޭޒަލް ފޯނު ބާއްވަން އުޅުމުން ސައިފް ނިކަން އަވަސްއަރުވާލާފައި ބުންޏެވެ.


Furathama Residential Treatment Center Ge Binga Alhaifi\nފުރަތަމަ ރެޒިޑެންޝަލް ޓްރީޓްމަންޓް ސެންޓަރު އަޅަނީ ދ.ކުޑަހުވަދޫގައި-----\n26 ނޮވެންބަރ 2021 - 11:06:06\nކުޑަކުދިންގެ އަދުލުގެ ޤާނޫނުގައި ބަޔާންކުރާ ރެޒިޑެންޝަލް ޓްރީޓްމަންޓް ސެންޓަރުގެ ބިންގާ އަޅައިފި އެވެ.\nގާނޫނުގެ 80 ވަނަ މާއްދާގެ 1 ގައި ބަޔާންކުރާ ފުރަތަމަ ރެޒިޑެންޝަލް ޓްރީޓްމަންޓް ސެންޓަރު އަޅަނީ ދ.ކުޑަހުވަދޫގައެވެ. މި ސެންޓަރުގެ ބިންގާ އަޅުއްވައިދެއްވީ ހޯމް މިނިސްޓަރު އިމްރާން އަބްދުالله އެވެ.\nމިސެންޓަރަކީ ކުށުގެ ވެއްޓަށް ހުށަހެޅިފައިވާ ކުޑަކުދިންގެ ތެރެއިން މުޖުތަމައުން އެކަހެރިކޮށްގެން, އިސްލާހުކޮށް މުޖުމަތައަށް އަނބުރާ ނެރުމަށްޓަކައި ބޭނުންވާ ޕްރޮގްރާމްތައް ހިންގުމަށް ސަރުކާރުން އިމާރާތް ކުރާ ސެންޓަރެކެވެ. އަދި ކޯޓް އަމުރުގެ ދަށުން ވަކި މުއްދަތަކަށް އެކަހެރިކޮށް އެކުދިންނަށް ރައްކާތެރިކަން ދިނުމާއެކު އެކުދިން އިސްލާހުކޮށް އަނބުރާ މުޖުތަމައަށް ގެނައުމުގެ އިންތިޒާމްވެސް ހަމަޖައްސާނީ މިމަރުކަޒުގައެވެ.\nދެބުރި އިމާރާތެއްގެ ގޮތުގައި ކުޑަހުވަދޫގައި އިމާރާތްކުރާ ފުރަތަމަ ސެންޓަރުގެ މަސައްކަތް ހަވާލުކޮށްފައިވަނީ ވީއަވާ އިންވެސްޓްމަންޓް ޕްރައިވެޓް ލިމިޓެޑާއެވެ. މަސައްކަތް ހަވާލުކޮށްފައިވަނީ 450 ދުވަހުގެ ތެރޭގައި ނިންމާގޮތަށެވެ. މިއީ އެކާވީސް މިލިއަން ހަލައްކަ އަށްވުރެ ގިނަ ރުފިޔާގެ މަޝްރޫއެކެވެ.\nކުޑަހުވަދޫގައި އިމާރާތްކުރާ ރެޒިޑެންޝަލް ޓްރީޓްމަންޓް ސެންޓަރުގެ މަސައްކަތް ހަވާލުކުރުމުގެ އެއްބަސްވުމުގައި ހޯމް މިނިސްޓްރީ އާއި ވީއަވާ އިންވެސްޓްމަންޓް ޕްރައިވެޓް ލިމިޓެޑާ ދެމެދު ސޮއިކުރީ މިދިޔަ ސެޕްޓެމްބަރު މަހުގެ 27 ގައެވެ. މި މަރުކަޒު ގާއިމް ކުރުމަށް ހަމަޖެހިފައިވާ ބިން އެކުންފުންޏާ ހަވާލުކުރީ މިދިޔަ އޮކްޓޯބަރު މަހުގެ ތިން ވަނަ ދުވަހުއެވެ.\n2 އޮފިސަރަކު އަމިއްލައަށް ރިޓަޔާވާން އެދިއްޖެ\nކްރައިމް ސީން އިންވެސްޓިގޭޓަރުންގެ ފެންވަރު ރަނގަޅު ކުރަނީ


Javaabudhaareevaan PG Bisham ah5dhuvahu ge notice eh dheyn faaskoffi\nޖަވާބުދާރީވާން ބިޝާމަށް ފަސް ދުވަހުގެ ނޯޓިސްއެއް ދޭން ފާސްކޮށްފި\nއައިޝަތު ބިޝާމް މީގެ ކުރިން ޖުޑިޝަރީ ކޮމިޓީގައި ޖަވާބުދާރީވެވަޑައިގަންނަވަނީ -- ފޮޓޯ: އަވަސް ފައިލް\nޕްރޮސެކިއުޓާ ޖެނެރަލް (ޕީޖީ) އައިޝަތު ބިޝާމްގެ މައްޗަށް ހުށަހެޅިފައިވާ އިތުބާރު ނެތް ކަމުގެ މައްސަލާގައި ރައްޔިތުންގެ މަޖިލީހުގެ ޖުޑީޝަރީ ކޮމިޓީއަށް ހާޒިރުވެވަޑައިގެން ޖަވާބުދާރީވުމަށް ފަސް ދުވަހުގެ ނޯޓިސްއެއް އޭނާއަށް ފޮނުވަން އެ ކޮމިޓީން ފާސްކޮށްފި އެވެ.\nޕީޖީ ބިޝާމް އަށް ޖަވާބުދާރީވާން ފަސް ދުވަހުގެ ނޯޓިސްއެއް ދިނުމަށް ފާސްކުރީ ޖުޑިޝަރީ ކޮމިޓީގެ މިއަދުގެ ބައްދަލުވުމުގައި ބައިވެރިވެޑައިގެންނެވި މެންބަރުންގެ އަޣުލަބިއްޔަތުންނެވެ. އެ ހުށަހެޅުއްވުމަށް ކޮމިޓީގައި އިންނަވާ ކ. ގުރައިދޫ ދާއިރާގެ ޕީޕީއެމްގެ މެންބަރު އިބްރާހިމް ރިޒާ ވޯޓެއް ނުދެއްވަ އެވެ.\nމިހާރު ހިނގަމުންދާ 19 ވަނަ ރައްޔިތުންގެ މަޖިލީހުގައި ޕީޖީ ބިޝާމް ވަކި ކުރުމުގެ އިޖުރާއަތްތައް ކުރިއަށް ގެންދަން ޖުޑިޝަރީ ކޮމިޓީއަށް ދެ ފަހަރެއްގެ މަތިން ހުށަހެޅި އެ ދެ ފަހަރު ވެސް ފާސްކުރި އެވެ.\nނަމަވެސް އެންމެ ފުރަތަމަ ފޮނަދޫ ދާއިރާގެ މެންބަރު މޫސާ ސިރާޖް ހުށަހަޅުއްވައިގެން އެ ކަން ކުރިއަށް ގެންދަން ފާސްކުރި ނިންމުން ފަހުން ވަނީ ބާތިލްކޮށްފަ އެވެ. ހިންނަވަރު ދާއިރާގެ މެންބަރު ޖީހާން މަހްމޫދު ހުށަހަޅުއްވައިގެން އެ ނިންމުން ބާތިލް ކުރަން ކޮމިޓީން ފާސްކުރީ އެމްޑީޕީގެ އުސޫލަކާ ހިލާފަށް ހުށަހެޅުއްވީ ކަމަށް ވިދާޅުވެފަ އެވެ.\nޕީޖީ ބިޝާމް ވަކި ކުރުމުގެ އިޖުރާއަތްތައް ފެށުމަށް ދެވަނަ ފަހަރަށް ޖުޑިޝަރީ ކޮމިޓީއަށް ހުށަހެޅުއްވީ އެ ކޮމިޓީގެ އިއްޔެގެ ބައްދަލުވުމުގައި މަތިވެރި ދާއިރާގެ މެންބަރު ހަސަން ޒަރީރް އެވެ. އެ ހުށަހެޅުއްވުން ފާސްކޮށް އެ ކަން މަޖިލީހުގެ ތަޅުމުގައި އިއުލާން ކުރެއްވުމަށް ރިޔާސަތުގެ ސަމާލު ކަމަށް ހަމަ އެ ދުވަހު އެ ކަން ގެންދިޔަ އެވެ.\nމަޖިލީހުގެ މިއަދުގެ ޖަލްސާގައި އެ މައްސަލަ އެޖެންޑާކޮށް މަޖިލީހުގެ ރައީސް މުހައްމަދު ނަޝީދު ވަނީ އެ އިޖުރާއަތްތައް ކުރިއަށް ގެންދަން ޖުޑިޝަރީ ކޮމިޓީއަށް ފޮނުވައިފަ އެވެ. އެއީ މުއައްސަސާއެއްގެ މެންބަރަކު ވަކި ކުރުމުގެ އިޖުރާއަތްތައް ކުރިއަށް ގެންދަން މަޖިލީހުގެ ގަވާއިދުގައި އަމަލު ކުރަން މިހާރު އޮންނަ ގޮތެވެ.\nމަޖިލީހުގެ މިއަދުގެ ޖަލްސާގައި ރައީސް ނަޝީދު އިތުރަށް ވިދާޅުވެފައި ވަނީ މިދިޔަ އަހަރެއްހާ ދުވަހުގެ ތެރޭގައި ޖިނާއީ ބޮޑެތި މައްސަލަތަކުގައި ޕީޖީއަށް އެކަށޭނަ ފިޔަވަޅު އެޅިފައި ނެތުމަކީ އޭނާ މަގާމުގެ ގާބިލް ކަން ނެތުން ކަމަށެވެ. އެހެންކަމުން ވަކި ކުރުމުގެ އިޖުރާއަތްތައް ކުރިއަށް ގެންދަން ގިނަ މެންބަރުން ގަބޫލު ކުރައްވާ ކަމަށް އެމަނިކުފާނު ވިދާޅުވި އެވެ.\nގާނޫނު އަސާސީގައިވާ ގޮތުން، ޕީޖީ މަގާމުން ވަކި ކުރެވޭނީ އެ މަގާމާ އެކަށީގެން ނުވާ ކަމެއް ކުރި ކަމަށް ނުވަތަ މަގާމު އަދާކުރަން އުޒުވެރިވާ ހާލަތެއް މެދުވެރިވެގެން ނުވަތަ މަގާމުގެ މަސްއޫލިއްޔަތު އަދާ ކުރަން ގާބިލް ކަން ނެތް ހާލަތަކަށް ދިއުމުންނެވެ.\nއެމްޑީޕީގެ މަޖިލީހުގެ މެޖޯރިޓީ ލިބިއްޖެނަމަ ޕީޖީ ވަކި ކުރާނެ ކަމަށް އެ ޕާޓީން ކުރިން އޮތީ ބުނެފަ އެވެ. އެހެން ވިޔަސް 19 ވަނަ މަޖިލީހުގެ ސުޕަ މެޖޯރިޓީއާއެކު ވެސް ޕީޖީ ބިޝާމް ވަކި ކުރުމުގެ މަސައްކަތް ލަސްވާތީ ގިނަ ބަޔެއްގެ ފާޑުކިޔުން އޮތީ އަމާޒުވެފަ އެވެ. އަދި ބިޝާމް މަގާމުން ވަކިކުރުމުގެ މައްސަލަ ހުއްޓުވާފައިވަނީ ރައީސް ނަޝީދު އަޑީގައި ހުރެގެން ކަމަށްވެސް ބައެއް މެންބަރުން ތުހުމަތު ކުރެއެވެ.\nރައްޔިތުންގެ މަޖިލިސް ޕްރޮސެކިއުޓާ ޖެނެރަލްގެ އޮފީސް އައިޝަތު ބިޝާމް\nބިޝާމް ވަކި ކުރާ މައްސަލަ ކޮމިޓީއަށް


Nickge Ufandhuvas Faahagakuran Priyanka Aai Dhemeehun Dhiyaee Golf Kulhen - Vaguthu\nހޮލީވުޑް އަދި ބޮލީވުޑްގެ ބަތަލާ ޕްރިޔަންކާ ޗޯޕްރާ ޖޯނަސް އާއި ހޮލީވުޑްގެ ތަރި ނިކް ޖޯނަސް އަކީ ހޮލީވުޑްގެ އެންމެ މަޝްހޫރު އެއް ޖޯޑެވެ. އެ ދެ ތަރިންގެ ލޯބީގެ ވާހަކައަކީ ނިކަން މަޝްހޫރު ވާހަކައެކެވެ. ނިކް އަށް މިދިޔަ ހަފްތާގައި 29 އަހަރު ފުރުން ފާހަގަކުރަން ޕްރިޔަންކާ ވަނީ ނިކް އަށް ޚާއްސަ ޕާޓީ އެއްވެސް ދީފައެވެ.\nމިހާރު ނިކް ދަނީ އޭނާގެ އާއިލާގެ ބައެއް މެމްބަރުންނާއި އެކު ދަތުރުކުރަމުންނެވެ. އެ ދަތުރުގައި ކެވިން ޖޯނަސް އާއި ޖޯ ޖޯނަސްގެ އިތުރުން އޭނާގެ އަނބިމީހާ ބައިވެރިވިއެވެ. ހޮލީވުޑްގެ ފިލްމުތައް ޝޫޓްކުރުމުގައި ވަރަށް އަވަދިނެތި އުޅެމުންދާ ޕްރިޔަންކާ ވަނީ ނިކް އަށް އިތުރު ސަޕްރައިޒް އެއް ވެސް ދީފައެވެ. އެގޮތުން އެނާ ވަނީ އާއިލާ އާއި އެކު ގޮލްފް ކުޅެން ގެންގޮސްފައެވެ.\nއެ ގޭމް އަށް ޕްރިޔަންކާ ދިޔައީ ހުދު ޓޮޕަކާއި ނޫޖިންސެއް ލައިގެންނެވެ. އޭނާ ހުރީ އޭނާގެ އުނަގަނޑުގައި ޖެކެޓެއް ބަނދެގެންނެވެ. އެ ގޭމްގައި ބައިވެރިވާން ނިކް ދިޔައީ ކަޅު ކުލައިގެ ޕޯލޯ ޓީ-ޝާޓަކާއި ނޫކުލައިގެ ޖިންސެއް ލައިގެންނެވެ.\nއެ ގޮލްފް މެޗުގައި ނިކްގެ ގާތް މީހުންކަމަށްވާ މައިކެލް ވެސް ވަނީ ބައިވެރިވެފައެވެ. މިއީ ނިކް އަށް އުފާވެރި އަދި އޭނާ ކުރާ ހިތްވާ ފަދަ ކަމެއް ކުރުމަށް އުފަންދުވަހު ފުރުސަތު ހޯދާދިނުމަށް ޕްރިޔަންކާ ކުރިކަމެކެވެ. ނިކް އަށް ވެސް އެ ސަރޕްރައިޒް ވަރަށް ކަމުދިޔައެވެ.\nޕްރިޔަންކާ ނިކް އާއި އެކު ވަގުތު ހޭދަކުރަން މިވަގުތު މަސައްކަތާއި ދުރުވާން ނިންމީ އޭނާގެ ޝެޑިއުލްގައި ގިނަ މަސައްކަތްތަކެއް ހުރުމުންނެވެ. އެހެންނަމަވެސް ދާދި އަވަހަށް އޭނާ އިނގިރެސިވިލާތަށް ގޮސް އަލުން ފިލްމުތަކުގެ މަސައްކަތްތަކާއިގެން ކުރިއަށް ދާނެ ކަމަށް ބެލެވެއެވެ.\nމީގެ ކުރިން ނިކްގެ އުފަންދުވަސް ފާހަގަކުރުމަށް ބޭއްވި ހަފްލާގެ ފޮޓޯއަކާއި އެކު ޕްރޮޔަންކާ ހިއްސާ ކުރި މެސެޖުގައި ވަނީ އޭނާ އަށް ލޯބި ބަންޑުންކޮށްލާފައެވެ. ޕްރިޔަންކާ މި ފަހުން ގިނަ ވަގުތު ހޭދަކުރި ލަންޑަންގައެވެ. ޕްރިޔަންކާ ވަނީ އޭނާގެ މެސެޖުގައި ނިކް އަށް ވަރަށް ތައުރީފުކޮށްފައެވެ. އެގޮތުން ނިކް އަކީ އޭނާ އަށް އެނގޭ އެންމެ ހިތްހެޔޮ މީހާ ކަމަށާއި، ނިކް އަށް ވުރެ މީހުންނަށް ހެޔޮކޮށް ހިތާ އެހެން މީހަކު ނޭނގޭ ކަމަށް ޕްރިޔަންކާ ވަނީ ބުނެފައެވެ.


ޖަޒާއިރު - ވިކިޕީޑިއާ\nالجمهورية الجزائرية الديمقراطية الشعب\nⵟⴰⴳⴷⵓⴷⴰ ⵜⴰⵎⴻⴳⴷⴰⵢⵜ ⵜⴰⵖⴻⵔⴼⴰⵏⵜ\nAnthem: [] (Arabic)\n,Tamazight language|Tamazight]] Arabic\n- Independence from France5July 1962\n- 2009 estimate 34,895,000\n- Total $233.479 billion (38th)\n- Per capita $6,709 (88th)\n- Total $159.669 billion (48th)\n- Per capita $4,588 (84th)\nHDI (2007) 0.754\nError: Invalid HDI value · 104th\nޕީޕަލްސް ޑިމޮކްރެޓިކް ރިޕަބްލިކް އޮފް އަލްޖީރިއާ ނުވަތަ ޖަޒާއިރަކީ (ޢަރަބިބަހުން: الجزائر) އުތުރު އެފްރިކާއަށް ނިސްބަތްވާ ގައުމެކެވެ. އަލްޖީރިއާއަކީ މެޑިޓެރޭނިއަން ސަރަޙައްދުގައިވާ ޤައުމުތަކުގެ ތެރެއިން އެންމެ ބޮޑު ޤައުމެވެ. އަދި އެފްރިކާ ބައްރަށް ނިސްބަތްވާ ޤައުމުތަކުގެ ތެރެއިން ދެވަނައަށް އެންމެ ބޮޑު ޤައުމު ވެސްމެއެވެ.\nޖަޒާއިރުގެ ރަސްމީ ބަހަކީ ޢަރަބިބަހެވެ. އިނގިރޭސި ބަހުން ޖަޒާއިރުގެ މީހުންނަށް ކިޔަނީ އަލްޖީރިއަންސްއެވެ. ޖަޒާއިރުގެ ދެވަނަ ބަހަކީ ފަރަންސޭސި ބަހެވެ. ޤައުމުގެ އެންމެ ބޮޑު ޝަހަރަކީ އަލްޖިއަރސްއެވެ. ޖަޒާއިރުގެ ވެރިރަށަކީ އަލްޖިއަރސްއެވެ. ޖަޒާއިރަކީ ސެމީ ޕްރެޒިޑެންޝަލް ޖުމްހޫރިއްޔާއެކެވެ. ޤައުމުގެ އާބާދީއަކީ 35 މިލިއަނެވެ. އެހެންކަމުން މިއީ ދުނިޔޭގައި 35 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 2.3 މިލިއަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ dz. އެވެ. ކޯލިން ކޯޑަކީ +213 އެވެ. ފައިސާގެ ގޮތުން ބޭނުންކުރަނީ އަލްޖީރިއަން ދީނާރެވެ.\nއަލްޖަޒާއިރުގެ ނަން ނިސްބަތްވަނީ އެ ޤައުމުގެ ވެރިރަށް ކަމުގައިވާ އަލްޖިއަރސްއަށެވެ. މި ނަން އުފެދުނީ “ޖަޒާއިރު ބަނީ މަޒްޣަނާ” މި ނަމުންނެވެ. މީގެ މާނައަކީ ބަރްބަރީ ޤަބީލާ މަޒްޣަނާގެ ރަށެވެ. ކުރީ ޒަމާނުގައި ޖަޒާއިރުގެ ސަރަޙައްދަށް ކިޔާ ނަމަކީ ނުމީދިޔާއެވެ. ނުމީދިޔާގެ ސަރަޙައްދުގެ ތެރޭގައި ހިމެނެނީ މިހާރުގެ ތޫނިސްގެ ހުޅަނގާއި މިހާރުގެ މަޣުރިބުގެ އިރުމަތިވެސް އެކުލެވިގެންނެވެ.\nޖަޒާއިރުގެ އިރު އުތުރުގައި އޮތީ ތޫނިސްއެވެ. އިރުމަތީގައި އޮތީ ލީބިޔާއެވެ. އިރުދެކުނުގައި އޮތީ ނީޖަރެވެ. ހުޅަނގު ދެކުނުގައި އޮތީ މާލީ އާއި މުރިޓާނިޔާއެވެ. ހަމައެހެންމެ ހުޅަނގު ސަހަރާގެ ބައެއްވެސް މިތަނުގައިވޭމެއެވެ. ހުޅަނގާއި ހުޅަނގު އުތުރުގައި އޮތީ މަޣުރިބެވެ. އުތުރުގައި އޮތީ މެޑިޓެރޭނިޔަން ކަނޑެވެ.\nމީގެ 10000 އަހަރު ކުރީއްސުރެ ޖަޒާއިރުގައި ބަރުބަރީން ވަނީ ދިރިއުޅެން ފަށާފައެވެ. ޢީސާގެފާނުގެ މީލާދުގެ 1000 އަހަރު ކުރީއްސުރެން ޤަރްޠާޖުން ވަނީ އައްސޭރި ފަށުގައި ދިރިއުޅެން ފަށާފައެވެ. ބަރުބަރީންނާއި ޤަރްޠާޖުންނާ ދެމެދު ހަނގުރާމަތަކެއް ހިނގުމަށްފަހު، ބަރުބަރީން ވަރަށް ވަރުގަދަ ރަސްކަމެއްގެ ގޮތުގައި ފާޅުވާން ފެށިއެވެ. މި ގޮތުން އެންމެ ފާހަގަކޮށްލެވެނީ ނުމީދިޔާއެވެ. ޢީސާއީ މީލާދުގެ 200 އަހަރުކުރީން ރޫމާނީންގެ ބާރު މި ހިސާބުގައި ގަދަވެގެން ދިޔައެވެ. އެހެން ނަމަވެސް ހުޅަނގުގެ ރޫމާނީ އަމްބަރާޠޫރިއްޔަތު ބަލިކަށިވެގެން ދިއުމުން އަނެއްކާވެސް ބަރުބަރީންނަށް މިނިވަންކަން ލިބުނެވެ. އޭގެ ފަހުން މާގިނަ ދުވަސްތަކެއް ނުވެ އިރުމަތީގެ ރޫމާނީ އަމްބަރާޠޫރިއްޔަތު ކަމުގައިވާ ބީޒަންޓައިން އެމްޕަޔަރގެ ދަށަށް ދިޔައެވެ. ޢަރަބީން މި ހިސާބަށް އަންނަންދެން މިތަން އޮތީ ބީޒަންޓައިން އެމްޕަޔަރގެ ދަށުގައެވެ.\nޖަޒާއިރަކީ އެތައް ނަސްލެއްގެ މީހުން ދިރިއުޅެމުންދާ ތަނެކެވެ. މި ގޮތުން ފާހަގަކޮށްލެވެނީ ޢަރަބީންނާއި މިޞްރީންނާއި ޔޫނާނީންނާއި ޔޫރަޕީންގެ އިތުރުން ތުރުކީންނާއި ފީނީޤީން ވެސް ޖަޒާއިރުގެ މީހުންގެ ގޮތުގައި މިއަދު އެބަތިއްބެވެ. އެހެން ނަމަވެސް މިއަދު އެމީހުން ވާހަކަ ދައްކާ ބަހަކުން އެއީ މިވެނި ނަސްލެއްގެ ބައެއް ކަމެއް ނޭނގޭނެއެވެ. މިހެން ދެންނެވި ކަމުގައިވިޔަސް ބަރުބަރީ ބަހުން ވާހަކަ ދައްކާ ޤަބީލާ ބަރުބަރީން ކޮންމެވެސް ވަރަކަށް ފެންނާނެއެވެ.\nޖަޒާއިރުގެ އާބާދީގައި ހިމެނޭ ތަފާތު ނަސްލުތަކުގެ އަސަރު އެ ޤައުމުގެ ސަގާފަތަށް ވަރަށް ބޮޑު އަސަރެއް ފޯރުވާފައިވެއެވެ. މި ގޮތުން ފާހަގަކުރެވެނީ ފަރަންސޭސީންގެ ސަގާފަތުގެ އަސަރެވެ. ޖަޒާއިރުގެ ވަރަށް ގިނަ މީހުންނަކީ ފަރަންސޭސި ބަހުން ވާހަކަ ދައްކަން ދަންނަ މީހުންނެވެ. ފަރަންސޭސިވިލާތުގެ މަޝްހޫރު ފުޓުބޯޅަ ކުޅުންތެރިޔާ ޒައިނުއްދީން ޒިދާންއަކީ ޖަޒާއިރުގެ ދަރިކޮޅަކަށް ނިސްބަތްވާ ކުޅުންތެރިއެއްކަން ފާހަގަކުރެވެއެވެ.\nޖަޒާއިރަކީ އިޤްތިޞާދީ ގޮތުން ރަނގަޅު ކުރިއެރުމެއް ހޯދަމުން އަންނަ ޤައުމެކެވެ. އެ ޤައުމުގެ އިޤްތިޞާދު އެންމެ ބޮޑަށް ބިނާވެފައި އޮންނަނީ ފޮސިލް ފިއުލްގެ މައްޗަށެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 6709 ޑޮލަރެވެ.\n↑ 4.0 4.1 4.2 4.3 "Algeria". International Monetary Fund. Retrieved 2009-10-01.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 8 ސެޕްޓެމްބަރު 2020، 22:41 ގައެވެ.


"Brooklyn Nine-Nine" ge fanunah hiyydhathi khabareh! | ThePress\n"ބްރޫކްލީން ނައިން-ނައިން" ގެ ފޭނުންނަށް ހިތްދަތި ހަބަރެއް!\n12 February 2021, 14:39\nއެމެރިކާގެ މަޝްހޫރު ޓީވީ ސީރީޒް "ބްރޫކްލީން ނައިން-ނައިން" ގެ ބައެއް ތަރިން / ފޮޓޯ: ފިން\n153 އެޕިސޯޑަށް ފަހު، އެމެރިކާގެ މަޝްހޫރު ކޮމެޑީ ސީރީޒް "ބްރޫކްލީން ނައިން-ނައިން" ނިންމާލަން ހަމަޖެހިފައި ވާ ކަން އިއުލާން ކޮށްފިއެވެ.\nނިއުޔޯކްގެ ހިޔާލީ ޕޮލީސް ޕްރީސިންކްޓެއްގައި ހިނގާދާ ހެއްވާ މަޖާ ކަންތައްތަކެއް ފެނިގެންދާ "ބްރޫކްލީން ނައިން-ނައިން" އެންމެ ފުރަތަމަ ދައްކަން ފެށީ 2013 ވަނަ އަހަރުގެ ތެރޭގައެވެ.\nއިންސްޓަގްރާމަށް ދޫކޮށްލި ޕޯސްޓެއްގައި، ޝޯގެ ކޯ-ކްރިއޭޓާ ޑޭން ގޫއާ ބުނީ، ޝޯގެ ކެރެކްޓަރުންނާއި ފޭނުންނަށް ހައްގު "ނިމުމެއް" ގެނެސްދިނުމުގެ ފުރުސަތު ތަނަވަސް ކޮށްދިން ކަމަށްޓަކައި، އެންބީސީއާއި ޔުނިވާސަލް ޓެލެވިޝަންއަށް އިންތިހާއަށް ޝުކުރު އަދާ ކުރާ ކަމަށެވެ.\n"ބްރޫކްލީން ނައިން-ނައިން" ގެ ކުރޫއާއި ކާސްޓުންނާއެކު 8 ސީޒަންގައި މަސައްކަތް ކުރެވުމަކީ ލިބުނު ނަސީބެއް ކަމަށްވެސް އޭނާ ވަނީ ބުނެފައެވެ.\nމި ހުރިހާ ކަމަކަށް ވުރެ ވެސް ބޮޑު ނަސީބަކީ، ދުނިޔޭގެ އެކި ކަންކޮޅުތަކުން "ބްރޫކްލީން ނައިން-ނައިން" އަށް ލިބުނު ފޭނުން ކަމަށްވެސް ގޫއާގެ އިންސްޓަގްރާމް ޕޯސްޓުގައި ވަނީ ބުނެފައެވެ. ޝޯ ކެންސަލް ކުރުމާ ހިސާބަށް ގޮސްފައި ވަނިކޮށް، "ބްރޫކްލީން ނައިން-ނައިން" ދެމި އޮންނާނެ ކަމުގެ އުއްމީދު އާ ކޮށްދިން ބަޔަކީވެސް ފޭނުން ކަމަށް އެ ޕޯސްޓްގައި ބުނެފައިވެއެވެ.\nގޫއާ ބުނީ ޝޯ މުޅިން ނިންމާލަން ނިންމި ނިންމުމަކީ ވަރަށް އުނދަގުލުން ނިންމި ނިންމުމެއް ކަމަށެވެ. ނަމަވެސް، މިއީ ޝޯގެ ކެރެކްޓަރުންނާއި ބެލުންތެރިންނަށް އެންމެ އިންސާފުވެރި ގޮތަކީ ޝޯ ނިންމާލުން ކަމަށްވެސް ގޫއާގެ ޕޯސްޓްގައި ވަނީ ބުނެފައެވެ.\nމުނިފޫހިފިލުވުމުގެ ދާއިރާގެ ހަބަރުތައް ރިޕޯޓް ކުރާ "އީ" އިން ހަބަރު ދޭ ގޮތުގައި، "ބްރޫކްލީން ނައިން-ނައިން"ގެ 8 ވަނަ ސީޒަން އޮތީ ޕްރޮޑަކްޝަންގެ މަރުހަލާގައެވެ. މި ހިނގާ 2021 ވަނަ އަހަރު ނުވަތަ ކުރިއަށް އޮތް 2022 ވަނަ އަހަރު "ބްރޫކްލީން ނައިން-ނައިން" ގެ 8 ވަނަ ސީޒަން ޕްރިމިއާ ކުރަން ތާވަލު ކޮށްފައި ވާއިރު، ކަނޑައެޅިގެން ވަކި ތާރީހެއް އަދި އިއުލާން ކޮށްފައެއް ނުވެއެވެ.\n5 ވަނަ ސީޒަނަށް ފަހު، އެމެރިކާގެ ފޮކްސް ނެޓްވޯކުން "ބްރޫކްލީން ނައިން-ނައިން" ކެންސަލް ކުރިއެވެ. އޭގެ ފަހުން އެ ޝޯ ގެނެސްދެމުން ދިޔައީ އެންބީސީއިންނެވެ.\nމުނިފޫހިފިލުވުން ލައިފްސްޓައިލް ޕޮލިސް


Ananya beynumee Deepika kahala bathalaa akah vaan | Mihaaru\n18 ފެބުރުއަރީ 2021 - 07:21\nއަނަންޔާ ޕާންޑޭ އަކީ 2019 ގެ ފިލްމު "ސްޓޫޑަންޓް އޮފް ދި އިޔާ 2" އިން ތައާރަފުވި ބަތަލާއެކެވެ. އެ ފިލްމުގެ ފަހުން އޭނާގެ އިތުރު ދެ ފިލްމެއް ވެސް ރިލީޒްކޮށްފި އެވެ. އެއީ 2019 ގެ "ޕަތީ ޕަތުނީ އޯރް ވޯ" ގެ އިތުރުން މިދިޔަ އަހަރުގެ "ކާލީ ޕީލީ" އެވެ.\nރިޕޯޓްތައް ބުނާ ގޮތުން 22 އަހަރުގެ ބަތަލާ ކެރިއަރު ބައްޓަންކުރަން ބޭނުންވަނީ އަބަދު އެއްކަހަލަ ނުވަތަ އެއްގޮތްކަން ހުންނަ ރޯލްތަކަށް އެއްބަސްނުވާ ގޮތަށެވެ. އެހެންވެ އޭނާ ނަމޫނާއަކަށް ބަލަނީ ދީޕިކާ ޕަދްކޯނެވެ. ދީޕިކާ އަކީ މި ވަގުތު ބޮލީވުޑްގައި ތިބި ބަތަލާއިންގެ ތެރެއިން އެންމެ "ވާސަޓައިލް" އެއް ބަތަލާ އެވެ. ކޮންމެ ކަހަލަ ރޯލެއް ވެސް ދީޕިކާ ކުޅެލަނީ ބެލުންތެރިން އޭނާގެ ޖާދޫގައި ޖެހޭ ފެންވަރަށެވެ. ކާމިޔާބު ބަތަލާގެ ކެރިއަރުގައި މިހާތަނަށް ކުޅެފައި ހުރި ފިލްމުތަކަށް ބަލާލައިފި ނަމަ އެކަން ސާބިތުވާނެ އެވެ.\nއާންމުކޮށް ބޮލީވުޑްގެ ބަތަލާއިންނަކީ އެހާއެހާ ތަފާތު ރޯލުތައް ކުޅެން ލިބޭ ބައެއް ނޫނެވެ. އެހެންވެ ގިނަ ފަހަރަށް ބަތަލާއިން ވަކި ކަހަލަ ރޯލުތައް ކުޅޭ ބަތަލާއިންގެ ގޮތުގައި ލޭބަލްކުރެވި "ސްޓީރިއޯޓައިޕް" ކުރެވެ އެވެ.\nއަނަންޔާގެ ކުރިއަށް އޮތް އަނެއް ފިލްމަކީ މި އަހަރުގެ ސެޕްޓެމްބަރު9ގައި ރިލީޒްކުރާ "ލައިގާ" އެވެ. ތެލެގޫ އެކްޓަރު ވިޖޭ ދެރަވަކޮންޑާއާ އެކު އޭނާ ފެންނާނެ މި ފިލްމަކީ ވަރުގަދަ އެކްޝަން ރޯލަކުން ޒުވާން ބަތަލާ ފެންނާނެ ފިލްމެކެވެ.\nބޮލީވުޑް ދީޕިކާ އެކްޓްކުރުން ބޮލީވުޑް ފިލްމު